ഒരാദിവാസി പെണ്‍കുട്ടി ചോദിക്കുന്നു: ഞങ്ങള്‍ക്കുമില്ലേ സ്വപ്‌നങ്ങളും അവകാശങ്ങളും? എന്താണതിന് വിലകൊടുക്കാത്തത്?\n28 Nov 2016 8:44 AM GMT\n'ഞങ്ങള്‍ക്കുമില്ലേ സ്വപ്‌നങ്ങള്, അവകാശങ്ങള്? എന്താണതിന് വിലകൊടുക്കാത്തത്?'\nഗൗരിയുടെ (പേര് യഥാര്‍ഥമല്ല) വാക്കുകളില് ഒഴിവാക്കി നിര്‍ത്തപ്പെട്ടതിന്റെ പ്രതിഷേധമുണ്ട്. ഇടമലക്കുടിയിലെ ആദിവാസിക്കോളനിയില് അരപ്പട്ടിണിയുമായി കഴിയുന്ന ഗൗരി പ്ലസ് വണ് വിദ്യാര്‍ഥിനിയാണ്. കായികമേളയില് പങ്കെടുത്ത് 100 മീറ്റര് ഓട്ടത്തില് സബ് ജില്ലയില് ഒന്നാം സ്ഥാനം നേടിയവള്. പക്ഷെ കട്ടപ്പനയില് നടന്ന ജില്ലാ സ്‌കൂള് കായിക മേളയില് അവള്‍ക്ക് പങ്കെടുക്കാനായില്ല. പങ്കെടുപ്പിക്കാന് സ്‌കൂള് അധികൃതര് കൊണ്ട് പോയില്ല എന്ന് പറയുന്നതാണ് കൂടുതല് ശരിയെന്ന് ഗൗരി പറയുന്നു. പങ്കെടുക്കാനുള്ള ആഗ്രഹം അധ്യാപകരെ അറിയിച്ചപ്പോള് 'ഓ... നീ ഓടിയിട്ട് സ്‌കൂള് റെക്കോഡിന്റെ സ്പീഡ് പോലുമുണ്ടായിരുന്നില്ല. പിന്നെ കൊണ്ടുപോയിട്ടെന്താ കാര്യം' എന്നായിരുന്നു മറുപടി. ഗൗരിയെ ജില്ലാ കായികമേളയില് പങ്കെടുപ്പിക്കണമെന്ന് ആവശ്യപ്പെടാനോ അധ്യാപകരുടെ നടപടി ചോദ്യം ചെയ്യാനോ ഉള്ള വിദ്യാഭ്യാസമോ ധൈര്യമോ ഗൗരിയുടെ അച്ഛനും അമ്മയ്ക്കുമില്ല. മത്സരത്തില് ജയിച്ചാല് ലഭിക്കുന്ന ഗ്രേസ് മാര്‍ക്കും ജയിച്ചാലും ജയിച്ചില്ലെങ്കിലും ലഭിക്കുന്ന പങ്കുചേരലിന്റെ അനുഭവവും സ്‌കൂളധികൃതര് നഷ്ടമാക്കിയതിന്റെ സങ്കടമാണ് ഗൗരിയ്ക്ക്. തന്റെ പേരും സ്‌കൂളിന്റെ പേരും പുറത്തുവരുന്നതില് ഭയവും.\nമഹിളാ ശിക്ഷക് കേന്ദ്രം ഏറ്റെടുത്ത മൂന്ന് കുട്ടികള്‍ക്കുമുണ്ടായി ഇതേ അനുഭവം. മൂന്ന് പേരും ഇടമലക്കുടി നിവാസികള്. മറയൂരിലെ സര്‍ക്കാര് സ്‌കൂളിലും എയ്ഡഡ് സ്‌കൂളിലും പഠിക്കുന്നവര്. സ്‌കൂള് അധികൃതര് കുട്ടികളെ മത്സരത്തില് പങ്കെടുപ്പിക്കാന് കൊണ്ടു പോവില്ലെന്ന് മനസ്സിലാക്കിയപ്പോള് മഹിള കമ്മിറ്റി ഇടപെട്ടു. എലിജിബിലിറ്റി സര്‍ട്ടിഫിക്കറ്റിനായി സ്‌കൂള് അധികൃതരെ ബന്ധപ്പെട്ടപ്പോള് നല്‍കാന് പലരും വിമുഖത കാട്ടി. മഹിള കമ്മിറ്റി അംഗങ്ങള് വിവരം സ്‌പോര്‍ട്‌സ് ഡെപ്യൂട്ടി ഡയറക്ടറെ അറിയിച്ചു. രാത്രി 11മണിയോടെ ഡെപ്യൂട്ടി ഡയറക്ടര് നേരിട്ട് വിളിച്ച് കുട്ടികളെ പങ്കെടുപ്പിക്കണമെന്ന് സ്‌കൂള് അധികൃതര്‍ക്ക് നിര്‍ദ്ദേശം നല്‍കി. പിറ്റേന്ന് സ്‌കൂളില് നിന്നുള്ള എലിജിബിലിറ്റി സര്‍ട്ടിഫിക്കറ്റുമായി മൂന്ന് കുട്ടികളും ജില്ലാ കായികമേളയില് പങ്കെടുത്തു. സ്‌കൂള് അധികൃതരുടെ സമീപനത്തിനെതിരെ വ്യക്തമായ തെളിവുമായി മഹിളാ കമ്മിറ്റി അംഗങ്ങള് ബാലാവകാശ കമ്മീഷനും ട്രൈബല് ഡയറക്ടര്‍ക്കും പരാതി നല്‍കി. "അങ്ങേയറ്റം മാറ്റി നിര്‍ത്തപ്പെട്ടവരാണ് ആദിവാസി ഊരുകളിലെ കുട്ടികള്. സമ്മാനം ലഭിക്കലല്ല, അവരെ പങ്കെടുപ്പിക്കലാണ് ആവശ്യം. പാതിമനസ്സോടെയാണ് കുട്ടികളെ അച്ഛനമ്മമാര് പഠിയ്ക്കാന് തന്നെ അയക്കുന്നത്. അങ്ങനെയുള്ള കുട്ടികളെ സ്‌കൂള് അധികൃതരല്ലേ പ്രോത്സാഹിപ്പിക്കേണ്ടത്. അതുണ്ടാവുന്നില്ല." - മഹിളാ കമ്മിറ്റി അംഗം ബോബി പറയുന്നു.\nനവംബര് 20, 21 തീയതികളിലാണ് ജില്ലാ കായികമേള കട്ടപ്പനയില് നടന്നത്. മൂന്നാര് സബ് ജില്ലയിലാണ് ഇടമലക്കുടി. ഇതേ സബ് ജില്ലയിലുള്ള മറയൂര്, കാന്തല്ലൂര്, വട്ടവട പഞ്ചായത്തുകളില് നിന്നുള്ള പല സ്‌കൂളുകളും കായികമേളയില് വിദ്യാര്‍ഥികളെ പങ്കെടുപ്പിച്ചില്ലെന്ന ആക്ഷേപം അധ്യാപകര് തന്നെ ഉന്നയിക്കുന്നു. ഈ പ്രദേശങ്ങളിലെ സ്‌കൂളുകളില് പഠിക്കുന്നതില് ഭൂരിപക്ഷവും ആദിവാസിക്കുട്ടികളാണ്. കുട്ടികളുടെ കൊഴിഞ്ഞ് പോക്ക് ഇവിടെ സാധാരണമാണ്. വിദ്യാഭ്യാസ വകുപ്പ് അധികൃതരുടേയും സാമൂഹ്യ പ്രവര്‍ത്തകരുടേയും നിരന്തര ശ്രമത്തിലൂടെയാണ് കുട്ടികളെ സ്‌കൂളുകളിലേക്കെത്തിക്കുന്നത്. താമസ, ഗതാഗത സൗകര്യങ്ങള് ഇല്ലാത്ത ഇടമലക്കുടി പോലുള്ള പ്രദേശങ്ങളില് അധ്യാപകരും സ്ഥിരമായി നില്‍ക്കാറില്ല. രണ്ടോ മൂന്നോ മാസം മാത്രമാണ് മിക്ക അധ്യാപകരും പ്രദേശത്ത് ജോലി ചെയ്യുന്നത്. ഇത് സ്‌കൂളിനോടും പഠനത്തോടുമുള്ള കുട്ടികളുടെ താത്പര്യമില്ലാതാക്കുന്നതായി പേര് വെളിപ്പെടുത്താന് ആഗ്രഹിക്കാത്ത ഒരു സര്‍ക്കാര് സ്‌കൂള് അധ്യാപകന് പറയുന്നു. പഠനത്തോടൊപ്പം കുട്ടികള്‍ക്ക് താത്പര്യമുള്ള കാര്യങ്ങളില് കൂടി അവരെ ഉള്‍പ്പെടുത്തി കൊഴിഞ്ഞുപോക്ക് തടയാനുള്ള ശ്രമത്തിലാണ് വിദ്യാഭ്യാസ വകുപ്പ്. ഇതിനിടെയാണ് കുട്ടികളുടെ അവകാശങ്ങള് തഴഞ്ഞുകൊണ്ട് സ്‌കൂള് അധികൃതരുടെ നടപടി.\n"ഞങ്ങള് കലോത്സവത്തിന്റെ തിരക്കിലാണ്. അതുകൊണ്ട് കട്ടപ്പന വരെ പോയി രണ്ട് ദിവസം കളയാനില്ല", "കട്ടപ്പന വരെ പോവണമെങ്കില് വെളുപ്പിനെ ബസ് പിടിച്ചൊക്കെ പോണം. അതിനുള്ള കാശൊക്കെ വല്യ ബുദ്ധിമുട്ടാ. പിന്നെ ബസൊക്കെ പിടിച്ച് കൊണ്ട് പോണമെന്ന് പറയുമ്പോള് രക്ഷിതാക്കളും സമ്മതിക്കാറില്ല"- കായിക മേളയില് പങ്കെടുപ്പിക്കാത്ത സ്‌കൂളുകളിലെ അധ്യാപകരോട് സംസാരിക്കുമ്പോള് ലഭിക്കുന്ന മറുപടികള് ഇതെല്ലാമാണ്. കലോത്സവത്തിനും കായികമേളയ്ക്കും കുട്ടികളെ പങ്കെടുപ്പിക്കാനായി ട്രൈബല് ഡിപ്പാര്‍ട്ട്‌മെന്റ് സ്‌കൂളുകള്‍ക്ക് സഹായം നല്‍കണമെന്നതാണ് അധ്യാപകരുടെ ആവശ്യം.\n"ജില്ലാ കായിക മേളയില് മികവ് തെളിയിക്കുന്നവരെ കേരളത്തിന്റെ സ്‌പോര്‍ട്‌സ് തലസ്ഥാനം എന്നറിയപ്പെടുന്ന കോതമംഗലത്തെ സ്‌പോര്‍ട്‌സ് സ്‌കൂളുകള് ഉപാധികളില്ലാതെ ഏറ്റെടുക്കുന്ന പതിവുണ്ട്. ആദിവാസി ഊരുകളിലെ കുട്ടികളെ ഇത്തരം സാധ്യതകളിലേക്ക് വഴിതെളിക്കേണ്ടത് അധ്യാപകരാണ്." - അധ്യപകനായ ഷാജി പറയുന്നു.\n"ഇത്തവണ അങ്ങനെ സംഭവിച്ചു. പക്ഷെ അതിന് അധ്യാപകരെ മാത്രം കുറ്റം പറയുന്നതില് കാര്യമില്ല. മുന് വര്‍ഷങ്ങളിലെ കാര്യങ്ങളെടുത്തു നോക്കൂ. ഒരു സബ് ജില്ലയില് നിന്ന് മൂന്ന് പേരെ വച്ച് ഏഴ് സബ് ജില്ലയില് നിന്നായി 21 കുട്ടികള് ഓരോ ഇനത്തിനും ഉണ്ടാവേണ്ടതാണ്. എന്നാല് പലപ്പോഴും അത്‌ലറ്റിക്‌സ് ഇനങ്ങളിലെ പാര്‍ട്ടിസിപ്പേഷന് 10 മുതല് 12 വരെയായിരിക്കും. അത്‌ലറ്റിക്‌സ് ഇനങ്ങള്‍ക്ക് പോയാല് സമ്മാനം ലഭിക്കില്ലെന്ന തോന്നല് വിദ്യാര്‍ഥികള്‍ക്ക് തന്നെയുണ്ട്. അതേസമയം ഗെയിംസ് ഇനങ്ങളില് പാര്‍ട്ടിസിപ്പേഷന് ഉണ്ടാവാറുമുണ്ട്. ക്രിക്കറ്റ് സെലക്ഷനെല്ലാം പോവാന് കുട്ടികള്‍ക്ക് താത്പര്യമുണ്ട്. പിന്നെ മറ്റൊരു കാര്യം, ജില്ലാ കായിക മേളയ്ക്ക് കൊണ്ട് പോവുന്നതിനുള്ള ചെലവ് അധ്യാപകരും സ്‌കൂള് അധികൃതരും ചേര്‍ന്ന് സ്വരൂപിക്കുന്നതാണ്. ആണ്‍കുട്ടികളെ ഹോസ്റ്റലില് നിന്ന് നേരിട്ട് വിളിച്ചുകൊണ്ട് പോകാറുണ്ട്. എന്നാല് പെണ്‍കുട്ടികളെ ബസ് പിടിച്ച് ഇത്രയും ദൂരെ കൊണ്ട് പോവുന്നതിന് അധ്യാപകരും രക്ഷിതാക്കളും മിക്കപ്പോഴും മടിക്കും. കുടികളില് നിന്ന് പുറത്തു പോവാത്തവരാണ് മിക്ക കുട്ടികളും. അതുകൊണ്ട് കുട്ടികള്‍ക്കും ദൂരെ സ്ഥലങ്ങളില് പോയി മത്സരിക്കണമെന്ന താത്പര്യമില്ല. ടാലന്റ് ഉള്ളവര് ധാരാളം പേരുണ്ട്. പക്ഷെ സ്ഥിരോത്സാഹമില്ലാത്തതാണ് പ്രശ്‌നം. സബ് ജില്ലാ കായികമേളയില് വിജയിക്കുന്നതും വിന്നര് അപ്പ് ആവുന്നതും മിക്കപ്പോഴും മറയൂരിലെ സ്‌കൂളുകള് തന്നെയായിരിക്കും. യു.പിസ്‌കൂളിലെ കുട്ടികള് പോലും മികച്ച പ്രകടനമാണ് കാഴ്ച വക്കുന്നത്. അതിന് പിന്നില് അധ്യാപകരുടെ പരിശ്രമമുണ്ടാകുമെന്നതില് സംശയമില്ല. രക്ഷിതാക്കള്‍ക്ക് കുട്ടികളുടെ നേട്ടത്തെക്കുറിച്ച് ധാരണയില്ലാത്തതും കുട്ടികളുടെ വിമുഖതയുമാണ് പ്രധാന കാരണങ്ങള്'" - മറയൂര് ഹൈസ്‌കൂളിലെ കായികാധ്യാപകനായിരുന്ന ബിജു പറയുന്നു.\nഎന്നാല് എല്ലാത്തരത്തിലും പിന്നാക്കം നില്‍ക്കുന്ന ആദിവാസി മേഖലകളിലെ കുട്ടികള്‍ക്ക് പരമാവധി പ്രോത്സാഹനം നല്‍കി മുഖ്യധാരയിലേക്കെത്തിക്കേണ്ട അധ്യാപകര് അതില് നിന്ന് പിന്നോട്ട് നില്‍ക്കുമ്പോള് കുട്ടികളുടെ അവസ്ഥ പിന്നേയും മോശമാവില്ലേ എന്ന ചോദ്യമാണ് സാമൂഹ്യ പ്രവര്‍ത്തകര് ഉന്നയിക്കുന്നത്.\n(സ്വതന്ത്ര മാധ്യമ പ്രവര്‍ത്തകയാണ് ധന്യ)


തോല്പിച്ചു ബ്രിട്ടോ വിടപറഞ്ഞു – JEEVANAADAM official newspaper of Roman catholics (latin rite) of Kerala, owned by KRLCBC\nപായല് പടര്‍ന്ന തേക്കാത്ത മതിലിലെ പേരെഴുത്തില് ഞാന് വിരലോടിച്ചു. ‘കയം’. മനസ് ഒരു നിമിഷം എവിടെയോ ഒന്ന് കലങ്ങി മറിഞ്ഞു. സമയം പതിനൊന്നു മണിയോടടുക്കുന്നു. ഉച്ചവെയിലിനു മൂര്‍ച്ച കൂടിത്തുടങ്ങി. വീല്‍ചെയറില് സഖാവ് ഉമ്മറത്ത് തന്നെയുണ്ട്.. നിറഞ്ഞ സ്‌നേഹം. ചേര്‍ത്തുപിടിച്ച കയ്യിന് എണ്ണയുടെയും ആയുര്‍വേദ മരുന്നിന്റെയും മണം. ‘സഖാവേ എന്തേ വീടിനു പേരിങ്ങനെ? ‘താനും അത് ചോദിച്ചു…ഒരുപാട് പേര് മുന്‍പും ചോദിച്ചതാണ്. ‘ഒരു നിമിഷം ആ കണ്ണുകള് പുറത്തെവിടെയോ അലഞ്ഞു തിരിച്ചു വന്നു. ‘പെട്ടുപോയവരല്ലെടോ നമ്മള്? എങ്ങും പോവാനില്ലാതെ എവിടേക്കും തിരിവുകളില്ലാതെ ഈ കലക്കിമറിച്ചിലില് ആഴ്ന്നും ചൂഴ്ന്നും. അപ്പൊ ആലോചിച്ചപ്പോ തോന്നി ഈ പേരാണ് നല്ലതെന്നു. പാര്‍ട്ടി പണിതു തന്ന വീടാണിത്. ‘വീടിന്റെ ഉമ്മറക്കോലായില് ഇരുന്നു ഞാന് ചുറ്റും കണ്ണോടിച്ചു. നാല് ചുറ്റിനും വരാന്തയാണ്. ഉള്ളും പുറവും തേക്കാത്ത ചുമരുകള് സഖാവിനെപ്പോലെതന്നെ ആവരണങ്ങളും ആഭരണങ്ങളുമില്ലാതെ നിന്നു. അകമുറികളില് നിറയെ പഴയ പുസ്തകങ്ങളും പത്രമാസികകളും. ജനലിന്റെ ഇടക്കെട്ടുകളിലും മേശപ്പുറത്തും അകത്തെ അലമാരകളും എല്ലാം മരുന്നിന്റെ സാന്നിധ്യമുണ്ട്. ബംഗാളിയായ സഹയാത്രികനും സ്‌നേഹിതനുമൊക്കെയായ ‘കോമ്രേഡ്’ പുളിയിലയിട്ടു തിളപ്പിച്ച വെള്ളം തോര്‍ത്തില് മുക്കി ആവിപിടിച്ചു കൊടുത്തുകൊണ്ടിരുന്നു. അദ്ദേഹം സംസാരിച്ചു തുടങ്ങി. ‘സീനയിവിടെയില്ല. തണുത്ത വെള്ളമെടുക്കാം? ”വേണ്ട സഖാവേ. ശരീരം ഇപ്പോഴും എന്നോട് പിണക്കത്തിലാണ്. എന്നാലും കുറെ ഭേദപ്പെട്ടു. ഇപ്പൊ അലട്ടുന്നത് ഈ നീരാണ്. തോളില് നിന്നും താഴേക്കാഴ്ന്നിറങ്ങുന്ന വേദന.’ സംസാരം പിന്നെയും നീണ്ടു. പാര്‍ട്ടി. കോളജ്. വിപ്ലവത്തിന്റെ ആഘോഷദിനങ്ങള്. ഓര്‍ക്കാപ്പുറത്തു ജീവിതം ചോരതുപ്പിയ ദിനങ്ങള്. ഒറ്റപ്പെടല്. വേദനകള്. വീണ്ടും ജീവിതത്തിന്റെ തളിര്‍പ്പുകള്. അങ്ങിനെ ഒരുപാടൊരുപാട് ഓര്‍മകള്. കുളികഴിഞ്ഞു കട്ടിലിലേക്ക് കയറുമ്പോള് ഒരു കൈ സഹായത്തിനായി സഖാവ് വിളിച്ചു. പുറവും കയ്യുംചേര്‍ത്ത് പിടിച്ചു മെല്ലെ ഞാന് അദ്ദേഹത്തെ കട്ടിലിലേക്ക് ചേര്‍ത്ത് കിടത്തി. ഒരുനിമിഷം! കഴുത്തിനടിയില് ആഴത്തിലെ ആ മുറിവ് ഞാന് കണ്ടു. ഒരു കഠാര പിടിയോളം ആഴത്തില് ആഴ്ന്നിറങ്ങി, അതിന്റെ ആശയ ഭീരുത്വത്തെ അനാവൃതമാക്കിയ അടയാളം. കൈ വലിച്ചെടുക്കുമ്പോള് ആ മുറിവ്, ആ കയം എന്നെ വലിച്ചെടുക്കുന്നതായി എനിക്ക് തോന്നി. സൈമണ് ബ്രിട്ടോയുടെ വീട്ടിലേക്കുള്ള ആദ്യയാത്രയുടെ ഓര്‍മ്മ ഇന്നും മനസില് മായാതെ തെളിയുന്നു.\n1954 മാര്‍ച്ച് 27ന് പോഞ്ഞിക്കരയിലാണ് നിക്കോളാസ് റോഡ്രിഗ്‌സിന്റെയും ഐറിന്റെയും മകനായി സൈമണ് ബ്രിട്ടോ ജനിച്ചത്. പച്ചാളം സെന്റ് ജോസഫ് എച്ച്.എസ്, എറണാകുളം സെന്റ് ആല്‍ബര്‍ട്ട്‌സ് കോളജ്, ബിഹാറിലെ മിഥില യൂണിവേഴ്‌സിറ്റി, തിരുവനന്തപുരം ലോ അക്കാദമി, എറണാകുളം ലോ കോളജ് എന്നിവിടങ്ങളിലായിരുന്നു വിദ്യാഭ്യാസം.\n1983 ഒക്‌ടോബര് 14 വിദ്യാര്‍ത്ഥി രാഷ്ട്രീയചരിത്രത്തിലെ ഒരു കറുത്ത അധ്യായമാണ്. ലോ കോളജ് വിദ്യാര്‍ഥിയായ സൈമണ് ബ്രിട്ടോ പരീക്ഷയുടെ ഫലമറിഞ്ഞ സന്തോഷത്തിലായിരുന്നു. എന്നാലും വിദ്യാര്‍ഥി നേതാവെന്ന നിലയില് മഹാരാജാസ് കോളജിലെ സംഘര്‍ഷത്തില് പരിക്കേറ്റ സഹപ്രവര്‍ത്തകരെ കാണാന് ബ്രിട്ടോ മടി കാണിച്ചില്ല. എറണാകുളം ജനറല് ആശുപത്രിയിലെത്തിയ സൈമണ് ബ്രിട്ടോയെ ആശുപത്രിയുടെ ഇടനാഴിയില് ചിലര് പതിയിരുന്ന് ആക്രമിച്ചു. എസ്എഫ്‌ഐ സംസ്ഥാന വൈസ് പ്രസിഡന്റായിരുന്ന സൈമണ് ബ്രിട്ടോയ്ക്ക് നട്ടെല്ലിന് മൂന്ന് കുത്തുകളാണ് ആഴത്തിലേറ്റത്. പിന്നീട് അരക്ക് താഴെ തളര്‍ന്നശരീരവുമായി 64 വയസ് വരെ സൈമണ് ബ്രിട്ടോ ജീവിച്ചു. 35 കൊല്ലം വീല് ചെയറില്! അതിനിടയില് വിദ്യാര്‍ഥി നേതാവായിരുന്ന സീന ഭാസ്‌കറിനെ ജീവിതപങ്കാളിയാക്കി. 2006 മുതല് 2011വരെ കേരള നിയമസഭയില് ആംഗ്ലോ ഇന്ത്യന് നോമിനിയായും പ്രവര്‍ത്തിച്ചു. എഴുത്തുകാരനും പ്രഭാഷകനുമായിരുന്നു ബ്രിട്ടോ. അഗ്രഗാമി, മഹാരൗദ്രം എന്നീ രണ്ടു നോവലുകള് പ്രസിദ്ധീകരിച്ചു. ഓര്‍മ്മകുറിപ്പുകള്, ഹിമാലയ യാത്ര, മഹാരാജാസിലെ രക്തസാക്ഷി അഭിമന്യൂ തുടങ്ങിയ പുസ്തകങ്ങളുടെ പണിപ്പുരയിലായിരുന്നു. യാത്രാവിവരണത്തിന്റെ അവസാനജോലികള്‍ക്കായി തൃശൂര് ഗസ്റ്റ്ഹൗസില് താമസിച്ചിരുന്ന ബ്രിട്ടോ 2018 ഡിസംബര് 31ന് ഹൃദയാഘാതം മൂലമാണ് നിര്യാതനായത്.\n138 ദിവസങ്ങള് നീണ്ടുനിന്ന, പതിനെട്ട് സംസ്ഥാനങ്ങളിലൂടെയുള്ള ബ്രിട്ടോയുടെ യാത്ര അതിശയിപ്പിക്കുന്ന ഒന്നാണ്. 18000 കിലോമീറ്റര് ദൂരമാണ് ഒരു അംബാസഡര് കാറില് സഞ്ചരിച്ചത്. എണ്‍പതിനായിരം രൂപ ഡീസലിനും ഒമ്പതിനായിരം രൂപ ടോളായും ആ യാത്രയില് നല്‍കി. ഹിമാലയം, ബുദ്ധന് ജനിച്ച മണ്ണ് നേപ്പാള്, ബീഹാര് എന്നിവ പിന്നിട്ട് കല്‍ക്കത്തയിലെത്തിയപ്പോള് പെരുമഴയത്ത് ബ്രിട്ടോയ്ക്ക് പനിപിടിച്ചു. ആ രാത്രി ബ്രിട്ടോയ്ക്കുറങ്ങാന് കഴിഞ്ഞില്ല. ജീവിതം തിരിച്ചുപിടിക്കാന് തന്റെ പിതാവ് ചെയ്ത കാര്യങ്ങളോര്‍ത്തോര്‍ത്ത് ബ്രിട്ടോ നേരം വെളുപ്പിച്ചു. രാവിലെ 6.30ന് ബ്രിട്ടോയെ തേടി പിതാവിന്റെ മരണവാര്‍ത്തയെത്തി. കേരള നിയമസഭാ സമാജികനായിരുന്ന നിക്കോളാസ് റോഡ്രിഗ്‌സ് രോഗക്കിടക്കയില് ബ്രിട്ടോയ്ക്ക് വലിയ സഹായമായിരുന്നു. മകന് ആത്മവിശ്വാസം പകര്‍ന്നുകൊടുത്ത പിതാവ്.\nനിയമസഭാ സമാജികനെന്ന നിലയില് കേരളത്തിലെ പൊതുവിഷയങ്ങളില് ശ്രദ്ധേയമായ ഇടപെടലുകള് ബ്രിട്ടോ നടത്തി. ആംഗ്ലോ ഇന്ത്യന് സമുദായത്തിന്റെ പ്രശ്‌നങ്ങളിലേക്കും അദ്ദേഹം ആഴ്ന്നിറങ്ങി. അവരുടെ വിദ്യാഭ്യാസ സംവരണത്തിനായി അദ്ദേഹം ശക്തമായി ഇടപ്പെട്ടു. തൃപ്പൂണിത്തുറ ആര്‍എല്‍വി കോളജില് ബാച്ചിലര് ഓഫ് ഫൈന് ആര്‍ട്‌സ് കോഴ്‌സില് ഒരു സീറ്റ് ആംഗ്ലോ ഇന്ത്യന് വിദ്യാര്‍ഥികള്‍ക്കായി സംവരണം ചെയ്യിപ്പിച്ചു. സാമ്പാളൂര് പള്ളിയെ പൈതൃക സംരക്ഷണ പദ്ധതിയില് ഉള്‍പ്പെടുത്തി സംസ്ഥാന തീര്‍ഥാടന കേന്ദ്രമായി മാറ്റി. ആംഗ്ലോ ഇന്ത്യന് സമുദായ നേതാക്കളുടെ അഭിപ്രായഭിന്നതകള് പരിഹരിച്ച് ആംഗ്ലോ ഇന്ത്യന് യൂണിയനെ ശക്തിപ്പെടുത്താനും സൈമണ് ബ്രിട്ടോ മുന്‍നിരയില് ഉണ്ടായിരുന്നു.\nയാത്രയെക്കുറിച്ച് ബ്രിട്ടോ പറയും: യാത്രയില് ഈഗോ പാടില്ല. വിനയാന്വിതനായിരിക്കണം. ആരെയും നിന്ദിക്കരുത്. പ്രകൃതിയെയും സഹജീവികളെയും മുറിപ്പെടുത്തരുത്. തന്റെ ജീവിതയാത്രയിലും സൈമണ് ബ്രിട്ടോ ഈ മൂല്യങ്ങള് സ്വന്തമാക്കി. അതുവഴി നീണ്ട സൗഹൃദവലയവും ബ്രിട്ടോ നേടി.\nഎറണാകുളം വടുതലയിലെ ബോട്ടുജെട്ടി റോഡില് നിന്നും നഗരത്തിലെ നിരത്തിലൂടെ ഒരു അംബാസഡര് കാര് മുകളില് വീല്‍ചെയറുമായി നീങ്ങുന്ന കാഴ്ച ഇനിയുണ്ടാകില്ല. പക്ഷെ മുറിവേറ്റു വീണിട്ടും പൊരുതി ജയിച്ച പ്രിയനേതാവിന്റെ ശബ്ദവും എഴുത്തും മാഞ്ഞുപോകില്ല.\nകൂട്ടത്തിലെ ഒച്ചയായില്ല അയാള്\nവലിയ മുറിവുകളില് വേദനിച്ചില്ല-\nഎന്നിട്ടും വേദനയുടെ കയത്തില് ജീവിച്ചു.


താലിബാനെ പേടിച്ച് ആൺവേഷത്തിൽ ജീവിച്ച ‘ഒസാമ’; എന്താണ് യഥാർഥ അഫ്‌ഗാൻ? | Taliban | Literature | manoramaonline\nതാലിബാനെ പേടിച്ച് ആൺവേഷത്തിൽ ജീവിച്ച ‘ഒസാമ’; എന്താണ് യഥാർഥ അഫ്‌ഗാൻ?\nനിധീഷ് കുമാർ August 18, 2021 10:34 AM IST\n‘ഒസാമ’ സിനിമയിൽ നിന്ന് ഒരു ദൃശ്യം\nകണ്ണു നനയിക്കും അഫ്ഗാനിസ്ഥാനിൽനിന്നുള്ള ദൃശ്യങ്ങൾ. താലിബാൻ കയ്യേറിയ ആ നാടിന്റെ വിഷമതകളാണ് ലോകത്തിനു മുന്നിലേക്ക് ഓരോ ദിവസവും എത്തുന്നത്. രാജ്യം ഒരു അഗ്നിപർവ്വതത്തിന്റെ വക്കിലാണെന്ന് തോന്നിപ്പിക്കുന്ന സംഭവവികാസങ്ങൾ. രാജ്യഭരണം താലിബാൻ ഏറ്റെടുത്തതോടെ അനേകമാളുകൾ മറ്റു നാടുകളിലേക്ക് രക്ഷ തേടി പലായനം ചെയ്യുന്നു. ഇതിന് സാധിക്കാതെ വിമാനങ്ങൾക്ക് പിന്നാലെ കൂട്ടമായി ഓടിയ അഫ്‌ഗാൻ ജനതയുടെ വിഡിയോ കാണുമ്പോൾ നമുക്ക് മനസ്സ് നോവാം. വാർത്തകൾക്കും ചരിത്രത്തിനും അപ്പുറം ആ രാജ്യത്ത് എന്താണ് സംഭവിക്കുന്നത് എന്ന് വിശദമായി അറിയാൻ താൽപര്യവും തോന്നാം.\nആ രാജ്യത്ത് എന്തുകൊണ്ടാണ് ഇങ്ങനെ നിത്യദുരിതം ഉണ്ടാകുന്നത്? അഞ്ച് നൂറ്റാണ്ട് കഴിഞ്ഞിട്ടും പരിഹരിക്കപ്പെടാത്ത ആ നാട്ടിലെ പ്രശ്നങ്ങളെ, അവരുടെ ജീവിതത്തെ അടുത്തറിയാൻ എന്താണ് ചെയ്യുക? ചില പുസ്‌തകങ്ങളും സിനിമകളും പരിചയപ്പെടുന്നത് ആ നാടിനെയും അവിടുത്തെ ജനങ്ങളെയും കൂടുതൽ അറിയാൻ ഉപകരിക്കും. അങ്ങനെ ചില സൃഷ്ടികളുടെ ചെറുവിവരണം ഇവിടെ വായിക്കാം.\nഒസാമ സിനിമയിൽ നിന്ന്\nസിദ്ദിഖ് ബര്മാകിന്റെ 2003ൽ പുറത്തിറങ്ങിയ ഹൃദയസ്പർശിയായ സിനിമയാണ് ഒസാമ. പേരിലെ സാദൃശ്യമല്ലാതെ ഒസാമ ബിൻലാദനുമായി ചിത്രത്തിന് ബന്ധമൊന്നുമില്ല. താലിബാൻ ഭീകരരിൽനിന്ന് രക്ഷപെടാൻ ആൺ വേഷത്തിൽ ജീവിക്കേണ്ടിവരുന്ന പെൺകുട്ടിയുടെ കഥയാണ് സിനിമ സംസാരിക്കുന്നത്. അയർലൻഡ്, ജപ്പാൻ, ഇറാൻ, നെതർലൻഡ്സ്, അഫ്ഗാനിസ്ഥാൻ എന്നീ അഞ്ച് രാജ്യങ്ങൾ സംയുക്തമായാണ് ‘ഒസാമ’ നിർമ്മിച്ചത്. കാഴ്ചക്കാരെ വൈകാരികമായി കീഴടക്കുന്ന മികച്ച ചലച്ചിത്രാനുഭവമാണ്. അഫ്‌ഗാനിലെ ദാരി ഭാഷയിലാണ് സിനിമയിലെ സംഭാഷണങ്ങൾ. അഫ്‌ഗാൻ നാടിന്റെ വിഷമതകൾ സുവ്യക്തമായി പറയുന്ന സിനിമ.\nതാലിബാൻ: ദ് സ്റ്റോറി ഓഫ് ദി അഫ്‌ഗാൻ വാർലോർഡ്‌സ്\nഅഹമ്മദ് റഷീദിന്റെ ഈ പുസ്തകം, താലിബാന്റെ ചരിത്രം, എങ്ങനെ അവർ അഫ്‌ഗാനിസ്ഥാനിൽ ആധിപത്യം സ്ഥാപിച്ചു, ബിൻ ലാദൻ എങ്ങനെ ശക്തനായ ഭീകരനായി എന്നീ ചോദ്യങ്ങൾക്കുള്ള ഉത്തരം നൽകുന്നു. അഫ്‌ഗാൻ മണ്ണിലെ വംശീയ-മതപരമായ സംഘർഷങ്ങളെപ്പറ്റിയും പുസ്‌തകം പ്രതിപാദിക്കുന്നു. ഒരു വിദ്യാർത്ഥി പ്രസ്ഥാനം എങ്ങനെ രാജ്യത്തെ പിടിച്ചെടുക്കുന്ന നിലയിൽ എത്തിച്ചേരുന്നു എന്നതിന്റെ വിശദമായ അവതരണമാണ് ഈ പുസ്തകം. സെപ്റ്റംബർ 11 ആക്രമണത്തിന് മുൻപുള്ള അഫ്‌ഗാൻ ജീവിതമാണ് ‘താലിബാനിൽ’ വിവരിച്ചിരിക്കുന്നത്. അതിനാൽ പുസ്‌തകം രചിച്ച് 20 കൊല്ലം കഴിഞ്ഞിട്ടും അതിന്റെ പ്രസക്‌തി നഷ്ടപ്പെടുന്നില്ല.\nലോകപ്രശസ്‌ത ഇറാനിയൻ സംവിധായകൻ മൊഹ്‌സിൻ മക്മൽബഫ് സംവിധാനം ചെയ്‌ത ചിത്രമാണ് കാണ്ഡഹാർ (2001). പകുതി ചരിത്രവും പകുതി ഭാവനയും ഇടകലർത്തിയാണ് സിനിമയുടെ കഥ രചിച്ചിരിക്കുന്നത്. സെപ്റ്റംബർ 11ലെ വേൾഡ് ട്രേഡ് സെന്റർ ആക്രമണത്തിനു ശേഷമാണ് ഈ സിനിമ കൂടുതൽ ചർച്ചയായത്. സഹോദരൻ-സഹോദരി ബന്ധത്തിന്റെ പശ്ചാത്തലത്തിൽ ആ രാജ്യത്തിന്റെ ചരിത്രവും വർത്തമാനവും പറയുന്ന കഥയാണ്. കാണ്ഡഹാർ. ചിത്രത്തിന്റെ ചില പ്രധാന ഭാഗങ്ങൾ അഫ്‌ഗാനിസ്ഥാനിൽ രഹസ്യമായാണു ചിത്രീകരിച്ചത്. 2001ലെ കാൻ ചലച്ചിത്രമേളയിലും സിനിമ പ്രദർശിപ്പിച്ചു.\nയുഎസ് മാധ്യമപ്രവർത്തകൻ സെബാസ്ററ്യൻ ജങ്കർ, ബ്രിട്ടിഷ് ഫോട്ടോ ജേണലിസ്റ്റായ ടിം ഹെതെറിങ്ടൻ എന്നിവർ ചേർന്നാണ് ഈ യുദ്ധ ഡോക്യുമെന്ററി സംവിധാനം ചെയ്തത്. യുദ്ധമുഖരിതമായ നാട്ടിൽ ജോലിക്കെത്തിയ രണ്ട് മാധ്യമപ്രവർത്തകർ അവരുടെ ക്യാമറക്കണ്ണിലൂടെ യാഥാർഥ്യത്തെ പകർത്താൻ ശ്രമിക്കുന്നതാണ് പ്രമേയം. മനസ്സ് കുത്തിനോവിക്കുന്ന യഥാർഥ കാഴ്ചകളിലൂടെ അഫ്ഗാനിസ്ഥാൻ എന്ന രാജ്യത്തെ കൂടുതൽ അടുത്തറിയാൻ ഈ ഡോക്യുമെന്ററി സഹായിക്കുന്നു.\nദിസ് മാൻസ് ആർമി\nഇരുപത്തിമൂന്നാം വയസ്സിൽ അഫ്‌ഗാനിൽ പ്രവേശിക്കുന്ന സൈനികൻ, ഇംഗ്ലിഷ് സാഹിത്യത്തിൽ തൽപരനായ ഐ ലീഗ് വിദ്യാർഥി...ഇതെല്ലാമായിരുന്നു അഫ്‌ഗാനിസ്ഥാനിൽ എത്തുന്നതിന് മുൻപ് ആൻഡ്രു എക്സം. എന്നാൽ അവിടെ എക്സമിനെ കാത്തിരുന്നത് ഉള്ളുലയ്ക്കുന്ന അനുഭവങ്ങളാണ്. യുഎസ് സൈനികരുടെ അഫ്‌ഗാൻജീവിതമാണ് സൈനികൻ ആൻഡ്രു എക്സം ഒരു ഓർമപ്പുസ്തകം പോലെ അവതരിപ്പിക്കുന്നത്. ഒസാമ ബിൻ ലാദന്റെ പടയാളികളെ തുടച്ചുനീക്കാൻ നടത്തുന്ന സൈനിക ഓപറേഷനുകളുടെ വിശദമായ വിവരണമാണ് പുസ്‌തകം നൽകുന്നത്. യുദ്ധത്തിനിടയിൽ സൈനികർ എങ്ങനെയാണ് വിനോദസമയങ്ങൾ ചിലവഴിച്ചത് എന്നിങ്ങനെയുള്ള വിശദാംശങ്ങളിലേക്ക് പുസ്‌തകം കടന്നുചെല്ലുന്നു. അഫ്‌ഗാനിൽ ഡ്യൂട്ടിക്ക് പോകുന്ന അമേരിക്കൻ സൈനികന്റെ മനോവികാരങ്ങൾ പകർത്തുന്നതിൽ വിജയിച്ച പുസ്തകമാണ് ദിസ് മാൻസ് ആർമി.\nഅഫ്ഗാനിസ്ഥാൻ: വെയർ ഗോഡ് ഒൺലി കംസ് ടു വീപ്\nഷിറിൻ ഗോൽ എന്ന അഫ്‌ഗാൻ സ്ത്രീയുടെ അനുഭവങ്ങളാണ് ഈ പുസ്തകം. ഷിറിൻ ഡോക്യുമെന്ററി നിർമ്മാതാവായ സിബാ ഷാക്കിബിനോട് മനസ്സ് തുറക്കുന്നതാണ് ഉള്ളടക്കം. റഷ്യൻ, താലിബാൻ കാലത്തെ അഫ്‌ഗാൻ വനിതകളുടെ ജീവിതമാണ് ഈ പുസ്തകത്തിന്റെ ആത്മാവ്. വളരെ ധീരമായ, യാഥാർഥ്യത്തോടു ചേർന്ന് നിൽക്കുന്ന ലളിതമായ ഭാഷയിൽ രചിക്കപ്പെട്ട പുസ്തകമാണിത്.\nContent Summary: Books and Movies Which Helps to Understand Afghanistan and Taliban More


കോൺഗ്രസിനെ സമരസംഘടനയായി മാറ്റും | congress\nകോൺഗ്രസിനെ സമരസംഘടനയായി മാറ്റും\nSep 18, 2021, 10:43 PM IST\nഓരോ കോൺഗ്രസ് പ്രവർത്തകനും എന്റെ പ്രസ്ഥാനം എന്ന് അഭിമാനിക്കാവുന്ന മാറ്റത്തിലേക്ക് കോൺഗ്രസ് യാത്ര തുടങ്ങിയിരിക്കുന്നു. ശുഭോദർക്കമായ മാറ്റത്തിലേക്ക്.\n# കെ. സുധാകരൻ എം.പി. കെ.പി.സി.സി. പ്രസിഡന്റ്\nപ്രതീകാത്മക ചിത്രം | ഫോട്ടോ: മാതൃഭൂമി\nരാജ്യം തീക്ഷ്ണമായ വേർതിരിവിലൂടെയാണ് കടന്നുപോകുന്നത്. മതപരമായി ജനതയെ ഭിന്നിപ്പിക്കാനും അതുവഴി ഭൂരിപക്ഷ ജനവിഭാഗത്തിന്റെ പിന്തുണ നേടാനും ഭൂരിപക്ഷ വർഗീയതയും ഭൂരിപക്ഷ വർഗീയതയെ ചൂണ്ടി ന്യൂനപക്ഷങ്ങളെ തീവ്രവാദത്തിലേക്ക് ആകർഷിക്കാൻ മറുഭാഗവും കച്ചകെട്ടിയിറങ്ങുമ്പോൾ രാജ്യത്തിന്റെ മതനിരപേക്ഷ പാരമ്പര്യം കാത്തുസൂക്ഷിക്കുക എന്നത് പരമപ്രധാനമാണ്. ഇവിടെയാണ് കോൺഗ്രസിന്റെ പ്രാധാന്യം വർധിക്കുന്നത്.കോൺഗ്രസ് ദുർബലമാകുമ്പോഴാണ് വർഗീയവാദം ശക്തിപ്പെടുന്നത്. കോൺഗ്രസ് ശക്തിപ്പെടുമ്പോൾ ദുർബലപ്പെടുന്നത് വർഗീയരാഷ്ട്രീയം തന്നെയാണ്. ഈ തിരിച്ചറിവിലേക്ക് രാജ്യത്തെ നയിക്കാൻ കോൺഗ്രസിനാവണം. അതിനു കരുത്തുള്ള സംഘടനയായി കോൺഗ്രസിനെ പുതുക്കിപ്പണിയണം. കോൺഗ്രസ്‌മുക്ത ഭാരതമെന്ന മുദ്രാവാക്യം വർഗീയ ഫാസിസ്റ്റുകൾ ഉയർത്തുമ്പോൾ മതനിരപേക്ഷ ഇന്ത്യയെന്ന് ഉച്ചത്തിൽ പറയാൻ നമുക്കാവണം. ഇതാവണം, ഓരോ കോൺഗ്രസ് പ്രവർത്തകനെയും നയിക്കുന്ന വികാരം.\nകേരളത്തിൽ കോൺഗ്രസ് ലക്ഷ്യമിടുന്നത് ഇതു തന്നെയാണ്. ഇന്നലെവരെ അധികാരസ്ഥാനങ്ങൾക്കു മാത്രമായി നേതൃസ്ഥാനങ്ങളിലിരിക്കുന്ന ശീലം ഇനി തുടരാനാവില്ല. നേതൃത്വത്തിനു മുന്നിൽ ഒരു ലക്ഷ്യം മാത്രമേ ഉള്ളൂ- പ്രവർത്തിക്കുക, കോൺഗ്രസിനെ ശക്തിപ്പെടുത്തുക, രാജ്യത്തെ രക്ഷിക്കുക. തുടർഭരണം നേടിയ സി.പി.എം. നേതൃത്വം കണക്കുകൂട്ടിയത് കോൺഗ്രസിന് അധികാരമില്ലാതെ മുന്നോട്ടുപോകാനാവില്ലെന്നായിരുന്നു. ഇടതുപക്ഷ ഭരണത്തുടർച്ചയിൽ തകർന്നടിയുന്ന കോൺഗ്രസിനെ ഇവർ സ്വപ്നംകണ്ടു. ഒപ്പം ആർ.എസ്.എസ്.-ബി.ജെ.പി. നേതൃത്വവും.\nഎന്നാൽ, ഇവരുടെ സ്വപ്നം തകർന്നുവീഴുന്ന രംഗങ്ങൾക്കാണ് പിന്നീട് കേരളം സാക്ഷ്യംവഹിച്ചത്. നിയമസഭാ തിരഞ്ഞെടുപ്പിനുശേഷം എ.ഐ.സി.സി., കെ.പി.സി.സി. പുനഃസംഘടിപ്പിച്ചു. പുതിയ നേതൃത്വം കേരളത്തിലെ അനുഭവ സമ്പത്തുള്ള തലമുറയുമായി ആശയവിനിമയം നടത്തി കോൺഗ്രസിന് പുതിയ മുഖംനൽകാനുള്ള അശ്രാന്ത പരിശ്രമത്തിലാണ്. 14 ജില്ലകളിൽ പുതിയ ജില്ലാ അധ്യക്ഷന്മാർ ചുമതലയേറ്റു. ജില്ലാപ്രസിഡന്റുമാർക്കുള്ള പ്രവർത്തന മാർഗരേഖയുമായി ദ്വിദിന ശില്പശാല സമാപിച്ചത് വർധിത ആവേശത്തോടുകൂടിയായിരുന്നു.\nക്യാമ്പിന്റെ തീരുമാനങ്ങൾ വിശദീകരിക്കാൻ മുഴുവൻ ജില്ലകളിലും നേതൃയോഗങ്ങൾ നടക്കുന്നു. സംഘടനയിൽ കാലോചിതമായ പരിഷ്കാരം കൈവരുന്നു എന്ന തിരിച്ചറിവ് പ്രവർത്തകരിൽ ആത്മവിശ്വാസം വർധിപ്പിച്ചു. കോൺഗ്രസ് അച്ചടക്കവും ഭാവനാശേഷിയുമുള്ള രാജ്യതാത്‌പര്യം മുൻനിർത്തി പ്രവർത്തിക്കുന്ന ചടുലമായ സംഘടനയായി മാറ്റിയെഴുതപ്പെടുകയാണ്. ആരെയും അനർഹമായി തള്ളാനോ കൊള്ളാനോ അല്ല ഈ മാറ്റം. കഴിവും പ്രവർത്തനശേഷിയും അംഗീകാരവുമുള്ള ഒരു നേതൃനിരയെ സൃഷ്ടിച്ചെടുക്കുക എന്നു തന്നെയാണ് ലക്ഷ്യം. നിലവിലുള്ള രീതികളിൽ ഘടനാപരവും ഗുണപരവുമായ മാറ്റത്തിലേക്ക് കോൺഗ്രസ് പുനഃസംഘടിപ്പിക്കപ്പെടുമ്പോൾ ചില അസംതൃപ്തികളും കൊഴിഞ്ഞുപോക്കും സ്വാഭാവികം മാത്രം.\nദൗർബല്യങ്ങളിൽ വീർപ്പുമുട്ടുന്ന കോൺഗ്രസിനെ ശക്തിപ്പെടുത്താൻ ധീരമായ നിലപാടുകൾ കൈക്കൊണ്ടേ പറ്റൂ. കേരളത്തിലെ കോൺഗ്രസ് നേതൃത്വം സംഘടനയെ സ്നേഹിക്കുന്ന ആരുമായും ചർച്ചയ്ക്കും സംസാരത്തിനും തയ്യാറാണ്. കോൺഗ്രസിന്റെ മതനിരപേക്ഷ വീക്ഷണവും പരിപാടിയും അംഗീകരിക്കുന്ന ആരെയും കോൺഗ്രസ് ഇരുകൈയുംനീട്ടി സ്വീകരിക്കും. കേരളത്തിലെ കോൺഗ്രസിന് പ്രഗല്‌ഭരായ നേതൃനിരയുണ്ട്. ആവശ്യാനുസരണം ഞങ്ങൾ ഒന്നിച്ചിരിക്കും. ആശയക്കൈമാറ്റം നടക്കും. അഭിപ്രായവ്യത്യാസങ്ങൾ ഉണ്ടെങ്കിൽ സഹിഷ്ണുതയോടെ കേൾക്കും ഒന്നായി നിന്ന് അവ പരിഹരിക്കും. ഭിന്നിച്ചുനിൽക്കലല്ല കോൺഗ്രസിന്റെ ശീലം. ഒന്നായി നിൽക്കുക എന്നതാണ്. അഭിപ്രായവ്യത്യാസമുള്ളവരെ ഇല്ലാതാക്കുന്നവരല്ല കോൺഗ്രസ്. കോൺഗ്രസിൽനിന്ന് വ്യത്യസ്ത കാലങ്ങളിൽ അഭിപ്രായവ്യത്യാസങ്ങളിലൂടെ പലരും പുറത്തുപോയിട്ടുണ്ട്. എന്നാൽ, അവർക്കാർക്കും ജീവഹാനി നേരിട്ടിട്ടില്ല. അതാണ് കോൺഗ്രസിന്റെ രാഷ്ട്രീയം.\nകാത്തിരിക്കാൻ നമുക്കിനി സമയമേറെയില്ല. പ്രവർത്തനപഥത്തിലിറങ്ങുക. ജനമനസ്സുകളിൽ ഇടം നേടുക. സാമൂഹികസേവന ജീവകാരുണ്യ പ്രവർത്തനങ്ങളിൽ സജീവമാവുക. സാധാരണ മനുഷ്യന്റെ വിയർപ്പിന്റെ ഗന്ധമറിയുക. ജനങ്ങൾക്കിടയിൽനിന്നു പുതിയ തളിരുകൾ കോൺഗ്രസിൽ ഉയർന്നുവരും. ഫ്ലെക്‌സുകളിൽ ജീവിക്കുന്ന തലമുറ മാറും. പുകഴ്ത്തലുകൾക്കും ഇകഴ്ത്തലുകൾക്കും വിട. സ്വാർഥതാത്‌പര്യങ്ങൾക്കും വിട. സ്ഥാനമാനത്തിനായുള്ള നെട്ടോട്ടങ്ങൾക്കും വിട.ഓരോ കോൺഗ്രസ് പ്രവർത്തകനും എന്റെ പ്രസ്ഥാനം എന്ന് അഭിമാനിക്കാവുന്ന മാറ്റത്തിലേക്ക് കോൺഗ്രസ് യാത്ര തുടങ്ങിയിരിക്കുന്നു. ശുഭോദർക്കമായ മാറ്റത്തിലേക്ക്.\nപുന്നപ്ര-വയലാര് സമരത്തിന് 75 വര്‍ഷം; നിങ്ങൾ നിന്ന സമരാങ്കണഭൂവിൽ...\nആ സമരങ്ങളുടെ ഓർമ ഞങ്ങളിൽ നിറയ്ക്കുന്നത് അഭിമാനമാണ്. അന്ന് രക്തസാക്ഷികളായ സഖാക്കളുടെ ..\nകോൺഗ്രസിൽ അംഗമാകണോ; മദ്യവും മയക്കുമരുന്നും പാടില്ല, പാർട്ടിയെ പൊതുേവദിയിൽ വിമർശിക്കരുത്\nകെ.പി.സി.സി പട്ടികയില് പൊതുചര്‍ച്ച വേണ്ട, പോസിറ്റീവായി കാണണം: തിരുവഞ്ചൂര്\nകെ.പി.സി.സി. ഭാരവാഹിപ്പട്ടികയായി; ശക്തൻ, ബൽറാം, പൗലോസ്, സജീന്ദ്രൻ വൈസ് പ്രസിഡന്റുമാർ\nപെണ്‍കുട്ടികള്‍ക്ക് മൊബൈലും ഇലക്ട്രിക് സ്‌കൂട്ടറും; യുപിയില് തിരഞ്ഞെടുപ്പ് വാാഗ്ദാനവുമായി പ്രിയങ്ക\nകെ. കേളപ്പന്: അനുപമമായ നിസ്വാർഥത


ലിയാണ്ടര് പേസ് വിരമിക്കുന്നു\nന്യൂദല്‍ഹി: ഇന്ത്യയുടെ അന്താരാഷ്ട്ര ടെന്നീസ് ഇതിഹാസം ലിയാണ്ടര് പേസ് വിരമിക്കൽ പ്രഖ്യാപിച്ചു. 2020-ല് ചില മത്സരങ്ങള്‍കൂടി കളിച്ചശേഷം വിരമിക്കുമെന്ന് പേസ് അറിയിച്ചു. ക്രിസ്തുമസ് ആശംസകളറിയിച്ചു കൊണ്ടുള്ള പേസിന്റെ ട്വിറ്ററിലൂടെയാണ് വിരമിക്കല് തീരുമാനവ\nമുംബൈ: ഐസിസിയുടെ പുതിയ ഏകദിന റാങ്കിങ്ങില് ബാറ്റ്‌സ്മാന്‍മാരുടെ പട്ടികയില് ടീം ഇന്ത്യയുടെ നായകൻ വിരാട് കോലിക്കും ഉപനായകൻ രോഹിത് ശർമ്മക്കും നേട്ടം. 887 പോയിന്റുമായി വിരാട് കോലിയാണ് ഈ വര്‍ഷം ബാറ്റ്‌സ്മാന്‍മാരുടെ പട്ടികയില് ഒന്നാം സ്ഥാനത്ത്. ഈ വര്‍ഷം\n2019 ഇന്ത്യൻ ക്രിക്കറ്റിന്റെ സുവർണ്ണ വര്‍ഷമായിരുന്നുവെന്ന് വിരാട് കോലി\nഇന്ത്യന് ക്രിക്കറ്റിനെ സംബന്ധിച്ചു 2019 സുവർണ്ണ വര്‍ഷമായിരുന്നുവെന്ന് ടീം ഇന്ത്യയുടെ നായകൻ വിരാട് കോലി. വിന്‍ഡീസിനെതിരേയുള്ള അവസാന ഏകദിനമല്‍സരത്തിന് ശേഷം സംസാരിക്കുകയായിരുന്നു കോലി. വിന്‍ഡീസിനെതിരേയുള്ള കളിയുടെ നിർണ്ണായക ഘട്ടത്തില് പുറത്തായി ക്രീസ്\nവെസ്റ്റ് ഇന്‍ഡീസിനെതിരായ ഏകദിന പരമ്പര സ്വന്തമാക്കി ഇന്ത്യ\nകട്ടക്ക്: വെസ്റ്റ് ഇന്‍ഡീസിനെതിരേ കട്ടക്കില് നടന്ന മൂന്നാമത്തെയും അവസാനത്തെയും ഏകദിനത്തിൽ നാലു വിക്കറ്റിന്റെ ത്രസിപ്പിക്കുന്ന ജയത്തോടെ, മൂന്നു മല്‍സരങ്ങളുടെ ഏകദിന പരമ്പര ഇന്ത്യ 2-1ന് സ്വന്തമാക്കി. കട്ടക്കിലെ ബാരാബതി സ്റ്റേഡിയത്തില് ടോസ് നഷ്ടപ്പെട്\nകൊല്‍ക്കത്ത: ഇന്ത്യന് പ്രീമിയര് ലീഗിന്റെ പതിമൂന്നാം പതിപ്പിന് മുന്നോടിയായുള്ള താരലേലം കൊല്‍ക്കത്തയില് സമാപിച്ചു. എട്ടു ഫ്രാഞ്ചൈസികളും സജീവമായി ലേലത്തില് പങ്കെടുത്തു. ചില ഫ്രാഞ്ചൈസികള്‍ക്ക് വലിയ നേട്ടമുണ്ടായി. എന്നാൽ മറ്റു ചില ഫ്രാഞ്ചൈസികള്‍ക്ക്\nതിരുവനന്തപുരം: ഇന്ത്യൻ ക്രിക്കറ്റർ സഞ്ജു വി. സാംസൺ കേരളത്തിന്റെ ജെഴ്‌സിയില് സെഞ്ചുറി നേടി. തുമ്പ രഞ്ജി ട്രോഫിയില് സെന്റ് സേവേഴ്യസ് ഗ്രൗണ്ടില് നടക്കുന്ന മത്സരത്തിൽ ബംഗാളിനെതിരേ ആയിരുന്നു സഞ്ജുവിന്റെ സെഞ്ചുറി. 154 പന്തില് 100 റണ്‍സടിച്ച സഞ്ജു 14 ബ\nഇനി കളി ചെന്നൈയിൽ; വെസ്റ്റ് ഇന്‍ഡീസുമായുള്ള ഏകദിന പരമ്പരയ്ക്കായി 'ടീം ഇന്ത്യ' എത്തി; ആദ്യ മത്സരം ഞായറാഴ്ച\nചെന്നൈ: ഇന്ത്യയും വെസ്റ്റ് ഇന്‍ഡീസും തമ്മിലുള്ള ഏകദിന പരമ്പരയ്ക്കു മുന്നോടിയായി വിരാട് കോലിയും സംഘവും ചെന്നൈയിലെത്തി. മൂന്നു മല്‍സരങ്ങളുടെ പരമ്പരയാണ് നടക്കുക. പരമ്പരയിലെ മൂന്നു മല്‍സരങ്ങളും ഡേ-നൈറ്റ് ആയിരിക്കും. ഞായറാഴ്ച ചെപ്പോക്കിലാണ് ഇന്ത്യ- വിന്‍ഡ\nപൗരത്വഭേദഗതി ബില്ലിനെതിരെയുള്ള പ്രതിഷേധം: വടക്കുകിഴക്കൻ സംസ്ഥാനങ്ങളിലെ ഐഎസ്എല്, രഞ്ജി ട്രോഫി മത്സരങ്ങൾ മാറ്റി\nന്യൂദല്‍ഹി: പൗരത്വഭേദഗതി ബില്ലിനെതിരെ (Citizenship (Amendment) Bill, 2019 - CAB) അസമിലും ത്രിപുരയിലും പ്രക്ഷോഭം വ്യാപകമാകുന്ന പശ്ചാത്തലത്തിൽ വടക്കുകിഴക്കന് സംസ്ഥാനങ്ങളില് നടക്കേണ്ടിയിരുന്ന ഐഎസ്എല്, രഞ്ജി ട്രോഫി മത്സരങ്ങൾ മാറ്റിവെച്ചു. വ്യാഴാഴ്ച ഗ\nദക്ഷിണേഷ്യൻ ഗെയിംസ് സമാപിച്ചു; 312 മെഡലുകളുമായി ഇന്ത്യ ഒന്നാം സ്ഥാനം നിലനിർത്തി\nകാഠ്‌മണ്ഡു (നേപ്പാൾ ): പത്തു ദിവസം നീണ്ടു നിന്ന പതിമൂന്നാമത് ദക്ഷിണേഷ്യൻ ഗെയിംസ് സമാപിച്ചു. ഏറ്റവും കൂടുതൽ മെഡലുകൾ നേടി ഇന്ത്യ ഒന്നാം സ്ഥാനം നിലനിർത്തി. 174 സ്വർണ്ണവും 93 വെള്ളിയും 45 വെങ്കലവും അടക്കം 312 മെഡലുകളാണ് ഇന്ത്യ നേടിയത്. തുടർച്ചയായി 13-ാ


ഒടുവില് തൃണമൂല് എം പി നുസ്രത് ജഹാന്റെ കുഞ്ഞിന്റെ പിതാവ് ആരെന്നവിവരം പുറത്തായി; വില്ലനായത് ജനന സെര്‍ടിഫികെറ്റ്... » NEWS 22\nതീയറ്ററുകള് സംസ്ഥാനത്ത് ഈ മാസം 25ന് തന്നെ തുറക്കും : തീയറ്ററുകള് തുറക്കുന്നത് ആറ് മാസത്തെ ഇടവേളക്ക് ശേഷം…\nഅടൂരില് സഹപാഠികളായ യുവതിയും യുവാവും തൂങ്ങി മരിച്ച നിലയില്…\nസംസ്ഥാനത്ത് ഇന്ന് 7643 കൊവിഡ് സ്ഥിരീകരിച്ചു; 10,488 പേര്‍ക്ക് രോഗമുക്തി…\nഎല്ലാ വിദ്യാഭ്യാസ സ്ഥാപനങ്ങള്‍ക്കും ശനിയാഴ്ച വരെ അവധി; എല്ലാ പരീക്ഷകളും മാറ്റിവെച്ചു…\nഭൂമിയില് ഓക്സിജന്‍റെ അളവ് കുറയും , മീഥൈനിന്‍റെ അളവ് വര്‍ധിക്കും, മനുഷ്യരുള്‍പ്പടെ ഒരു ജീവജാലത്തിനും അതിജീവിക്കാനാകില്ല; അതിതീവ്രമായ ഇടിമഴകള് അടുത്തകാലത്തായി വര്‍ധിച്ചത് ആഗോളതാപനത്തിന്റെ പ്രത്യാഘാതംകൊണ്ട്…\nജമ്മുകാശ്മീരില് ലഷ്‌കര് ഭീകരരെ കൂട്ടത്തോടെ വധിച്ച് സുരക്ഷാ സേന: ആറുപേര് കൊല്ലപ്പെട്ടു\nസംസ്ഥാനത്ത് നാളെ മുതല് കനത്തമഴ; 12 ജില്ലകളില് ഓറഞ്ച് അലര്‍ട്ട് പ്രഖ്യാപിച്ച് കേന്ദ്ര കാലാവസ്ഥ വകുപ്പ്…\nവൃക്കയിലെ കല്ലുകൾ നീക്കം ചെയ്യാൻ ആശുപത്രിയിൽ പ്രവേശിച്ചു; വൃക്ക തന്നെ നീക്കം ചെയ്ത് ഡോക്ടർ; നാലുമാസത്തിനകം രോഗി മരിച്ചു; 11 ലക്ഷം രൂപ നഷ്ടപരിഹാരം നല്‍കാൻ കോടതി ഉത്തരവ്…\nHome/Breaking News/ഒടുവില് തൃണമൂല് എം പി നുസ്രത് ജഹാന്റെ കുഞ്ഞിന്റെ പിതാവ് ആരെന്നവിവരം പുറത്തായി; വില്ലനായത് ജനന സെര്‍ടിഫികെറ്റ്…\nഒടുവില് തൃണമൂല് എം പി നുസ്രത് ജഹാന്റെ കുഞ്ഞിന്റെ പിതാവ് ആരെന്നവിവരം പുറത്തായി; വില്ലനായത് ജനന സെര്‍ടിഫികെറ്റ്…\nNEWS22 EDITOR Sep 17, 2021\tBreaking News, Latest News, Movies, National, Politics, Slider Leaveacomment 17 Views\nതൃണമൂല് എം പി നുസ്രത് ജഹാന്റെ കുഞ്ഞിന്റെ പിതാവ് ആരെന്ന് ഒടുവില് പുറത്തായി. വില്ലനായത് ജനനസെര്‍ടിഫികെറ്റ്. നുസ്രത് ജഹാന് മകന് ജനിച്ചു എന്ന വാര്‍ത്തയ്ക്ക് പിന്നാലെ പിതാവാരെന്ന സംശയം ഉയര്‍ന്നിരുന്നു. എന്നാല് പിതാവ് ആരെന്ന് വ്യക്തമാക്കാന് എം പി തയാറായുമില്ല. എന്നാല് ഇപ്പോള് കുഞ്ഞിന്റെ ജനന സെര്‍ടിഫികെറ്റിലൂടെയാണ് മറച്ചുവച്ചിരുന്ന വിവരം പുറത്തായത്.\nആദ്യ ഭര്‍ത്താവ് നിഖില് ജെയിനില് നിന്നും വിവാഹമോചനം നേടിയ ശേഷമാണ് നുസ്രത് ഗര്‍ഭിണിയാണെന്ന വിവരം പുറംലോകത്തെ അറിയിച്ചത്. നുസ്രത്ത് പ്രവസവിച്ചശേഷം നിഖില് ജെയിനിന്റെ പ്രതികരണം ഇങ്ങനെയായിരുന്നു; നുസ്രത്ത് പ്രസവിച്ചുവെന്ന് തനിക്കറിയാമെന്നും എന്നാല് അവളുടെ ആണ്‍കുട്ടിയുമായി തനിക്ക് യാതൊരു ബന്ധവുമില്ലെന്നും നിഖില് ജെയിന് ആജ് തക് ബംഗ്ലയോട് പറഞ്ഞിരുന്നു.\n‘അവളുമായുള്ള എന്റെ അഭിപ്രായവ്യത്യാസങ്ങള് നവജാതശിശുവിനെ ആശംസിക്കുന്നതില് നിന്ന് എന്നെ തടയില്ല. ഞാന് അവള്‍ക്ക് നന്മ നേരുന്നു. കുഞ്ഞ് ആരോഗ്യവാനായി നല്ലൊരു ഭാവിയുണ്ടായി ജീവിക്കട്ടെ,’ എന്നും നിഖില് പറഞ്ഞിരുന്നു. ഇപ്പോള് കുഞ്ഞിന് യിഷാന് എന്ന പേര് നല്‍കിയ ശേഷം കൊല്‍കത്ത മുനിസിപല് കോര്‍പറേഷനിലെ രേഖകളില് നിന്നുമാണ് പിതാവിന്റെ പേര് പുറത്തുവന്നത്.\nയിഷാന് ജെ ദാസ് ഗുപ്ത എന്നാണ് കുഞ്ഞിന്റെ മുഴുവന് പേര്. ബംഗാളി നടന് യഷ് ദാസ് ഗുപ്തയുടെ പഴയ പേരാണ് ദേബാശിഷ് ദാസ് ഗുപ്ത. ഇതാണ് സെര്‍ടിഫികെറ്റില് നല്‍കിയിരിക്കുന്നത്. ഇവര് തമ്മില് ഏറെ നാളുകളായി ഡേറ്റിംഗില് ആണെന്ന വാര്‍ത്ത പുറത്തുവന്നിരുന്നു. കൊല്‍കത്തയിലെ നിയോട്ടിയ ആശുപത്രിയില് ആഗസ്റ്റ് 26ന് ആണ് നുസ്രത്ത് ആണ്‍കുഞ്ഞിന് ജന്മം നല്‍കിയത്.\nയഷ് ദാസ് ഗുപ്തയാണ് പ്രസവ വിവരം സ്ഥിരീകരിച്ചത്. നുസ്രത്തിനെ ആശുപത്രിയില് പ്രസവത്തിനായി എത്തിച്ചതും യഷ് ദാസ് ഗുപ്തയാണ്. കുറച്ചുകാലത്തെ ഡേറ്റിംഗിന് ശേഷം 2019 ജൂണ് 19 ന് നടന്ന ഒരു സ്വകാര്യ ചടങ്ങിലാണ് നുസ്രത്ത് ജഹാനും മുന് ഭര്‍ത്താവ് നിഖില് ജെയിനും തുര്‍ക്കിയില് വെച്ച് വിവാഹിതരായത്. എന്നാല് 2021 -ന്റെ തുടക്കത്തില്, നിഖിലുമായുള്ള തന്റെ വിവാഹം ഇന്‍ഡ്യന് നിയമപ്രകാരം സാധുവല്ലെന്ന് നുസ്രത്ത് ഒരു പ്രസ്താവനയില് അവകാശപ്പെട്ടിരുന്നു.\nPrevious കൊല്ലത്ത് മില്‍മ പാല് വിതരണ വാനിന്റെ ഡ്രൈവര്‍ക്ക് ക്രൂരമര്‍ദനം…\nNext സുരക്ഷാ ഭീഷണി: ടോസ്സിന് മിനിറ്റുകള്‍ക്ക് മുമ്ബ് പാക് പര്യടനം ഉപേക്ഷിച്ച് ന്യൂസിലന്‍ഡ്…\nകേരളത്തില് ഇന്ന് 7643 പേര്‍ക്ക് കൊവിഡ്19 സ്ഥിരീകരിച്ചു. കഴിഞ്ഞ 24 മണിക്കൂറിനിടെ 82,408 സാമ്ബിളുകളാണ് പരിശോധിച്ചത്. പ്രതിവാര ഇന്‍ഫെക്ഷന് പോപ്പുലേഷന് …\nകേരളത്തിൽ ഇന്ന് ഒറ്റപ്പെട്ട കനത്ത മഴയ്ക്ക് സാധ്യത ; മൂന്നു ജില്ലകളിൽ യെല്ലോ അലർട്ട്…\n100ന് പിന്നാലെ 200ലും സ്വര്‍ണം; കൊടുങ്കാറ്റായി ജമൈക്കയുടെ എലീന് തോംപ്സണ്…\nലോക്ക്ഡൗണ് ; പ്രധാനമന്ത്രി നാളെ രാവിലെ രാജ്യത്തെ അഭിസംബോധന ചെയ്യും..!!\nസംസ്ഥാനത്ത് ഇന്ന് 5643 പേർക്ക് കോവിഡ് സ്ഥീരീകരിച്ചു ; 27 മരണം ; 571 പേരുടെ സമ്ബര്‍ക്ക ഉറവിടം വ്യക്തമല്ല…


Emalayalee.com - മാറുന്ന കേരളം, വിവാദ കേരളം- ജോസ് കാടാപുറം\nമാറുന്ന കേരളം, വിവാദ കേരളം- ജോസ് കാടാപുറം\nEMALAYALEE SPECIAL 11-Feb-2012 ജോസ് കാടാപുറം\nഇന്നലകളിലെ കേരളത്തില് നിന്ന് വ്യത്യസ്തമായി പുതിയ കേരളം അതിന്റെ പുരോഗതിയുടെ താളത്തില് ലയിച്ചു സുഖിച്ച് മുന്നോട്ടു പോകുന്ന കാഴ്ച നമ്മളെ അത്ഭുതപ്പെടുത്തുന്നു.\nസമ്പന്ന രാജ്യങ്ങളിലെ വിഭവ സമൃദ്ധി, മാര്‍ക്കറ്റില് കറങ്ങുന്ന പണം, ആ പണത്തിന്റെ ഉറവിടം, അതുമൂലം ഉണ്ടാകുന്ന സാധനങ്ങളുടെ വില എല്ലാം കേരളത്തില് ഈ ദിവസങ്ങളില് സന്ദര്‍ശിച്ചവരെ അത്ഭുതപ്പെടുത്തും! പോയ വര്‍ഷത്തെ നഷ്ടലാഭങ്ങളുടെ കണക്കെടുപ്പ് നടത്താതെ ആത്മാര്‍ത്ഥമായ അന്വേഷണവും, പങ്കിടലും സമസ്ത മേഖലകളിലും നടത്തുമ്പോള് പ്രധാനമായും 2011 ഭൂമിയെയും, പ്രകൃതിവിഭവങ്ങളെയും, ഊഹക്കച്ചവട ഉപാധിയാക്കി അതിന്റെ വില പെരുപ്പിച്ചുകൊണ്ടുള്ള കൈമാറ്റങ്ങള് നടത്തിയും പണം സ്വരൂപിക്കപ്പെടുന്ന കേരളത്തിലിപ്പോള് റിയല്‍എസ്റ്റേറ്റുകളുടെ ഊഹക്കച്ചവടകോളനിയാണ്.\nതികച്ചും കമ്പോളത്തിന്റെ വരും വരായ്കകളില് അധിഷ്ഠിതമായി കേരളം മുമ്പോട്ടു പോകുന്നു. അതുകൊണ്ട് ജനങ്ങളുടെ വര്‍ദ്ധിച്ചു വരുന്ന ജീവിതാവശ്യങ്ങള് നിറവേറ്റാന് ഈ കമ്പോളവ്യവസ്ഥയ്ക്ക് പറ്റുന്നുണ്ടോ? മദ്യവും, മൊബൈല് ഫോണും, സൈബര് സംഗീതവും, ഫാസ്റ്റ് ഫുഡും മാത്രമാണ് പ്രധാനമായും കമ്പോളം തരുന്നത്. ഇതിനോടൊപ്പം തന്നെ മറുഭാഗത്ത് രോഗങ്ങളും, മാലിന്യകൂമ്പാരങ്ങളും, സംഘര്‍ഷങ്ങളും മലയാളിക്ക് കമ്പോളം തിരിച്ചു നല്‍കുന്നു.\nപണം ഉണ്ടാക്കുകയെന്ന ലക്ഷ്യത്തില് കൂടുതല് വ്യക്തി സ്ഥാര്‍ത്ഥയിലേക്കും, അന്ധ വിശ്വാസത്തിലേക്കും, മലയാളി നടന്നുനീങ്ങുന്നു. കമ്പോളം മലയാളിയെ ഉള്ളവനും ഇല്ലാത്തവനുമാക്കി നെടുകെ പിളര്‍ക്കുന്നു. അന്ധവിശ്വാസങ്ങളും, തന് പ്രമാണിത്വവും സമൂഹത്തില് വേഗം സ്ഥാനം നേടുന്നു. പൊതു സമസ്യകളെ തങ്ങളുടെ സ്വന്തം താല്പര്യ പൂര്‍ത്തീകരണത്തിനായി തന്റെ തനതായ അജണ്ടകള് സൃഷ്ടിച്ച് മാധ്യമ ചര്‍ച്ച, ചാനല് ചര്‍ച്ചകളില് കൊണ്ടുവന്ന് ഉദേശിച്ച കാര്യത്തിന്റെ പൂര്‍ത്തീകരണത്തിന് പറ്റിയ ആളെ പരീക്ഷിച്ച് അനാവശ്യ വിവാദങ്ങള് സൃഷ്ടിക്കുന്നു.\nഈ അടുത്തയിടെ ഉണ്ടായ വിവാദം ക്രിസ്തുവിന്റെ പടം സി.പി.എം ന്റെ സംസ്ഥാന സമ്മേളനത്തിലെ ചിത്ര പ്രദര്‍ശനത്തില് ഉപയോഗിച്ചതാണ്. പാര്‍ട്ടിക്കാര് ക്രിസ്തുവിന്റെ പടം മറ്റു ചരിത്രപുരുഷന്‍മാര്‍ക്കൊപ്പം വച്ചതില് സാധാരണ ക്രിസ്ത്യാനികളായ വിശ്വാസികള്‍ക്ക് അഭിമാനമാണ്. എന്നാല് സമുദായ പ്രമാണിമാര്‍ക്കും, അഴിമതി ഭരണകൂടത്തിനും രാഷ്ട്രീയക്കാര്‍ക്കും, മാധ്യമ കോര്‍പ്പറേറ്റുകള്‍ക്കും തമ്മിലടിപ്പിക്കാനുള്ള ആയുധമായി. ഇങ്ങനെയൊക്കെ ആവശ്യമില്ലാത്ത വിവാദങ്ങള് വരുമ്പോള് കേരളത്തില് സാംസ്‌കാരിക രംഗം ഒട്ടും സംവേദിക്കപ്പെടാതെ പോകുന്നു. നന്മയുടെ ശബ്ദം അന്യം നിന്നുപോയതുപോലെ. വര്‍ത്തമാന കേരളം ആയുസ്സില്ലാത്ത വിവാദങ്ങള്‍കൊണ്ട് സമ്പന്നമാണ്.\nഒരു പക്ഷേ കേരളം നേരിടുന്ന ഒരു ഭീഷണി സ്വകാര്യവല്‍ക്കരണം കൊണ്ട് ധനകാര്യരംഗത്തെ ധനിക പക്ഷപാതിത്വവും, അഴിമതിയും ഒക്കെ കേന്ദ്രീകരിച്ച് ഒരു പുതിയ വിഭാഗം കേരളത്തില് തഴച്ചു വളരുകയാണ്. മദ്യം, സ്വര്‍ണ്ണം, ടൂറിസം, ദല്ലാള് പ്രവര്‍ത്തനം ഇക്കൂട്ടരുടെ മേച്ചില് സ്ഥലങ്ങളാണ്. ഇവരാണ് ഒരു പക്ഷേ കേരളത്തെ ഇപ്പോള് നിയന്ത്രിക്കുന്നത്! ഒരു ഭാഗത്ത് സ്വര്‍ണ്ണകടകളും, ഫ്‌ളാറ്റുകളും, വസ്ത്രമാളികകളും, റിയല് എസ്റ്റേറ്റും, വാഹന ഇടപാടുകളുമൊക്കെ സാമ്പത്തിക വളര്‍ച്ചയെ ത്വരിതപ്പെടുത്തുമ്പോള് , അടിസ്ഥാന ജീവിതാവശ്യങ്ങള് സാധാരണക്കാര്‍ക്ക് നിറവേറ്റാന് പറ്റുന്നില്ല.\nകേരളത്തിലെതാണ്ട് 70 ലക്ഷം കുടുംബങ്ങളിലായി 90 ലക്ഷം വീടുകളുണ്ട്. എന്നാല്‍പോലും സ്വന്തമായി വീടില്ലാത്തവര് സര്‍ക്കാരിന്റെ ഭവന പദ്ധതി കാത്തിരിക്കുകയാണ്. മറുഭാഗത്ത് നഗരങ്ങളില് ആള്‍പ്പാര്‍പ്പില്ലാത്ത ഫ്‌ളാറ്റുകള് കച്ചവടക്കാരെ കാത്തിരിക്കുന്നു. താമസം തുടങ്ങുമ്പോള് ഫ്‌ളാറ്റുകളിലെ മാലിന്യം താമസക്കാര് തന്നെ തിന്നു തീര്‍ക്കേണ്ട ഗതികേടിലാണ്. മാലിന്യം നീക്കുന്ന പ്രാഥമിക ജോലി പോലും സര്‍ക്കാര് ചെയ്യാതെ മാറി നില്‍ക്കുന്നു. മെട്രോ റെയില് പാത ഉണ്ടാക്കുന്ന തിരക്കില് സര്‍ക്കാര് മാലിന്യ കൂമ്പാരങ്ങള് ജനത്തിന്റെ നെഞ്ചിലേക്ക് എറിയുന്നു.\nമറ്റൊരു ഭാഗത്ത് ജോലിചെയ്യുന്നവര്‍ക്ക് വേണ്ടത്ര ശമ്പളം നല്‍കാതെ സൂപ്പര് സ്‌പെഷാലിറ്റി ആശുപത്രികള് രോഗികളെ പിഴിഞ്ഞ് പണം കൂട്ടുന്നു. നേഴ്‌സുമാരെയും, മറ്റു ആശുപത്രി ജീവനക്കാരെയും അടിമകളാക്കി മുതലെടുക്കുന്ന കാര്യത്തില് കോര്‍പ്പറേറ്റ് ആശുപത്രികളെല്ലാം, സമുദായ ആശുപത്രികള്‍ക്കൊപ്പം ഒറ്റകൈയ്യാണ്. എന്നാല് ഈ ആശുപത്രികള് സ്‌പെഷലിസ്റ്റ് ഡോക്ടര്‍മാര്‍ക്ക് യഥാര്‍ത്ഥ ശമ്പളത്തിന്റെ 90 ശതമാനം വരെ കള്ളപണമായി നല്‍കുന്നു.\nതിരിച്ച് ഈ ഡോക്ടര്‍മാര് മാനേജ്‌മെന്റുകള്‍ക്ക് ലാഭം ഉയര്‍ത്തി അവരുടെ ദൗത്യം നിര്‍വഹിക്കുന്നു. സമാനാമായ കാര്യമാണ് കേരളത്തിലെ പാവപ്പെട്ട വിദ്യാര്‍ത്ഥികളോട് സ്വാശ്രയ മാനേജ്‌മെന്റ് കോളേജുകള് ചെയ്യുന്നത്. ഇതിനൊക്കെ സര്‍ക്കാരും, മുഖ്യധാര മാധ്യമങ്ങളും കൂട്ടുനില്‍ക്കുന്നത് വേദനാജനകമാണ്. ചൂഷണത്തിന്റെ സൂത്രവാക്യങ്ങളിലൂടെ പണലോബി പെറ്റുപെരുകുകയാണ്, ഇവരാണ് പിന്നീട്, ക്വട്ടേഷന് സംഘങ്ങളെയും, സ്ത്രീപീഢനക്കാരെയും വളര്‍ത്തി വലുതാക്കുന്നത്. ചുരുക്കത്തില് സാംസ്‌കാരിക കേരളം ഉണര്‍ന്നു പ്രവര്‍ത്തിച്ചില്ലെങ്കില് കേരളത്തിലെ പൊതുരംഗം കൂടുതല് ശുഭാപ്തി നല്‍കുന്നതല്ല


‘അക്കര്‍മാശി’,’ഹിന്ദു’, ‘ബഹുജന്’ തുടങ്ങിയ പ്രശസ്ത രചനകളിലൂടെ ശ്രദ്ധേയനായ മറാഠി നോവലിസ്റ്റും കവിയുമായ ശരത്കുമാര് ലിംബാളെയുടെ മറ്റൊരു ആഖ്യായിക കൂടി മലയാളത്തില്. ‘Zund’ എന്ന മറാഠിനോവലാണ് ‘അവര്‍ണന്’ എന്ന പേരില് ഡി സി ബുക്‌സ് പുറത്തിറക്കിയിരിക്കുന്നത്. വിവര്‍ത്തനം നിര്‍വ്വഹിച്ചിരിക്കുന്നത് ഡോ പി കെ ചന്ദ്രന്.\nഈശ്വരനാണോ നിയമമാണോ വലുത്.? പാരമ്പര്യമാണോ വലുത് അതോ ഭരണഘടനയോ ? വ്യവസ്ഥിതിയെക്കാളും വലുതോ പുരോഗതി ജാതിവ്യവസ്ഥിതി സമൂഹത്തിന്റെ വളര്‍ച്ചയ്ക്കും പുരോഗതിക്കും വിലങ്ങുതടിയാകുന്നതെങ്ങനെ തുടങ്ങിയ ചോദ്യങ്ങള് ഉന്നയിക്കുന്ന മനോഹരമായ നോവലാണ് ‘അവര്‍ണന്’.\nദളിതനായ ആനന്ദ് എന്ന കഥാപാത്രത്തിലൂടെയാണ് നോവല് വികസിക്കുന്നത്. ആനന്ദ് തന്റെ ജാതിപ്പേരിന്റെ സ്ഥാനത്ത് കാശികര് എന്നുചേര്‍ത്തും ഔദ്യോഗികരേഖകളിലെല്ലാം ജാതിക്കോളത്തില് മനുഷ്യര് എന്നുചേര്‍ത്തുമാണ് ജാതീയതയ്ക്ക് മുകളില് ഉയരാന് ശ്രമിച്ചത്. രാന്‍മസലെയിലെ കാശിനാഥ പാഠശാലയിലേക്ക് അദ്ധ്യാപകനായി നിയമിച്ചപ്പോഴും റിസര്‍വേഷന് ആനുകൂല്യങ്ങള് ഉപയോഗിക്കാതെ ഓപ്പണ് മെറിറ്റില് മത്സരിച്ചാണ് നിയമനം നേടിയത്. അപരിചിതമായ ആ ഗ്രാമത്തില് ആനന്ദ് കാശികറിന്റെ വിജ്ഞാനത്തെയും പാടവത്തെയും അംഗീകരിച്ച് അദ്ദേഹത്തെ ഒരു ഉന്നതകുലജാതനായി പരിഗണിച്ച് ആദരിക്കുമ്പോഴും തനിക്കുചുറ്റും നടമാടുന്ന ജാതിവിവേചനങ്ങള് ആനന്ദിനെ ആശങ്കാകുലനാക്കുന്നു. ഒടുവില് ഒരുനാള് തന്റെ ജാതി സ്വയം വെളിപ്പെടുത്തിയ ആ യുവാവിനെകാത്തിനുന്നത് അത്യയന്തം ഭയാനകമായ, ദാരുണമായ ഒരു വിധിയാരുന്നു.\nഇന്ത്യന് ജനപദങ്ങളെ (ഗ്രാമങ്ങളെ) ആകമാനം ഗ്രസിച്ചിരിക്കുന്ന ജാതീയതയുടെയും അതുസൃഷ്ടിക്കുന്ന ഉച്ചനീചത്വത്തിന്റെയും ഭീതിജനകമായ അവസ്ഥകളെ യാഥാതഥമായി ആവിഷ്‌കരിക്കുകയാണ് ശരത്കുമാര് ലിംബാളെയുടെ ‘അവര്‍ണന്’.


Janmabhumi| വനിത സംവിധായികയുടെ ചിത്രത്തില് ആദ്യമായി നായകനായി മമ്മൂട്ടി; നായിക പാര്‍വതി; റത്തീനയുടെ 'പുഴു' നിര്‍മിക്കാന് മകന് ദുല്‍ഖറും\nവനിത സംവിധായികയുടെ ചിത്രത്തില് ആദ്യമായി നായകനായി മമ്മൂട്ടി; നായിക പാര്‍വതി; റത്തീനയുടെ 'പുഴു' നിര്‍മിക്കാന് മകന് ദുല്‍ഖറും\nMarch 08, 2021, 12:23 p.m.\nസിന് സില് സെല്ലുലോയ്ഡിന്റെ ബാനറില് മമ്മൂട്ടിയുടെ സന്തതസഹചാരി കൂടിയായ എസ്. ജോര്‍ജ്ജ് 'പുഴു' നിര്‍മ്മിക്കുന്നു\nതിരുവനന്തപുരം: മമ്മൂട്ടി ആദ്യമായി ഒരു വനിതാ സംവിധായികയുടെ ചിത്രത്തില് നായകനായികുന്നു. 'പുഴു' എന്ന് പേരിട്ട സിനിമ സംവിധാനം ചെയ്യുന്നത് റത്തീന ഷര്‍ഷാദ് ആണ്. പാര്‍വതി തിരുവോത്താണ് നായിക. ഉയരേ എന്ന എന്ന പാര്‍വതി നായികയായ ചിത്രത്തിന്റെ എക്സിക്യുട്ടീവ് പ്രൊഡ്യൂസറായിരുന്നു റത്തീന. അന്താരാഷ്ട്ര വനിതാ ദിനത്തിലാണ് സിനിമ പ്രഖ്യാപിച്ചത്. സിന് സില് സെല്ലുലോയ്ഡിന്റെ ബാനറില് മമ്മൂട്ടിയുടെ സന്തതസഹചാരി കൂടിയായ എസ്. ജോര്‍ജ്ജ് 'പുഴു' നിര്‍മ്മിക്കുന്നു. ദുല്‍ഖര് സല്‍മാന്റെ വേ ഫെറര് സഹനിര്‍മ്മാതാവാകുന്ന ആദ്യ മമ്മൂട്ടി ചിത്രവുമാണ് പുഴു. ദുല്‍ഖര് സല്‍മാന് തന്നെയാണ് വിതരണം.\nഉണ്ടക്ക് ശേഷം ഹര്‍ഷാദും വൈറസിന് ശേഷം ഷറഫ്-സുഹാസ് കൂട്ടുകെട്ടും തിരക്കഥയെഴുതുന്ന ചിത്രവുമാണ് പുഴു. തേനി ഈശ്വറാണ് ക്യാമറ. മമ്മൂട്ടി ചിത്രം പേരന്‍പിന്റെ ക്യാമറ കൈകാര്യം ചെയ്തതും യിലാക്കിയതും തേനിയാണ്. ദീപു ജോസഫാണ് എഡിറ്റിംഗ്. ജേക്സ് ബിജോയ് സംഗീത സംവിധാനം. മനു ജഗത് ആര്‍ട്ട്. വിഷ്ണു ഗോവിന്ദും ശ്രീശങ്കറും സൗണ്ട് ഡിസൈന്. സമീറാ സനീഷ് വസ്ത്രാലങ്കാരവും ബാദുഷ പ്രൊജക്ട് ഡിസൈനും.\nFacebook Post: https://www.facebook.com/Mammootty/posts/278363180320357\nവിനീത് ശ്രീനിവാസന്റെ ഹൃദയം പോസ്റ്റര് പുറത്തുവിട്ടു; പ്രണവും കല്യാണിയും കേന്ദ്ര കഥാപാത്രങ്ങളാകും\nശാന്തികൃഷ്ണ മുഖ്യകഥാപാത്രമാകുന്ന വെള്ളാരംകുന്നിലെ വെള്ളിമീനുകള് ഏപ്രില് 23 ന് തീയേറ്ററുകളില്


തല 60ല് വില്ലനായി അജയ് ദേവ്ഗണ്? | Talkies\nതല 60ല് വില്ലനായി അജയ് ദേവ്ഗണ്?\nNo Comments on തല 60ല് വില്ലനായി അജയ് ദേവ്ഗണ്?\nനേര്‍ക്കൊണ്ട പറവൈയ്ക്ക് ശേഷം അജിത് സംവിധായകന് എച്ച് വിനോദ് ചിത്രത്തിലെത്തുന്നു. ബോളിവുഡ് നിര്‍മ്മാതാവ് ബോണി കപൂറും സീ സ്റ്റുഡിയോസും സംയുക്തമായി നിര്‍മ്മിക്കുന്ന ചിത്രത്തിന് താല്കാലികമായി തല60 എന്ന് പേരിട്ടു. ഈ മാസം അവസാനം ചിത്രീകരണം ആരംഭിക്കുകയാണ്.\nആക്ഷന് ത്രില്ലര് സിനിമയായാണ് തല60 പ്ലാന് ചെയ്തിരിക്കുന്നത്. വിദേശരാജ്യങ്ങളിലായിരിക്കും ചിത്രീകരണം. സിനിമയിലെ വില്ലന് കഥാപാത്രത്തെ അവതരിപ്പിക്കുന്നതിനായി ബോളിവുഡ് താരം അജയ്‌ദേവ്ഗണിനെ സമീപിച്ചതായാണ് പുതിയ റിപ്പോര്‍ട്ടുകള്.\nഔദ്യോഗിക തീരുമാനം വന്നിട്ടില്ലെങ്കിലും താരം എത്തുകയാണെങ്കിലും വലിയ സംഭവമായിതീരും. മറ്റൊരു സൗത്ത് ഇന്ത്യന് സിനിമയിലും- എസ്എസ് രാജമൗലി ചിത്രം ജൂനിയര് എന്‍ടിആര്, രാംചരണ് ടീമിന്റെ ആര്‍ആര്‍ആര് ലും അജയ് എത്തുന്നു.\nതല60ല് അജിത് ഒരു ബൈക്ക് റേസര് ആയാണെത്തുകയെന്ന് റിപ്പോര്‍ട്ടുകളുണ്ട്. ബോളിവുഡ് താരം ജാന്‍വി കപൂര്, അന്തരിച്ച നടി ശ്രീദേവിയുടേയും നിര്‍മ്മാതാവ് ബോണി കപൂറിന്റേയും മകള് തമിഴില് അരങ്ങേറ്റം കുറിക്കുകയാണ് ഈ ചിത്രത്തിലൂടെ. കൂടുതല് വിവരങ്ങള് അടുത്തുതന്നെ ഔദ്യോഗികമായി പ്രഖ്യാപിക്കാനിരിക്കുകയാണ്.\nവാലിമൈ : ബോളിവുഡ് താരം യാമി ഗൗതം അജിത്തിന്റെ നായികയാകുന്നു?\nഅജിത്തിന്റെ വാലിമൈയില് ഹുമാ ഖുറേഷി നായികയാകുന്നു\nTags ajay devgan, ajith, അജയ് ദേവ്ഗണ്, അജിത്\n← മാമാങ്കം ടീസര് മമ്മൂട്ടിയുടെ പിറന്നാളിനെത്തും → അബ്രഹാമിന്റെ സന്തതികള് സംവിധായകന് ഷാജി പാടൂരിന്റെ അടുത്ത സിനിമ നിര്‍ഭയ


മരട് ഫ്ലാറ്റ്; കൂടുതല് നഷ്ടപരിഹാരം നല്‍കാന് ശുപാര്‍ശ - Janayugom Online\nHome / News / Kerala / മരട് ഫ്ലാറ്റ്; കൂടുതല് നഷ്ടപരിഹാരം നല്‍കാന് ശുപാര്‍ശ\nമരട് ഫ്ലാറ്റ്; കൂടുതല് നഷ്ടപരിഹാരം നല്‍കാന് ശുപാര്‍ശ\nPosted on October 17, 2019, 8:46 pm\nഎറണാകുളം: മരടില് കൂടുതല് ഫ്ലാറ്റുകള്‍ക്ക് നഷ്ടപരിഹാരം നല്‍കാന് ജസ്റ്റിസ് കെ ബാലകൃഷ്ണന് നായര് കമ്മിറ്റിയുടെ ശുപാര്‍ശ. 35 ഫ്ലാറ്റുടമകള്‍ക്കു കൂടി നഷ്ടപരിഹാരം നല്‍കാനാണ് കമ്മിറ്റി ശുപാര്‍ശ ചെയ്തിരിക്കുന്നത്. ഇതില് മൂന്ന് പേര്‍ക്ക് 25 ലക്ഷം രൂപ നഷ്ടപരിഹാരമായി നല്‍കണമെന്നും ശുപാര്‍ശയിലുണ്ട്. നഷ്ടപരിഹാര സമിതിക്കു മുന്‍പാകെ 14 പേര്‍ക്ക് കൃത്യമായി രേഖകള് ഹാജരാക്കാന് സാധിച്ചില്ല.\nകഴിഞ്ഞ ദിവസം 14 പേര്‍ക്ക് അടിയന്തരമായി നഷ്ടപരിഹാരം നല്‍കണമെന്ന് ആവശ്യപ്പെട്ടു കൊണ്ടുള്ള റിപ്പോര്‍ട്ട് കമ്മിറ്റി സര്‍ക്കാരിനു കൈമാറിയിരുന്നു. ഇതിന് പിന്നാലെയാണ് 35 പേര്‍ക്കു കൂടി നല്‍കാന് കമ്മിറ്റി ശുപാര്‍ശ ചെയ്തത്. ഇതോടെ കമ്മിറ്റി ശുപാര്‍ശ ചെയ്തവരുടെ എണ്ണം 49 ആയി.\nഫ്ലാറ്റ് ഉടമകള്‍ക്ക് നഷ്ടപരിഹാരം നിര്‍ണ്ണയിക്കുന്നതിനുള്ള ജസ്റ്റിസ് ബാലകൃഷ്ണന് നായര് കമ്മിറ്റി ഇന്ന് കൊച്ചിയില് യോഗം ചേര്‍ന്നിരുന്നു. യോഗത്തില് ലഭിച്ച 61 അപേക്ഷകള് കൂടി പരിശോധിച്ചാണ് കൂടുതല് പേര്‍ക്കുള്ള നഷ്ടപരിഹാരം നിശ്ചയിച്ചത്.\nരജിസ്‌ട്രേഷനില് ഫ്ലാറ്റുകള്‍ക്ക് കാണിച്ച തുകയാണ് നഷ്ടപരിഹാരത്തിനായി ശുപാര്‍ശ ചെയ്തിരിക്കുന്നത്. ഇതു വരെ 185 അപേക്ഷകള് ആണ് നഗരസഭയ്ക്ക് ഫ്ലാറ്റുടമകളില് നിന്ന് ലഭിച്ചത്. ഇതില് പരിശോധനകള് പൂര്‍ത്തിയാക്കി 120 പേരുടെ പട്ടിക പരിശോധനക്ക് ശേഷം നഷ്ടപരിഹാര കമ്മിറ്റിക്ക് നഗരസഭ കൈമാറിയിരുന്നു. ആകെ 241 ഫ്‌ലാറ്റുടമകള്‍ക്ക് നഷ്ടപരിഹാരത്തിന് അര്‍ഹത ഉണ്ടാകുമെന്നാണ് കണക്കാക്കുന്നത്.\nമരട് ഫ്ലാറ്റ് നിര്‍മാണത്തിലെ ക്രമക്കേട് കേസില് ക്രൈം ബ്രാഞ്ച് കസ്റ്റഡിയിലെടുത്ത മൂന്ന് പേരുടെ അറസ്റ്റ് ഒക്‌ടോബര് 15 ന് രേഖപ്പെടുത്തിയിരുന്നു. ഹോളി ഫെയ്ത്ത് ഫഌറ്റ് മാനേജിങ് ഡയറക്ടര് ഡാനി ഫ്രാന്‍സിസ് അടക്കമുള്ളവരെയാണ് അറസ്റ്റ് ചെയ്തത്.\nഅമ്മയുടെ കൈയില് നിന്ന് അബദ്ധത്തില് ചൂടുവെള്ളം ശരീരത്തില് വീണ് മൂന്ന് വയസുകാരന് മരിച്ചു\nഅവിവാഹിതയായ യുവതി പ്രസവിച്ച നവജാത ശിശുവിന്റെ മരണം കൊലപാതകമെന്ന് സംശയം\nആയിരം വീടുകള് വെച്ചുകൊടുക്കാന് കോൺഗ്രസ്\nപുഴയില് കുളിക്കാനിറങ്ങിയ വിദ്യാര്‍ഥി മുങ്ങിമരിച്ചു\nസുകുമാരന്‍നായരെ അധിക്ഷേപിക്കുന്നത് അധികാരത്തിന്റെ അഹന്തകൊണ്ട്: ഒ രാജഗോപാല്


കോവിഡ് ബാധിതർക്ക് സഹായവുമായി പ്രിയനടൻ മമ്മൂട്ടി; ചിത്രം പങ്കുവെച്ച് ഹൈബി ഈഡൻ | janakeeyam\nകൊച്ചി; എറണാകുളം ജില്ലയിലെ കൊറോണ ബാധിതർക്ക് സഹായവുമായി മെഗാസ്റ്റാർ മമ്മൂട്ടി. 40 ദിവസം പിന്നിടുന്ന മരുന്ന് വിതരണത്തിനാണ് താരം പിന്തുണയുമായി എത്തിയത്. കൊറോണ രോഗികൾക്ക് ആവശ്യമായ വിറ്റാമിൻ മരുന്നുകൾ, പ്രതിരോധ പ്രവർത്തകർക്കാവശ്യമായ പൾസ് ഓക്സിമീറ്ററുകൾ, സാനിറ്റൈസറുകൾ എന്നിവയാണ് മമ്മൂട്ടി നൽകി. എറണാകുളം എംപി ഹൈബി ആഡനാണ് അദ്ദേഹം സഹായം കൈമാറിയത്. മമ്മൂട്ടിക്കൊപ്പം നടനും സംവിധായകനുമായ രമേഷ് പിഷാരടിയും ഉണ്ടായിരുന്നു . മമ്മൂട്ടി സഹായം നൽകുന്നതിന്റെ ചിത്രത്തിനൊപ്പമാണ് ഹൈബിയുടെ കുറിപ്പ്.


നാദിര്‍ഷ ചോദ്യം ചെയ്യലിനായി ഹാജരായി | Muhimmath\nHome » Kasaragod , Kerala » നാദിര്‍ഷ ചോദ്യം ചെയ്യലിനായി ഹാജരായി\nനാദിര്‍ഷ ചോദ്യം ചെയ്യലിനായി ഹാജരായി\nWritten By Muhimmath News on Friday, 15 September 2017 | 11:09\nകൊച്ചി: നടിയെ ആക്രമിച്ച കേസുമായി ബന്ധപ്പെട്ട് നടനും സംവിധായകനുമായ നാദിര്‍ഷ ചോദ്യം ചെയ്യലിനായി അന്വേഷണ സംഘത്തിന് മുന്നില് ഹാജരായി. രാവിലെ 10 മണിയോടെയാണ് നാദിര്‍ഷ ആലുവ പോലീസ് ക്ലബ്ബില് ഹാജരായത്. എന്നാല് നാദിര്‍ഷായെ അറസ്റ്റ് ചെയ്യണമോ വേണ്ടയോ എന്ന് പിന്നീട് തീരുമാനിക്കും. നാദിര്‍ഷയുടെ മുന്‍കൂര് ജാമ്യാപേക്ഷയില് വിധി പറയുന്നത് വരെ അദ്ദേഹത്തെ അറസ്റ്റ് ചെയ്യരുതെന്ന് ഹൈക്കോടതി ഉത്തരവുണ്ട്.\nഈ മാസം 18നാന് ജാമ്യാപേക്ഷയില് വിധി പറയുന്നത്. ജാമ്യാപേക്ഷ പരിഗണിക്കുന്നതിനിടയില് പോലീസിനെതിരെ രൂക്ഷമായ വിമര്‍ശനമാണ് ഹൈക്കോടതി ഉന്നയിച്ചത്. കേസിന്റെ അന്വേഷണം സിനിമയുടെ തിരക്കഥ പോലെയാണോയെന്ന് ഹൈക്കോടതി ചോദിച്ചു. അന്വേഷണം എന്ന് തീരുമെന്നും നാദിര്‍ഷയുടെ മുന്‍കൂര് ജാമ്യാപേക്ഷ പരിഗണിക്കുമ്പോള് ഹൈക്കോടതി ചോദിച്ചു.\nകേസ് നീട്ടിക്കൊണ്ടു പോവാനാണ് ഭാവമെങ്കില് കോടതിക്ക് സ്വമേധയാ ഇടപേടണ്ടി വരുമെന്നും ഡിവിഷന് ബെഞ്ച് മുന്നറിയിപ്പ് നല്‍കിയിരുന്നു.\nഅതിനിടെ, കേസിലെ മറ്റൊരു പ്രതി നടന് ദിലീപ് കഴിഞ്ഞ ദിവസം അങ്കമാലി അങ്കമാലി മജിസ്‌ട്രേറ്റ് കോടതിയില് ജാമ്യാപേക്ഷ സമര്‍പ്പിച്ചു. നേരത്തെ ദിലീപ് സമര്‍പ്പിച്ച ജാമ്യാപേക്ഷ ഇതേ കോടതി തള്ളിയിരുന്നു. തുടര്‍ന്ന് ദിലീപ് രണ്ടുതവണ ഹൈക്കോടതിയെ സമീപിച്ചെങ്കിലും ജാമ്യഹര്‍ജി തള്ളുകയായിരുന്നു.


ഗർഭ നിരോധന ഗുളികകൾ ഇനി പുരുഷന്മാർക്കും\nഎലികളിലും മറ്റുമുള്ള പരീക്ഷണം 99 ശതമാനം ഫലമുണ്ടാക്കിയതിനെത്തുടർന്നായിരുന്നു ക്ലിനിക്കൽ പരീക്ഷണം. 96 പുരുഷന്മാരാണ് ആദ്യഘട്ടത്തിൽ പങ്കെടുത്തത്. മരുന്നു കഴിക്കാതിരുന്നവരെക്കാൾ ബീജാണുക്കളുടെ എണ്ണം 28 ദിവസം നിത്യേന 200 എം.ജി മരുന്നുകഴിച്ചവർക്ക് കുറവായിരുന്നു. ഈ രണ്ടു വിഭാഗത്തെക്കാളും ബീജാണുക്കളുടെ എണ്ണം കുറവായിക്കണ്ടത് പ്രതിദിനം 400 എം.ജി. മരുന്നു കഴിച്ചവരിലാണ്.


November 9, 20150fallan\nഒരു യാഥാര്‍ഥ്യമാണ്. അത് മനുഷ്യനു മാത്രമല്ല, മറ്റു ജീവജാലങ്ങള്‍ക്കുമുണ്ട്. മനുഷ്യ ജീവിതവും മറ്റു ജീവികളുടെ ജീവിതവും തമ്മില് നിരവധി അന്തരങ്ങളുണ്ട്.\nജീവിതം ഒരു യാഥാര്‍ഥ്യമാണ്. അത് മനുഷ്യനു മാത്രമല്ല, മറ്റു ജീവജാലങ്ങള്‍ക്കുമുണ്ട്. മനുഷ്യ ജീവിതവും മറ്റു ജീവികളുടെ ജീവിതവും തമ്മില് നിരവധി അന്തരങ്ങളുണ്ട്. ശക്തനായ ഒരു പോത്ത് ദുര്‍ബലനായ ഒരു പോത്തിനെ കുത്തിക്കൊന്നാല് കുത്തിയ പോത്തിനെ ‘കൊലയാളി’യായി കണക്കാക്കി ആരും വധശിക്ഷ നല്‍കാറില്ല. അതൊരു അനീതിയാണെന്നാരും പറയുകയുമില്ല. എന്നാല്, ഒരു മനുഷ്യന് അന്യായമായി മറ്റൊരു മനുഷ്യനെ കൊന്നാല്, ആ കൊലയാളിക്ക് ശിക്ഷ നല്‍കിയില്ലെങ്കില് അത് അനീതിയാണ്.\n‘കൊലയാളി’യായ ഒരു പോത്ത് ശിക്ഷ ലഭിക്കാതെ മണ്ണിനു വളമാകുന്നത് സഹ്യമാണ്. എന്നാല് കൊലയാളിയായ ഒരു മനുഷ്യന് ശിക്ഷ ലഭിക്കാതെ മണ്ണിനു വളമാകുന്നത് അസഹ്യവുമാണ്. ഈ അസഹ്യതയുടെ കാരണം മനുഷ്യനിലെ നീതി ബോധമാണ്. ഈ നീതി ബോധമുള്ളതിനാല് മനുഷ്യന് ഈ ഭൂമിയില് ധര്‍മാധര്‍മ ബോധത്തോടെ കര്‍മങ്ങള് ചെയ്യാനാവുന്നു. പക്ഷിമൃഗാദികളില്‍നിന്ന് മനുഷ്യനെ വേര്‍തിരിക്കുന്ന മുഖ്യ സവിശേഷതകളിലൊന്നാണിത്. അതുകൊണ്ടുതന്നെ മനുഷ്യന്റെ കര്‍മങ്ങള്‍ക്ക് ഭൗതികതലം മാത്രമല്ല ധാര്‍മികതലം കൂടിയുണ്ട്. ഈ ധാര്‍മികതലം മനുഷ്യന്റെ ആത്മാവുമായി ബന്ധപ്പെട്ടത്രെ കിടക്കുന്നത്.\nമരിക്കുന്നതോടെ ആത്മാവും ശരീരവും വേര്‍പ്പെടുന്നു. ശരീരം മണ്ണിലേക്ക് മടങ്ങുന്നു. ആത്മാവ് കര്‍മഫലം അനുഭവിച്ചു തുടങ്ങുന്ന അതിഭൗതിക ലോകത്തേക്കാണത്രെ പോകുന്നത്. പക്ഷേ, അതിനെന്തു തെളിവാണുള്ളത്? മരിച്ചതിനു ശേഷം ആരാണ് തിരിച്ചുവന്നത്? നിഷേധികള് ഇതു സംബന്ധമായി പറഞ്ഞ കാര്യം ഖുര്‍ആന് ഉദ്ധരിച്ച് മറുപടി പറയുന്നതിങ്ങനെ:\n“അവര് പറഞ്ഞു: ‘നമ്മുടെ ഈ ലോക ജീവിതമല്ലാതെ ജീവിതമില്ല. നമ്മുടെ ജീവിതവും മരണവും ഇവിടെത്തന്നെ. കാലം മാത്രമാണ് നമ്മെ നശിപ്പിക്കുന്നത്.’ യഥാര്‍ഥത്തില് അവര്‍ക്ക് അതേപ്പറ്റി ഒന്നും അറിയില്ല. അവര് ഊഹിച്ചു പറയുക മാത്രമാണ്.” (45:24)\nഈ ലോക ജീവിതമല്ലാതെ മറ്റൊരു ജീവിതമില്ല എന്നത് മനുഷ്യന്റെ ഊഹം മാത്രമാണെന്നും അതേക്കുറിച്ച് ‘അറിയില്ല’ എന്ന് പറയാന് മാത്രമേ മനുഷ്യന് കഴിയൂ എന്ന കാര്യത്തിനാണ് ഖുര്‍ആന് ഇവിടെ അടിവരയിടുന്നത്.\nമനുഷ്യന്റെ നീതിബോധത്തിന്റെ തേട്ടം മുന്‍നിര്‍ത്തി ഖുര്‍ആനിലൂടെ ദൈവം ചോദിക്കുന്നു: ‘ദുഷ്പ്രവൃത്തികള് പ്രവര്‍ത്തിക്കുന്ന ആളുകള് വിചാരിക്കുന്നുണ്ടോ, അവരെ നാം, വിശ്വസിക്കുകയും സല്‍ക്കര്‍മങ്ങള് പ്രവര്‍ത്തിക്കുകയും ചെയ്യുന്നവര്‍ക്ക് സമന്മാരാക്കുമെന്ന്. അതായത് ഇരുകൂട്ടരുടെയും ജീവിതവും മരണവും ഒരു പോലെയാക്കുമെന്ന്? അവരുടെ വിധിതീര്‍പ്പ് വളരെ ചീത്ത തന്നെ.’ (45:21)\nയഥാര്‍ഥത്തില്, കര്‍മഫലമനുഭവിക്കുന്ന മറ്റൊരു ജീവിതം വേണമെന്നോ വേണ്ടെന്നോ തീരുമാനിക്കാനുള്ള അധികാരം മനുഷ്യന് ജന്മം നല്‍കുന്ന ദൈവത്തിനാണ്. ദൈവം തന്റെ തീരുമാനം പ്രവാചകന്‍മാരിലൂടെ അറിയിച്ചിട്ടുണ്ട്. അവരാകട്ടെ സത്യത്തിന്റെയും നീതിയുടെയും മൂര്‍ത്തീഭാവങ്ങളായിരുന്നു. അവരൊന്നടങ്കം പറഞ്ഞത് മരണാനന്തര ജീവിതം ഒരു യാഥാര്‍ഥ്യമാണെന്നാണ്.\nജീവിതത്തിലൊരിക്കലും കളവ് പറഞ്ഞിട്ടില്ലാത്ത, സത്യത്തിനും ധര്‍മത്തിനും നീതിക്കും വേണ്ടി ജീവന് ബലി നല്‍കിയ മഹാന്മാരാണ് പ്രവാചകന്‍മാര്. മനുഷ്യനെ തിന്മയില്‍നിന്ന് നന്മയിലേക്ക് അധര്‍മത്തില്‍നിന്ന് ധര്‍മത്തിലേക്ക് ഇരുട്ടില്‍നിന്ന് വെളിച്ചത്തിലേക്ക് നയിച്ചവരാണവര്. മാനവിക വിഷയങ്ങളിലെല്ലാം സത്യം പറഞ്ഞവര് ദൈവിക വിഷയങ്ങളില് കളവ് പറയുമോ?\nപിന്‍കുറി: ഇടക്കിടെ കളവ് പറയുന്ന ഒരാള് യാത്രക്കാരനായ സുഹൃത്തിനോട്: ‘സുഹൃത്തേ, ഈ വഴി പോയാല് അപകടമുണ്ട്, ആ വഴി പോകുന്നതാണ് നല്ലത്.’ സംശയത്തോടെ സുഹൃത്ത് മുമ്പോട്ടുതന്നെ നടന്നു. യാത്രക്കിടയില് സത്യസന്ധനായ മറ്റൊരു സുഹൃത്ത് : ‘സഹോദരാ! ഇത് അപകടം പിടിച്ച വഴിയാണ്. തിരിഞ്ഞു പോകുന്നതാണ് നല്ലത്.’ ഒട്ടും സംശയിക്കാതെ യാത്രക്കാരന് തിരിഞ്ഞു നടന്നു. എന്തുകൊണ്ട്? ഒരു കാര്യത്തെ സംബന്ധിച്ച സത്യസന്ധന്റെ സാക്ഷ്യം ആ കാര്യം സത്യമാണെന്നതിന് തെളിവാണ്.


ആരോപണം തള്ളി അനുരാധ; വിഡ്ഢിത്തരത്തോട് പ്രതികരിക്കാനില്ല: I don’t clarify idiotic statements: Anuradha Paudwal responds to Kerala woman’s paternity case\nവിഡ്ഢികൾക്ക് മറുപടിയില്ല; 'മകൾ' വിവാദത്തിൽ അനുരാധ പഡ്വാൾ\nവിഡ്ഢികൾക്ക് മറുപടിയില്ല; ‘മകൾ’ വിവാദത്തിൽ അനുരാധ പഡ്വാൾ\nതനിക്ക് ഇങ്ങനെ ഒരു മകൾ ഇല്ലെന്നും വിഡ്ഢിത്തരത്തോട് പ്രതികരിക്കാനില്ലെന്നും അനുരാധ പറഞ്ഞു\nJanuary 3, 2020 9:22:21 pm\nന്യൂഡൽഹി: അമ്മയാണെന്ന അവകാശവാദവുമായി രംഗത്തെത്തിയ യുവതിയെ തള്ളി ദേശീയ പുരസ്കാര ജേതാവും പ്രശസ്ത ബോളിവുഡ് ഗായികയുമായ പത്മശ്രീ അനുരാധ പഡ്വാൾ. തനിക്ക് ഇങ്ങനെ ഒരു മകൾ ഇല്ലെന്നും വിഡ്ഢിത്തരത്തോട് പ്രതികരിക്കാനില്ലെന്നും അനുരാധ പറഞ്ഞു. തനിക്ക് ഒരു നിലവാരമുണ്ടെന്നും അതുകൊണ്ട് ഇത്തരം വിഷയങ്ങളില് വലിച്ചിഴക്കപ്പെടാന് ആഗ്രഹിക്കുന്നില്ലെന്നും അനുരാധ പഡ്വാൾ കൂട്ടിച്ചേർത്തു.\nതിരുവനന്തപുരത്ത് താമസിക്കുന്ന കർമല മോഡെക്സെന്ന യുവതിയാണ് ആരോപണവുമായി എത്തിയത്. അനുരാധ തന്നെ മകളായി അംഗീകരിക്കണമെന്ന ആവശ്യവുമായി കുടുംബക്കോടതിയെയും യുവതി സമീപിച്ചിട്ടുണ്ട്.\nകർമല ഒരു മനോരോഗിയണെന്നും അനുരാധയുടെ മകൾ കവിത 1974 ൽ ജനിച്ചതിനാൽ കർമലയുടെ അവകാശവാദങ്ങൾ നിലനിൽക്കുന്നതല്ലെന്നും അനുരാധ പഡ്വാളിന്റെ വക്താവ് പറഞ്ഞു. ആരോപണവുമായി എത്തിയ യുവതി അനുരാധയുടെ ഭർത്താവിനെക്കുറിച്ചാണ് പരാമർശിക്കുന്നത്. എന്നാൽ അദ്ദേഹം കുറച്ചുനാൾ മുമ്പ് മരിച്ചുപോയെന്ന കാര്യം പോലും കർമലയ്ക്ക് അറിയില്ലെന്നും വക്താവ് പറഞ്ഞു.\nRead Also: എനിക്കെന്റെ അമ്മയെ തിരിച്ചുവേണം; ഗായിക അനുരാധ പഡ്വാൾ തന്റെ അമ്മയാണെന്ന അവകാശവാദവുമായി മലയാളി\nഗായിക അനുരാധയും സംഗീതഞ്ജനായ അരുൺ പഡ്വാളും 1969 ലാണ് വിവാഹിതയായത്. 1974 ലാണ് കർമല ജനിക്കുന്നത്. എന്നാൽ കരിയറിലെ ആദ്യനാളുകളിലെ തിരക്കുകളിൽ മകളെ നോക്കാൻ സാധിക്കാത്തതിനാൽ അനുരാധ മകളെ വർക്കല സ്വദേശിയും കുടുംബസുഹൃത്തുമായ പൊന്നച്ചനെയും ഭാര്യ ആഗ്നസിനെയും ഏൽപ്പിക്കുകയായിരുന്നുവെന്ന് കോടതിയിൽ സമർപ്പിച്ച ഹർജിയിൽ പറയുന്നു.\nഈ കേസിൽ ജനുവരി 27ന് അനുരാധ പഡ്വാളിനോടും രണ്ടു മക്കളോടും നേരിട്ട്ഹാജരാവാൻ നിർദേശിച്ചിരിക്കുകയാണ് കോടതി. മാതൃത്വം അനുരാധ നിഷേധിക്കുകയാണെങ്കിൽ ഡിഎൻഎ ടെസ്റ്റ് പോലുള്ള തുടർനടപടികളുമായി മുന്നോട്ടുപോവാനാണ് കർമലയുടെ തീരുമാനമെന്ന് അഭിഷാകൻ അനിൽ പ്രസാദ് അറിയിച്ചു.\nWeb Title: I dont clarify idiotic statements anuradha paudwal responds to kerala womans paternity case\nകേരളത്തിനൊപ്പം; പൗരത്വ ഭേദഗതിക്കെതിരായ പ്രമേയത്തെ പിന്തുണച്ച് അമരീന്ദര് സിങ്


Aaqib Javed wasim akram വസീം അക്രം ഒത്തുകളിക്കാൻ പ്രേരിപ്പിച്ചിരുന്നു; ആരോപണവുമായി മുൻ പാക് താരം\nവസീം അക്രം ഒത്തുകളിക്കാൻ പ്രേരിപ്പിച്ചിരുന്നു; ആരോപണവുമായി മുൻ പാക് താരം\nമുൻ പാകിസ്താൻ ക്യാപ്റ്റനും ഇതിഹാസ താരവുമായിരുന്ന വസീം അക്രമിനെതിരെ ഗുരുതര ആരോപണവുമായി മുൻ താരം ആക്വിബ് ജാവേദ്. അന്ന് പാക് ടീമിൻ്റെ ക്യാപ്റ്റൻ ആയിരുന്ന അക്രം തന്നെ ഒത്തുകളിക്കാൻ പ്രേരിപ്പിച്ചു എന്നാണ് ആക്വിബ് ആരോപിച്ചത്. താൻ ഒത്തുകളിക്കാൻ തയ്യാറാവാതിരുന്നതിനെ തുടർന്ന് അക്രം ടീമിൽ നിന്ന് തന്നെ പുറത്താക്കിയിരുന്നു. ക്യാപ്റ്റൻ സ്ഥാനത്ത് താൻ ഉള്ളിടത്തോളം ദേശീയ ടീമിൽ എന്നെ കളിപ്പിക്കില്ലെന്ന് അക്രം പറഞ്ഞു എന്നും ആക്വിബ് പറയുന്നു.\nRead Also: എനിക്ക് മുൻപും ശേഷവും ഒത്തുകളിച്ചവരുണ്ട്; അവർ പാക് ക്രിക്കറ്റ് ബോർഡിൽ ഉണ്ട്: മുഹമ്മദ് ആസിഫ്\n“വാതുവെപ്പുകാരും പാക് ടീമും തമ്മിലുള്ള മുഖ്യ കണ്ണി മുന് താരം സലീം പര്‍വേസായിരുന്നു. അയാളാണ് താരങ്ങളെ വാതുവെപ്പുകാര്‍ക്ക് പരിചയപ്പെടുത്തിയത്. താരങ്ങള്‍ക്ക് ആഡംബര കാറുകളും ലക്ഷക്കണക്കിന് രൂപയുമാണ് വാതുവെപ്പ് സംഘം കൈമാറിയത്. തന്നോടും അവര് ഒത്തുകളിക്കണമെന്നാവശ്യപ്പെട്ടു. തയ്യാറായില്ലെങ്കിൽ എൻ്റെ കരിയര് തന്നെ അവസാനിപ്പിക്കുമെന്ന് അവര് ഭീഷണിപ്പെടുത്തി. പക്ഷേ, ഒത്തുകളിക്കെതിരെ ഞാൻ ശക്തമായ നിലപാട് സ്വീകരിച്ചു. ഈ കാരണം കൊണ്ട് കരിയര് നേരത്തേ അവസാനിച്ചതില് കുറ്റബോധമില്ല. അന്ന് ഞാനെടുത്ത നിലപാടാണ് ശരിയെന്ന് ഇപ്പോഴും ഉറച്ചു വിശ്വസിക്കുന്നു.”- ഒരു പാകിസ്താന് വാര്‍ത്താ ചാനലിനോട് ആക്വിബ് വെളിപ്പെടുത്തി.\nRead Also: വാതുവെപ്പ്: ഉമർ അക്മലിന് മൂന്നു വർഷം വിലക്ക്\n1998ലാണ് പാക് ക്രിക്കറ്റിൽ വാതുവെപ്പ് വലിയ കോലാഹലം സൃഷ്ടിച്ചത്. പാക് താരങ്ങൾക്ക് താൻ പണം വാഗ്ദാനം ചെയ്തിരുന്നതായി സലീം പര്‍വേസ് കുറ്റസമ്മതം നടത്തിയിരുന്നു. 98ൽ വിവാദം പുറത്തുവന്നതിനു ശേഷം ആക്വിബ് ജാവേദ് പാക് ടീമിൽ കളിച്ചിട്ടില്ല. പുതിയ വെളിപ്പെടുത്തൽ ക്രിക്കറ്റ് ലോകത്ത് വലിയ ഞെട്ടലാണ് സൃഷ്ടിച്ചിരിക്കുന്നത്.\nപാകിസ്താൻ ക്രിക്കറ്റ് ബോർഡിനെതിരെ ഗുരുതര ആരോപണവുമായി മുൻ താരം മുഹമ്മദ് ആസിഫ് മുൻപ് രംഗത്തെത്തിയിരുന്നു. തനിക്ക് മുൻപും ശേഷവും ഉള്ളവർ ഒത്തുകളിച്ചിട്ടുണ്ടെന്നും അവരിൽ പലരും ഇപ്പോഴും ക്രിക്കറ്റ് ബോർഡിൽ ഉണ്ടെന്നുമാണ് ആസിഫ് വെളിപ്പെടുത്തിയത്.\nStory Highlights: Aaqib Javed accused wasim akram for spot fixing\nRead more on: spot fixing | Wasim Akram\nഎനിക്ക് മുൻപും ശേഷവും ഒത്തുകളിച്ചവരുണ്ട്; അവർ പാക് ക്രിക്കറ്റ് ബോർഡിൽ ഉണ്ട്: മുഹമ്മദ് ആസിഫ്\nവാതുവെപ്പ്: ഉമർ അക്മലിന് മൂന്നു വർഷം വിലക്ക്\nഇൻസുലിൻ കയ്യിൽ സൂക്ഷിച്ചതിന് ചോദ്യം ചെയ്യലും പരിശോധനയും; മാഞ്ചസ്റ്റർ എയർപോർട്ട് അപമാനിച്ചുവെന്ന് വസീം അക്രം


| 'തൊട്ടടുത്തെത്തി' ചൊവ്വ | Mangalam\nTuesday, July 23, 2019 Last Updated 10 Min 17 Sec ago English Edition\nWednesday 01 Aug 2018 12.06 AM\nന്യൂയോര്‍ക്ക്: ഇന്നു പുലര്‍ച്ചെ ഭൂമിയും ചൊവ്വയും തമ്മിലുള്ള അകലം 5.59 കോടി കിലോമീറ്റര്. 15 വര്‍ഷത്തിനുശേഷമാണു ചൊവ്വ ഭൂമിക്ക് ഇത്ര അടുത്തെത്തിയത്. ഏറ്റവും തിളക്കമാര്‍ന്ന ചൊവ്വയെയാണ് ആകാശത്ത് കണ്ടത്. സാധാരണ ഉള്ളതിനേക്കാള് മൂന്നിരട്ടി പ്രകാശമായിരുന്നു ചൊവ്വയ്‌ക്ക്. ഇനി 2035 സെപ്‌റ്റംബര് 15 നാകും ചൊവ്വ ഭൂമിക്ക് ഇത്രയടുത്തെത്തുക.\nദക്ഷിണ ധ്രുവത്തിലുള്ളവര്‍ക്കാണ് ചൊവ്വയുടെ മികച്ച കാഴ്‌ച ലഭിച്ചത്. കേരളത്തില് പലേടത്തും മഴമേഘങ്ങള് കാഴ്‌ച മറച്ചു. റഷ്യ, ആഫ്രിക്ക, യൂറോപ് എന്നിവിടങ്ങളിലും ചൊവ്വയുടെ മികച്ച ദൃശ്യം ലഭ്യമായി. ഭൂമിയില്‍നിന്ന് ചൊവ്വയിലേക്കുള്ള കൂടിയ ദൂരം 22.53 കോടി കിലോമീറ്ററാണ്.\nഅതേ സമയം, ചൊവ്വയെക്കുറിച്ചു വെളിപ്പെടുത്തലുമായി ശാസ്‌ത്രജ്‌ഞര് രംഗത്തെത്തി. നിലവിലെ സാങ്കേതികവിദ്യ ഉപയോഗിച്ചു ചൊവ്വയില് സ്‌ഥിരമായി മനുഷ്യനു താമസിക്കാനാകില്ലെന്നു കൊളറാഡോ സര്‍വകലാശാലയിലെ ബ്രൂസ് ജാകോവ്‌സ്‌കി അറിയിച്ചു. കാര്‍ബണ് ഡയോക്‌സൈഡിന്റെ അഭാവമാണു പ്രശ്‌നം. ഭൂമിയുടെയത്ര അന്തരീക്ഷ മര്‍ദം സൃഷ്‌ടിക്കുക പ്രയാസമാണെന്ന് അദ്ദേഹം പറഞ്ഞു.


റോഡില് ചീറിപ്പായുന്നവര് സൂക്ഷിക്കുക; വാഹനത്തിന്റെ മുഴുവന് ദൃശ്യങ്ങളും ഒപ്പിയെടുക്കാന് 780 ന്യൂജ - Samakalika Malayalam\nറോഡില് ചീറിപ്പായുന്നവര് സൂക്ഷിക്കുക; വാഹനത്തിന്റെ മുഴുവന് ദൃശ്യങ്ങളും ഒപ്പിയെടുക്കാന് 780 ന്യൂജെന് ക്യാമറകള്\nBy സമകാലികമലയാളം ഡെസ്‌ക് | Published: 17th March 2019 05:45 AM |\nLast Updated: 17th March 2019 05:45 AM | A+A A- |\nതിരുവനന്തപുരം: അമിതവേഗത്തില് വാഹനങ്ങളില് ചീറിപ്പായുന്നവര് യാത്രയ്ക്ക് ഭീഷണിയായിരിക്കുകയാണ്. ഇവരുടെ റോഡിലെ വര്‍ധിച്ച തോതിലുളള സാന്നിധ്യം വാഹനയാത്ര പേടിസ്വപ്‌നമാക്കിയിരിക്കുകയാണ്. ഇപ്പോള് ഇവരെ കയ്യോടെ പിടികൂടാന് അത്യാധുനിക സംവിധാനങ്ങളുടെ സഹായത്തോടെ നടപടിക്ക് ഒരുങ്ങുകയാണ് അധികൃതര്.\nറോഡ് നിയമങ്ങള് ലംഘിക്കുന്നവരെ പിടികൂടാന് റഡാറും ക്യാമറയും ഘടിപ്പിച്ച പ്രത്യേകവാഹനം റോഡരികിലുണ്ടാകും. നിങ്ങളുടെ വാഹനത്തിന്റെ മുഴുവന് ദൃശ്യങ്ങളും ഒപ്പിയെടുത്ത് ഉടന് അവ പൊലീസ് ആസ്ഥാനത്തെ കേന്ദ്രീകൃത കണ്‍ട്രോള് റൂമിലെത്തിക്കും. വെഹിക്കിള് മൗണ്ടഡ് റഡാര് ബെയ്‌സ്ഡ് എന്‍ഫോഴ്‌സ്‌മെന്റ് സിസ്റ്റത്തിന്റെ ഭാഗമായി ഇത്തരം 60 വാഹനം ഉടന് നിരത്തിലിറങ്ങും. ഇതിനായി സര്‍ക്കാര് ആഗോള ടെന്‍ഡര് വിളിച്ചു.\nറോഡപകടങ്ങള് കുറയ്ക്കാനും നിരത്തുകളിലെ കുറ്റകൃത്യം തടയാനുമായി പ്രധാന റോഡുകളില് 780 അത്യാധുനിക ക്യാമറകളും സ്ഥാപിക്കും. നിര്‍മിത ബുദ്ധി (ആര്‍ട്ടിഫിഷ്യല് ഇന്റലിജന്‍സ്) ക്യാമറ, റഡാര് ബെയ്‌സ്ഡ് ഓട്ടോമാറ്റിക് സ്പീഡ് എന്‍ഫോഴ്‌സ്‌മെന്റ്, റെഡ് ലൈറ്റ് വയലേഷന് ഡിറ്റക്ഷന്, സമാര്‍ട്ട് എന്‍ഫോഴ്‌സ്‌മെന്റ് ഇന്റലിജന്‍സ് ക്യാമറകളാണ് സ്ഥാപിക്കുക. രാജ്യത്ത് ആദ്യമായാണ് റോഡുകളില് നിര്‍മിത ബുദ്ധി ക്യാമറകള് സ്ഥാപിക്കുന്നത്.\nചുവപ്പ് സിഗ്‌നല് മറികടക്കുന്നവയെ പിടികൂടാന് 30 പ്രധാന ജങ്ഷനുകളിലാണ് 200 റെഡ് ലൈറ്റ് വയലേഷന് ഡിറ്റക്ടീവ് ക്യാമറ സ്ഥാപിക്കുക. 100 കേന്ദ്രത്തിലാണ് ആര്‍ട്ടിഫിഷ്യല് ഇന്റലിജന്‍സ് ക്യാമറ സ്ഥാപിക്കുന്നത്. ഹെല്‍മെറ്റും സീറ്റുബെല്‍റ്റുമില്ലാതെ വാഹനമോടിക്കുന്നവരുടെ ദൃശ്യങ്ങള് വാഹനത്തിന്റെ നമ്പര് പ്ലേറ്റും െ്രെഡവറുടെ ചിത്രവും സഹിതം ഇവ ഒപ്പിയെടുത്ത് കണ്‍ട്രോള്‍റൂമിലേക്ക് കൈമാറും. വാഹനത്തിന്റെ വേഗം ഒഴികെയുള്ള മറ്റ് നിയമലംഘനങ്ങള് പിടികൂടാനാണ് സ്മാര്‍ട്ട് എന്‍ഫോഴ്‌സ്‌മെന്റ് ആര്‍ട്ടിഫിഷ്യല് ഇന്റലിജന്‍സ് ക്യാമറ സ്ഥാപിക്കുന്നത്. പ്രധാന കേന്ദ്രങ്ങളില് ഇത്തരം 400 ക്യാമറ സ്ഥാപിക്കും. ക്യാമറയ്ക്കുമുന്നിലെത്തുമ്പോഴുള്ള വേഗം മാത്രം പിടിക്കുന്നതിനുള്ള (സ്‌പോട്ട് ഡിറ്റക്ഷന്) ക്യാമറയാണ് നിലവില് പൊലീസും മോട്ടോര് വാഹനവകുപ്പും ഉപയോഗിക്കുന്നത്.\nക്യാമറയ്ക്കടുത്തെത്തുമ്പോള് പലരും വേഗം കുറയ്ക്കും. പിന്നീട് അമിതവേഗത്തില് ഓടിച്ചുപോകും. ഇത്തരക്കാരെ കുടുക്കാനാണ് റഡാര് ബെയ്‌സ്ഡ് ഓട്ടോമാറ്റിക് സ്പീഡ് ക്യാമറ. വാഹനത്തിന്റെ ശരാശരി വേഗവും ഇവ നിര്‍ണയിക്കും. പദ്ധതിക്കായി പൊലീസ് ആസ്ഥാനത്ത് കേന്ദ്രീകൃത കണ്‍ട്രോള് റൂം സ്ഥാപിക്കുന്നുണ്ട്. പത്തുവര്‍ഷത്തേക്ക് ബോള്‍ട്ട് (ബില്‍ഡ് ഓണ് ഓപ്പറേറ്റ് ആന്‍ഡ് ട്രാന്‍സ്ഫര്) അടിസ്ഥാനത്തിലാണ് പദ്ധതി നടപ്പാക്കുക. കരാര് എടുക്കുന്ന കമ്പനിയാകും പദ്ധതി നടപ്പാക്കുന്നതും പ്രവര്‍ത്തിപ്പിക്കുന്നതും. എന്നാല്, പത്തുവര്‍ഷം കഴിഞ്ഞാല് ഇവ സര്‍ക്കാരിന് കൈമാറും. കെല്‍ട്രോണാണ് പദ്ധതി തയ്യാറാക്കിയത്.\nപൊലീസ് ന്യൂജെന് ക്യാമറകള് അമിതവേഗത


ഇന്ധനവില ഇന്നും കൂടി, മൂന്നാഴ്ചക്കിടെ വില വർദ്ധിക്കുന്നത് പത്താം തവണ - കണ്ണൂരാൻ വാർത്ത\nHome കേരളം ഇന്ധനവില ഇന്നും കൂടി, മൂന്നാഴ്ചക്കിടെ വില വർദ്ധിക്കുന്നത് പത്താം തവണ\nഇന്ധനവില ഇന്നും കൂടി, മൂന്നാഴ്ചക്കിടെ വില വർദ്ധിക്കുന്നത് പത്താം തവണ\nകണ്ണൂരാൻ വാർത്ത June 18, 2021 കേരളം,\nതിരുവനന്തപുരം: രാജ്യത്ത് ഇന്ധനവില ഇന്നും വര്‍ധിപ്പിച്ചു. പെട്രോളിന് 27 പൈസയും ഡീസലിന് 30 പൈസയുമാണ് വര്‍ദ്ധിപ്പിച്ചത്. 18 ദിവസത്തിനിടെ ഇന്ധനവില കൂട്ടുന്നത് ഇത് പത്താം തവണയാണ്.\nകൊച്ചിയില് പെട്രോള് വില 97.15 ആയി. ഡീസലിന് 93.41 രൂപയായിട്ടുണ്ട്. തിരുവനന്തപുരത്ത് പെട്രോള് വില 98.97 രൂപയും ഡീസലിന് 94.24 രൂപയുമായി.


Wimbledon: Roger Federer and Maria Sharapova lost in second round - Malayalam MyKhel\n» ഫെഡററും ഷറപ്പോവയും പുറത്ത്\nഫെഡററും ഷറപ്പോവയും പുറത്ത്\nUpdated: Thursday, June 27, 2013, 11:26 [IST]\nലണ്ടന്: വിംബിള്‍ഡന് ടെന്നീസില് പ്രമുഖരുടെ തോല്‍വികള് തുടരുന്നു.രണ്ടാം റൗണ്ടില് പുരുഷവിഭാഗം മൂന്നാം സീഡ് റോജര് ഫെഡറും വനിതാ വിഭാഗം മൂന്നാം സീഡ് മറിയ ഷറപ്പോവയും തോറ്റ് പുറത്തായി.\nഅപ്രതീക്ഷിതമായിരുന്നു ഫെഡററുടെ പരാജയം. 116-ാം സീഡ് കാരനായ ഉക്രെയ്‌ന്റെ സെര്‍ജീ സ്റ്റക്കോവ്‌സ്‌കിയാണ് ഫെഡററെ തറപറ്റിച്ചത്. സ്‌കോര്:6-7(5),7-6(5),7-5,7-6(5).\nപോര്‍ച്ചുഗലിന്റെ മിച്ചെല് ലാര്‍ച്ചര് ഡി ബ്രിട്ടോ ആണ് ഷറപ്പോവയെ തോല്‍പിച്ചത്. 131-ാം സീഡുകാരിയാണ് ലാര്‍ച്ചര്. വലിയ വെല്ലുവിളികളൊന്നും ഉയര്‍ത്താതെ ഷറപ്പോവ ലാര്‍ച്ചറിന് മുന്നില് കീഴടങ്ങുകയായിരുന്നു. സ്‌കോര്: 6-3,6-4\nവനിതാ വിഭാഗം രണ്ടാം സീഡ് വിക്ടോറിയ അസരെങ്ക പരിക്കിനെ തുടര്‍ന്ന് ടൂര്‍ണമെന്റില് നിന്ന് പിന്‍മാറി. ഒന്നാം റൗണ്ടില് റാഫേല് നദാലെ അട്ടിമറിച്ച ബെല്‍ജിയം താരം സ്റ്റീവ് ഡാര്‍സിസും പരിക്കിനെ തുടര്‍ന്ന് ടൂര്‍ണമെന്റില് നിന്ന് പിന്‍മാറിയിട്ടുണ്ട്. കോര്‍ട്ടിന്റെ നിലവാരമാണ് പ്രശ്‌നമെന്നും ഇക്കാര്യം പരിശോധിക്കണമെന്നും അസരെങ്ക പിന്നീട് ആവശ്യപ്പെട്ടു.\nപുരുഷ വിഭാഗത്തില് ആന്‍ഡി മറേ മൂന്നാം റൗണ്ടിലെത്തി. മഹേഷ്ഭൂപതി- ജൂലിയന് നോലെ സഖ്യം ഡബിള്‍സില് രണ്ടാം റൗണ്ടിലെത്തിയിട്ടുണ്ട്.\nവിംബിള്‍ഡണ്: അഞ്ചു മണിക്കൂര് ത്രില്ലര്, ഫെഡററെ വീഴ്ത്തി ജോക്കോ ചാംപ്യന്\nഫെഡറര്-നദാല് ആവേശ സെമിക്കിടെ ഗാലറിയിലിരുന്ന ബുക്ക് വായിച്ച് കുട്ടി ആരാധകന്\nവിംബിള്‍ഡണ് ഫൈനലില് നൊവാക് ജോകോവിച്ച്, ലക്ഷ്യം അഞ്ചാം കിരീടം\nവിംബിള്‍ഡണ്: വനിതാ സിംഗിള്‍സില് സെറീന വില്യംസ് - സിമോണ ഹാലപ്പ് ഫൈനല്\nവിംബിള്‍ഡണ് സെമിയില് ഫെഡറര് -നദാല് പോരാട്ടം: ജോകോവിച്ച് ബാറ്റിസ്റ്റയ്‌ക്കെതിരെ\nവിംബിള്‍ഡണ്: മിക്‌സിഡ് ഡബിള്‍സില് സെറീന-മുറെ സഖ്യം പുറത്ത്\nവിംബിള്‍ഡണ്: കോന്റയെ ഞെട്ടിച്ച് സ്ട്രികോവ; സെമിയില് സെറീനയ്‌ക്കെതിരെ\nവിംബിള്‍ഡണ്: സെറീന വില്യംസും സിമോണ ഹാലെപ്പും സെമിയില്\nവിംബിള്‍ഡണ്; ഫെഡററും ദ്യോക്കോവിച്ചും ക്വാര്‍ട്ടറില്, പതിനഞ്ചുകാരി ഗൗഫിന്റെ കുതിപ്പിന് വിരാമം\nവിംബിള്‍ഡണ്; ദ്യോക്കോവിച്ച് മുന്നോട്ട്, ആന്‍ഡേഴ്‌സണ് പുറത്ത്, 15കാരിക്ക് വീണ്ടും ജയം\nവിംബിള്‍ഡണ്; നദാലും ഫെഡററും മുന്നോട്ട്, സിലിച്ച് പുറത്ത്\n38 min ago ലോക ഏകദിന ഇലവന് നായകനാര്? കോലി വേണ്ട, മോര്‍ഗനും! തിരഞ്ഞെടുത്ത് മുന് ഓസീസ് താരം\n1 hr ago കൊവിഡ്-19: പാക് സ്‌ക്വാഷ് ഇതിഹാസം അസം ഖാന് ഓര്‍മയായി, മരണം ലണ്ടനില്\n2 hrs ago ധോണി തന്നെ നായകന്; എക്കാലത്തെയും മികച്ച ഐപിഎല് ഇലവന് തിരഞ്ഞെടുത്ത് വസിം ജാഫര്\nRead more about: wimbledon tennis roger federer maria sharapova victoria azarenka steve darcis london വിംബിള്‍ഡന് ടെന്നീസ് റോജര് ഫെഡറര് മറിയ ഷറപ്പോവ വിക്ടോറിയ അസരെങ്ക സ്റ്റീവ് ഡാര്‍സിസ് ലണ്ടന്\nStory first published: Thursday, June 27, 2013, 11:13 [IST]


തകഴി സ്ഥാനാര്‍ത്ഥി, മലയാറ്റൂര് ഏജന്റ്\nതത്സമയം ഡെസ്ക്| Updated On:5April 2019 12:01 PM GMT | Location :\nമാർക്‌സിസ്റ്റ് സൈദ്ധാന്തികൻ പി.ഗോവിന്ദപിള്ള 25ാം വയസ്സിൽ പെരുമ്പാവൂരിൽ നിന്ന് ആദ്യം മത്സരിക്കുമ്പോൾ തിരഞ്ഞെടുപ്പ് ഏജന്റ് ആയിരുന്നത് അന്നു ഐ.എ.എസ് ഉദ്യോഗസ്ഥനോ പ്രമുഖ നോവലിസ്റ്റോ ആയിട്ടില്ലാത്ത മലയാറ്റൂർ രാമകൃഷ്ണൻ ആയിരുന്നു. ഐക്യമുന്നണിക്കു വേണ്ടി മത്സരിക്കാൻ യോഗ്യനായ ഒരു സ്ഥാനാർഥി ഇല്ലാതിരുന്നതിനാൽ ബോംബെയിൽ ബി.എ ഓണേഴ്‌സ് വിദ്യാർത്ഥി ആയിരുന്ന പി.ഗോവിന്ദപിള്ളയെ കമ്പിയടിച്ച് വിളിപ്പിച്ചാണ് സ്ഥാനാർത്ഥിയാക്കിയത്. അടുത്ത തീവണ്ടിയിൽ ബോംബെയിൽനിന്നു പുറപ്പെട്ട ഗോവിന്ദപിള്ളയ്ക്ക് ലഭിച്ച തെരഞ്ഞെടുപ്പ് ചിഹ്നം തീവണ്ടിയായിരുന്നു! പിന്നീട് മലയാറ്റൂർ രാമകൃഷ്ണൻ സ്ഥാനാർത്ഥിയായപ്പോൾ ഇലക്ഷൻ ഏജന്റായി പ്രവർത്തിച്ച് ഗോവിന്ദപിള്ള സമനില പിടിച്ചു.\nനാം പ്രതീക്ഷിക്കാത്ത പലരും സ്ഥാനാർത്ഥികളും ഇലക്ഷൻ ഏജന്റുമാരും ആയ ഒരു കാലം ഉണ്ടായിരുന്നു കേരളത്തിൽ. പ്രശസ്ത നോവലിസ്റ്റ് തകഴി ശിവശങ്കരപിള്ള എന്നെങ്കിലും നിയമസഭയിലേക്ക് മത്സരിച്ചിരുന്നു എന്നു പറഞ്ഞാൽ ഇന്നു പലരും വിശ്വസിക്കില്ല. അദ്ദേഹത്തിന്റെ പ്രശസ്തമായ പിശുക്കും തെരഞ്ഞെടുപ്പ് ചെലവും തമ്മിൽ എങ്ങനെ ഒത്തുപോകും എന്നായിരിക്കും എല്ലാവരെയും അലട്ടുന്ന ചിന്ത. അന്നു തകഴിയുടെ ഇലക്ഷൻ ഏജന്റ് ആയിരുന്നത് പിന്നീട് മനോരമയുടെ റസിഡന്റ് എഡിറ്റർ ആയ പ്രമുഖ രാഷ്ട്രീയ ലേഖകൻ കെ.ആർ ചുമ്മാർ ആയിരുന്നു.\nഎ.കെ ഗോപാലൻ കാസർക്കോട്ട് നിന്ന് ലോക്‌സഭയിലേക്ക് മത്സരിച്ചപ്പോഴെല്ലാം ചീഫ് ഇല്ക്ഷൻ ഏജന്റ് ആയിരുന്നതു പിന്നീട് ഹൈക്കോടതി ചീഫ് ജസ്റ്റിസായ യു.എൽ ഭട്ട് ആയിരുന്നു. 1951-ൽ വിയ്യൂരിൽ നിന്ന് കൊച്ചി നിയമസഭയിലേക്ക് മത്സരിക്കുമ്പോൾ കെ.കെ വാരിയരുടെ ചീഫ് ഏജന്റ് പ്രശസ്ത സാഹിത്യകാരൻ എം.ആർ ചന്ദ്രശേഖരനായിരുന്നു. അന്നു കേരളമുണ്ടായിട്ടില്ല. കെ.കെ വാരിയരും എം.ആർ ചന്ദ്രശേഖരനും പിൽക്കാലത്ത് പ്രശസ്തരായി. തൃശ്ശൂർ നവജീവൻ പത്രാധിപരായിരുന്നു കെ.കെ വാരിയർ. കേരള മുഖ്യമന്ത്രിയായിരുന്ന കെ. കരുണാകരനെ എതിരാളികളുടെ ജാഥകളിൽ വിളിക്കാറുള്ളതു കരിങ്കാലി കരുണാകരൻ എന്നായിരുന്നല്ലോ. ഈ പേരിട്ടത് കെ.കെ വാരിയരാണ്. ബ്ലാക്ക് മാർക്കറ്റ് എന്ന ഇംഗ്ലീഷ് വാക്കിനു കരിഞ്ചന്ത എന്ന് തർജ്ജമ സംഭാവന ചെയ്തത് വാരിയരാണ് എന്നു പഴയ സഹപ്രവർത്തകർ ഓർക്കുന്നു. എം.ആർ ചന്ദ്രശേഖരൻ പ്രശസ്തനായ നിരൂപകൻ മാത്രമല്ല കോളേജ് അദ്ധ്യാപക സംഘടനാ നേതാവുമായിരുന്നു. ഇടതുപക്ഷ സഹയാത്രികനായിരുന്ന അദ്ദേഹം കമ്മ്യൂണിസത്തെ ആശയപരമായി ചോദ്യം ചെയ്യുന്ന പുസ്തകങ്ങൾ എഴുതി.\nസ്വാതന്ത്ര്യത്തിന്റെ ആദ്യ നാളുകളിൽ ഇടതുപക്ഷ ഐക്യമുന്നണിക്ക് ഇലക്ഷൻ ഏജന്റുമാരെ കിട്ടാൻ പ്രയാസമായിരുന്നു. കമ്യുണിസ്റ്റ് പാർട്ടി സായുധ വിപ്ലവത്തിന് ആഹ്വാനം ചെയ്ത കാലത്ത് വിശേഷിച്ചും. തിരുവനന്തപുരത്ത് പാളയത്തെ ഒരു ലോഡ്ജിൽ വിദ്യാർത്ഥി ജീവിതകാലത്ത് താമസിച്ചിരുന്ന പ്രശസ്ത പത്രപ്രവർത്തകരായ ബി.ആർ.പി ഭാസ്‌കറിന്റെയും എൻ. രാമചന്ദ്രന്റെയും മുറിയിൽ സന്ദർശകനായി വന്നതായിരുന്നു സാഹിത്യകാരനും മാനേജ്‌മെന്റ് വിദഗ്ദ്ധനുമായ പട്ടത്തുവിള കരുണാകരൻ. അപ്പോഴാണ് ഒരു തൊഴിലാളി പ്രവർത്തകൻ, അടുത്ത ദിവസം നടക്കുന്ന പൊതു തെരഞ്ഞെടുപ്പിൽ ഇലക്ഷൻ ഏജൻുമാരാകാൻ ആരെയെങ്കിലും കിട്ടുമോ എന്ന അന്വേഷിച്ച് മുറിയിലേക്കു വരുന്നത്. മൂന്നു പേരും തയ്യാറായി. മൂന്ന് പേരെയും പാർട്ടി ഉടൻതന്നെ തിരഞ്ഞെടുപ്പ് ചട്ടങ്ങൾ പഠിപ്പിച്ചു.\nവോട്ടെടുപ്പ് നടക്കവെ, ബി.ആർ.പി ഭാസ്‌കർ ഏജന്റായിരുന്ന ബൂത്തിൽ അദ്ദേഹത്തിന് എക്കാലവും ഓർമ്മിക്കത്തക്ക ഒരു സംഭവം ഉണ്ടായി. പ്രശസ്ത കോൺഗ്രസ് കോൺഗ്രസ് നേതാവ് പട്ടം താണുപിള്ള ബൂത്തിലേക്കു കടന്നു വന്നു. തിരുവിതാംകൂർ സിംഹം എന്നാണ് അദ്ദേഹത്തെ ആളുകൾ വിളിച്ചിരുന്നത്. അത്ര വലിയ വ്യക്തിത്വം.\nഅടുത്ത പ്രധാനമന്ത്രിയാകുമെന്ന് പരക്കെ വിശേഷിക്കപ്പെട്ടിട്ടുള്ള ആളുമാണ് അദ്ദേഹം. മുഖ്യമന്ത്രിയല്ല, പ്രധാനമന്ത്രിയാണ് അക്കാലത്തു സംസ്ഥാനങ്ങളിൽ ഉണ്ടായിരുന്നത്. ഈ പട്ടംതാണുപിള്ളയാണ് ബൂത്തിൽ കടന്നു വന്നത്. പട്ടംതാണുപ്പിള്ളയെ കണ്ടാൽ എല്ലാവരും എഴുനേറ്റു നിൽക്കും എന്നതാണ് നാട്ടുനടപ്പ്. പക്ഷേ, സ്ഥാനാർത്ഥി അല്ലാത്ത ആർക്കും, മുഖ്യമന്ത്രിക്കു പോലും, ബൂത്തിൽ കയറാൻ പാടില്ല. ഇലക്ഷൻ ഏജന്റുമാർക്ക് ചട്ടങ്ങൾ അറിയാമല്ലോ. ബി.ആർ.പി ഭാസ്‌കർ വരണാധികാരിയോട് ചോദിച്ചു-'ഇദ്ദേഹം ഇവിടെ സ്ഥാനാർത്ഥിയല്ലല്ലോ. പിന്നെയെങ്ങനെ ബൂത്തിൽ കയറും?' പട്ടത്തിന് കാര്യത്തിന്റെ ഗൗരവം മനസ്സിലായി. അദ്ദേഹം ഒരക്ഷരം മിണ്ടാതെ തിരിച്ചുപോയി.\n( മലയാള മനോരമയുടെ മുൻ എഡിറ്റോറിയൽ ഡയറക്റ്ററും പ്രമുഖ പത്രാധിപരുമാണ് ലേഖകൻ )


ശാസ്ത്രം 2016 | Recap 2016 | Recap2016\nശാസ്ത്ര ചരിത്രത്തില് 2016 നെ അടയാളപ്പെടുത്താന് പോകുന്നത് ഗുതുത്വതരംഗങ്ങളുടെ കണ്ടെത്തലിന്റെ പേരിലായിരിക്കും. ഒരു നൂറ്റാണ്ടായി പിടികൊടുക്കാത്ത ഗുരുത്വതരംഗങ്ങളുടെ സാന്നിധ്യം സ്ഥിരീകരിക്കാന് ശാസ്ത്രലോകത്തിന് കഴിഞ്ഞത് 2016 ലാണ്.\nPublished: Jan 2, 2017, 03:19 PM IST\nപ്രകാശം പ്രാപഞ്ചിക സ്ഥിരാങ്കമാണെന്ന് ഐന്‍സ്റ്റൈന്റെ സിദ്ധാന്തം ചോദ്യംചെയ്യപ്പെട്ടതിനും പീരിയോഡി ടേബിളില് പുതിയ നാല് അംഗങ്ങള് കൂടി ഇടംപിടിക്കുന്നതിനും സൗരയൂഥത്തിനരികില് ഭൂമിക്ക് സമാനമായ ഒരു ഗ്രഹമുണ്ടെന്ന കണ്ടെത്തിലിനും മനുഷ്യജീനിന്റെ എഡിറ്റിങിനും ജനിതകമായി മാതാപിതാക്കള് മൂന്നുള്ള ആദ്യ കുട്ടി പിറക്കുന്നതിനും 2016 സാക്ഷ്യം വഹിച്ചു.\nസൗരയൂഥത്തില് ഒരു ഒന്‍പതാംഗ്രഹത്തിന് സാധ്യത കല്‍പ്പിക്കപ്പെട്ടതും പോയ വര്‍ഷമാണ്. ഇന്ത്യയെ സംബന്ധിച്ചിടത്തോളം സ്‌ക്രാംജെറ്റ് പരീക്ഷണം വിജയകരമായി നടത്തിയതാണ് ഏറ്റവും ശ്രദ്ധേയമായ മുന്നേറ്റം. അതിചാലകത എന്ന മേഖലയില് വലിയ സാധ്യത തുറക്കുന്ന പുതിയ കണ്ടെത്തല് ഇന്ത്യന് ശാസ്ത്രജ്ഞര് നടത്തി എന്നതും 2016 നെ ശ്രദ്ധേയമാക്കുന്നു.\nനൂറുവര്‍ഷമായി ശാസ്ത്രലോകത്തിന് പിടികൊടുക്കാതെ നിന്ന ഗുരുത്വതരംഗത്തിന്റെ സാന്നിധ്യം 2016 ല് സ്ഥിരീകരിച്ചു. പുതിയ നൂറ്റാണ്ടില് ഹിഗ്ഗ്‌സ് ബോസോണിന്റെ കണ്ടെത്തല് പോലെ സുപ്രധാനമായ മറ്റൊരു മുന്നേറ്റമായി ഇത് വിലയിരുത്തപ്പെടുന്നു. 1915ല് സാമാന്യ ആപേക്ഷികതാ സിദ്ധാന്തത്തില് ഐന്‍സ്റ്റൈന് പ്രവചിച്ചതാണ് ഗുരുത്വതരംഗങ്ങളുടെ കാര്യം. നൂറുവര്‍ഷം കഴിഞ്ഞ് അത് കണ്ടെത്തുമ്പോള്, പ്രപഞ്ചപഠനത്തില് പുതിയ വാതായനം തുറക്കുകയാണ് ശാസ്ത്രലോകം.\nഗുരുത്വതരംഗങ്ങള് കണ്ടുപിടിക്കാന് 24 വര്‍ഷംമുമ്പ് അമേരിക്കയില് സ്ഥാപിച്ച 'ലേസര് ഇന്റര്‍ഫെറോമീറ്റര് ഗ്രാവിറ്റേഷണല് വേവ് ഒബ്‌സര്‍വേറ്ററി' ( LIGO ) പരീക്ഷണമാണ് കണ്ടെത്തല് നടത്തിയത് . ഏതാണ്ട് 130 കോടി വര്‍ഷംമുമ്പ് രണ്ട് വിദൂര തമോഗര്‍ത്തങ്ങള് കൂട്ടിയിടിച്ചപ്പോള് സ്ഥലകാലജ്യാമിതിയിലുണ്ടാക്കിയ പ്രകമ്പനം ഭൂമിയെ കടന്നുപോകുന്നത് മനസിലാക്കുകയാണ് ലിഗോ പരീക്ഷണം ചെയ്തത്. 31 ഇന്ത്യക്കാരടക്കം ആയിരത്തോളം ഭൗതികശാസ്ത്രജ്ഞരുടെ പതിറ്റാണ്ടുകള് നീണ്ട പരിശ്രമം വേണ്ടിവന്നു ഗുരുത്വതരംഗങ്ങളുടെ കണ്ടെത്തലിന്.\n2. അതിചാലകത: പുതിയ കണ്ടെത്തലുമായി ഇന്ത്യന് ശാസ്ത്രജ്ഞര്\nഅതിചാലകത അഥവാ സൂപ്പര്‍കണ്ടക്ടിവിറ്റി എന്ന പ്രതിഭാസത്തെ പുനര്‍നിര്‍വചിക്കാന് പ്രേരിപ്പിക്കുന്ന കണ്ടെത്തല് 2016 ല് നടത്തിയത് മുംബൈയില് 'ടാറ്റ ഇന്‍സ്റ്റിട്ട്യൂട്ട് ഓഫ് ഫണ്ടമെന്റല് റിസര്‍ച്ചി'ലെ ( TIFR ) ഗവേഷകനായ എസ്.രാമകൃഷ്ണനും സംഘവുമാണ്. ബിസ്മത്ത് ലോഹത്തിന്റെ അതിചാലക സ്വഭാവം കണ്ടെത്തി തെളിയിക്കുകയാണ് ഈ സംഘം ചെയ്തത് .\nതാപനില മൈനസ് 273 ഡിഗ്രി സെല്‍ഷ്യസിലേക്ക് താഴ്ത്തുമ്പോള് ബിസ്മത്ത് അതിചാലകമായി മാറുന്നു എന്നാണ് കണ്ടത്. 'സയന്‍സ്' ജേര്‍ണലില് പഠനറിപ്പോര്‍ട്ട് പ്രസിദ്ധീകരിച്ചു. 1957 ലെ 'ബാര്‍ഡീന്-കൂപ്പര്-ഫ്രീഷര് (BCS) സിദ്ധാന്തം' ആണ് നിലവില് അതിചാലകതയെന്ന പ്രതിഭാസം വിശദീകരിക്കാന് നിലവിലുള്ള തിയറി.\nഈ സിദ്ധാന്തമുപയോഗിച്ച് പക്ഷേ, ബിസ്മത്തിന്റെ അതിചാലക സ്വഭാവം വിശദീകരിക്കാനാവില്ല. ആ സിദ്ധാന്തം തന്നെ മാറ്റിയെഴുതാന് പ്രേരിപ്പിക്കുന്ന മുന്നേറ്റമാണ് ഇന്ത്യന് ഗവേഷകര് നടത്തിയത്.\n3. 2016 ഏറ്റവും ചൂടേറിയ വര്‍ഷം\nചരിത്രത്തിലെ ഏറ്റവും ചൂടേറിയ വര്‍ഷമാണ് 2016 എന്ന് ഐക്യരാഷ്ട്രസഭയുടെ കാലാവസ്ഥാ വിഭാഗമാണ് കണക്കുകൂട്ടിയത്. 2015നെ അപേക്ഷിച്ച് 1.2 ഡിഗ്രി സെല്‍ഷ്യസ് കൂടുതലാണ് 2016ലെ താപനില എന്നാണ് കാലാവസ്ഥാ നിരീക്ഷണങ്ങള് സൂചിപ്പിക്കുന്നത്.\nപസഫിക് സമുദ്രത്തിന് മുകളിലെ ഉഷ്ണക്കാറ്റാണ് കാര്യങ്ങള് ഇങ്ങനെ മാറ്റിയതെന്ന് ഗവേഷകര് പറയുന്നു. ലോകത്തെ ഭൂരിപക്ഷം സമുദ്രങ്ങള്‍ക്കും കടലുകള്‍ക്കും ചൂട് കൂടിയിരിക്കുകയാണെന്നും, സമുദ്ര ആവാസവ്യവസ്ഥകളെ ഇത് സ്വാധീനിക്കുമെന്നും പഠനങ്ങള് പറയുന്നു. ആഗോളതാപനം ചെറുക്കുന്നതില് രാജ്യങ്ങള് പരാജയമാണെന്നും കാലാവസ്ഥാവിഭാഗത്തിന്റെ റിപ്പോര്‍ട്ട് പറയുന്നു.\n4. പീരിയോഡിക് ടേബിളില് പുതിയ നാല് മൂലകങ്ങള്\nനാല് പുതിയ മൂലകങ്ങള്‍ക്കൂടി ഉള്‍പ്പെടുത്തി ആവര്‍ത്തനപട്ടിക അഥവാ പീരിയോഡിക് ടേബിള് വികസിപ്പിച്ചത് 2016 അവസാനമാണ്. നിഹോനിയം (Nh), മോസ്‌കോവിയം (Mc), ടെന്നസ്സിന് (Ts), ഒഗനേസണ് (Og) എന്നിവയാണ് പീരിയോഡിക് ടേബിളിലെത്തിയ പുതിയ അംഗങ്ങള്. 'ഇന്റര്‍നാഷണല് യൂണിയന് ഓഫ് പ്യുവര് ആന്‍ഡ് അപ്ലൈഡ് കെമിസ്ട്രി (IUPAC) ഇതിനുള്ള തീരുമാനമെടുത്തു. നാല് മൂലകങ്ങളും പ്രകൃതിയില് തനതായി കണാപ്പെടുന്നവയല്ല, പരീക്ഷണശാലയില് സൃഷ്ടിച്ചവയാണ്. ഏഷ്യയില് പേരിടുന്ന ആദ്യമൂലകമായ നിഹോനിയം ഇതില് ഉള്‍പ്പെടുന്നു എന്നത് ഒരു പ്രത്യേകതയാണ്.\n5. ജനിതകമായി മൂന്ന് മാതാപിതാക്കളുള്ള ആദ്യ കുഞ്ഞ്\nഒരു വിവാദ സങ്കേതമുപയോഗിച്ച് അമേരിക്കന് ഗവേഷകരാണ് മൂന്ന് മാതാപിതാക്കളുള്ള ആണ്‍കുഞ്ഞിന് രൂപംനല്‍കിയത്. മൂന്നുപേരില് നിന്നുള്ള ഡിഎന്‍എ ഉപയോഗിച്ചാണ് ഇത് സാധിച്ചത്.\nജനിതകരോഗമായ ലേ സിന്‍ഡ്രോം ( Leighs yndrome ) ഉള്ള സ്ത്രീകള്‍ക്കുണ്ടാകുന്ന കുഞ്ഞുങ്ങള്‍ക്ക് മാരകമായ നാഡീരോഗം പിടിപെടാറുണ്ട്. അങ്ങനെ രണ്ട് കുഞ്ഞുങ്ങളെ നഷ്ടമായിട്ടുള്ള ഒരു സ്ത്രീയുടെ അണ്ഡത്തില്‍നിന്നെടുത്ത ന്യൂക്ലിയസ്, ഒരു ദാതാവിന്റെ ന്യൂക്ലിയസ് നീക്കംചെയ്ത അണ്ഡവുമായി സംയോജിപ്പിക്കുകയാണ്, യുഎസില് ന്യൂ ഹോപ്പ് ഫെര്‍ട്ടിലിറ്റി സെന്ററിലെ ഡോ. ജോണ് ഷാങ് ചെയ്തത്.\nഎന്നിട്ടത് പിതാവിന്റെ ബീജവുമായി ചേര്‍ത്ത് ഭ്രൂണമാക്കി കുഞ്ഞിന് ജന്മംനല്‍കുകയായിരുന്നു. കഴിഞ്ഞ ഏപ്രിലില് മൂന്ന് മാതാപിതാക്കളുള്ള കുഞ്ഞ് പിറന്നു.\n6. സ്‌ക്രാംജറ്റ്: ഐഎസ്ആര്‍ഒ പുതിയ ഉയരങ്ങളില്\nറോക്കറ്റ് വിക്ഷേപണത്തിന്റെ ചെലവ് പത്തിലൊന്നായി കുറയ്ക്കാന് സഹായിക്കുന്ന പുതിയ റോക്കറ്റ് എഞ്ചിന് ഐഎസ്ആര്‍ഒ വിജയകരമായി പരീക്ഷിച്ചത് കഴിഞ്ഞ ഓഗസ്റ്റ് അവസാനമാണ്. 'സൂപ്പര് സോണിക് കന്യൂഷന് റാം ജെറ്റ്' (സ്‌ക്രാംജെറ്റ്) എന്നറിയപ്പെടുന്ന ടെക്‌നോളജി സ്വായത്തമാക്കുന്ന നാലാമത്തെ രാജ്യമായി അതോടെ ഇന്ത്യ മാറി.\nസാധാരണഗതിയില് ഇന്ധനവും ജ്വലനസഹായിയും എഞ്ചിനില് നിറച്ചാണ് വിക്ഷേപണം സാധ്യമാക്കുക. സ്‌ക്രാംജെറ്റിന്റെ കാര്യത്തില് അന്തരീക്ഷത്തില് നിന്നുള്ള ഓക്‌സിജന് ഉപയോഗിച്ചാണ് ഇന്ധനത്തിന്റെ ജ്വലനം നടത്തുന്നത്. ഇത് എഞ്ചിന്റെ ഭാരം ഗണ്യമായി കുറയ്ക്കും, ചെലവും കറയും.\n7. പ്രകാശവേഗം: ഐന്‍സ്റ്റൈന്റെ സിദ്ധാന്തം വെല്ലുവിളിക്കപ്പെടുന്നു\nഒരു നൂറ്റാണ്ടുമുമ്പ് ആല്‍ബര്‍ട്ട് ഐന്‍സ്റ്റൈന് രൂപംനല്‍കിയ ആപേക്ഷികതാസിദ്ധാന്തം പ്രകാരം പ്രപഞ്ചത്തിലൊന്നിനും പ്രകാശത്തെക്കാള് കൂടുതല് വേഗത്തില് സഞ്ചരിക്കാനാവില്ല. പ്രകാശവേഗം എന്നത് ഒരു പ്രാപഞ്ചിക സ്ഥിരാങ്കമാണ്. എന്നാല് പ്രകാശവേഗം സ്ഥിരമല്ലെന്നും, പ്രപഞ്ചാരംഭത്തില് പ്രകാശം ഇപ്പോഴത്തേതിലും വളരെയേറെ വേഗത്തില് സഞ്ചരിച്ചിരുന്നുവെന്നും വാദിച്ച് രണ്ട് ഗവേഷകര് രംഗത്തെത്തിയത് പോയ വര്‍ഷമാണ് .\nമഹാവിസ്‌ഫോടനം വഴി പ്രപഞ്ചം രൂപപ്പെട്ട വേളയില് പ്രകാശം അനന്തവേഗത്തില് സഞ്ചരിച്ചിരിക്കാം എന്നാണ് ജോവ മഗ്വിജോ, നിയയേഷ് അഫ്‌ഷോര്‍ദി എന്നീ ഗവേഷകര് വാദിക്കുന്നത്. പ്രപഞ്ചമാകെ വ്യാപിച്ചു കിടക്കുന്ന 'പ്രാപഞ്ചിക സൂക്ഷ്മതരംഗ പശ്ചാത്തലം' പരിശോധിച്ചാല് തങ്ങളുടെ സിദ്ധാന്തത്തിന് തെളിവ് കിട്ടുമെന്ന് ഇരുവരും വാദിക്കുന്നു.\n8. സൗരയൂഥത്തിനരികെ വാസയോഗ്യമായ ഒരു ഗ്രഹം\nസൂര്യന്റെ തൊട്ട് അയല്‍പക്കമായ പ്രോക്‌സിമ സെന്റൗറിയെ ചുറ്റുന്ന ഭൂമിയെപ്പോലൊരു ഗ്രഹം ജ്യോതിശാസ്ത്രജ്ഞര് കണ്ടെത്തിയിത് കഴിഞ്ഞ വര്‍ഷമാണ്. സൂര്യനില് നിന്ന് വെറും 4.2 പ്രകാശവര്‍ഷമകലെ സ്ഥിതിചെയ്യുന്ന ആ നക്ഷത്രത്തെ ചുറ്റുന്ന ഗ്രഹത്തിന്റെ കാര്യം സ്ഥിരീകരിക്കാന് ഗവേഷകര്‍ക്ക് 16 വര്‍ഷത്തെ നിരീക്ഷണം വേണ്ടിവന്നു.\nഭൂമിയുടെ 1.3 മടങ്ങ് ദ്രവ്യമാനമുള്ള ശിലാഗ്രഹമാണ് 'പ്രോക്‌സിമ ബി'യെന്ന് പേരിട്ടിട്ടുള്ള ഗ്രഹം. അവിടെ ജലമുണ്ടായിരിക്കാനും വാസയോഗ്യമാകാനും സാധ്യതയേറെയാണെന്ന് ഗവേഷകര് കരുന്നു.\n9. മനുഷ്യരില് ജീന് എഡിറ്റിങ്\nമനുഷ്യജീനുകളിലും എഡിറ്റിങ് സാധ്യമാണെന്ന് ശാസ്ത്രലോകം തെളിയിച്ച വര്‍ഷമാണ് 2016. 'സ്ഫുട്‌നികി'ന്റെ വിക്ഷേപണം എങ്ങനെയാണോ ബഹിരാകാശയുഗത്തിന് നാന്ദി കുറിച്ചത്, അതിന് തുല്ല്യമായ ഒന്നാണ് ('Sputnik 2.0' moment ) ചൈനീസ് ഗവേഷകര് ആരംഭിച്ച ജീന് എഡിറ്റിങ്ങെന്ന് ഒരു അമേരിക്കന് ഗവേഷകന് വിശേഷിപ്പിച്ചു.\nശ്വാസകോശാര്‍ബുദം ബാധിച്ച ഒരാളുടെ കോശങ്ങളെടുത്ത്, നൂതനമായ CRISPR ജീന്-എഡിറ്റിങ് വിദ്യയുപയോഗിച്ച് അവ പരിഷ്‌ക്കരിച്ച് രോഗിയില് തന്നെ പുനസ്ഥാപിക്കുകയാണ് ചൈനീസ് ക്യാന്‍സര് ഗവേഷകര് ചെയ്തത്. ചെങ്ദ്യുവില് സിച്ചുവാന് സര്‍വകലാശാലയിലെ ഗവേഷകരാണ് ഇതിന് പിന്നില്. 10 അര്‍ബുദരോഗികളില് ഈ പരീക്ഷണം ഇപ്പോള് നടക്കുകയാണ്.\nഒരിനം ബാക്ടീരിയത്തിലെ രാസാഗ്നി ഉപയോഗിച്ച്, ഡിഎന്‍എ ഭാഗങ്ങള് എടുക്കാനും സന്നിവേശിപ്പിക്കാനും മാറ്റം വരുത്താനും സാങ്കേതികമായി സാധ്യമാകുന്ന വിദ്യയാണ് CRISPR ജീന് എഡിങ് സങ്കേതം. ഡിഎന്‍എയിലെ നിശ്ചിത ഭാഗങ്ങള് ലോക്ക് ചെയ്യാനും മുറിക്കാനും കഷണങ്ങളാക്കാനും അങ്ങനെ ജിനോമില് പരിഷ്‌ക്കരണങ്ങള് വരുത്താനും ഈ വിദ്യ കൊണ്ട് സാധിക്കും.\n10. ജൂനോ പേടകം വ്യാഴത്തിനരികെ\nനാസയുടെ ജൂനോ പേടകം കഴിഞ്ഞ ജൂലായ് ആദ്യം വ്യാഴത്തിന്റെ ഭ്രമണപഥത്തിലെത്തി. വാതകഭീമനായ വ്യാഴഗ്രഹത്തെ അടുത്തുനിന്ന് നിരീക്ഷിക്കുകയും വ്യാഴത്തിന്റെ ഭീമമായ കാന്തികമണ്ഡലം മാപ്പുചെയ്യുകയുമാണ് ലക്ഷ്യം. ഗ്രഹത്തിന് സാന്ദ്രതയേറിയ അകക്കാമ്പുണ്ടോ എന്നറിയാന് അതിന്റെ ഗുരുത്വബലവും പഠനവിധേയമാക്കും.


BEAR IN BASEMENT! | വീടിന്റെ ബേസ്‌മെന്റിലുള്ള കോണ്‍ക്രീറ്റ് അറയില് കരടി! - Malayalivartha.com Widgets Magazine\n13 DECEMBER 2019 01:42 PM IST\nകലിഫോര്‍ണിയയിലെ ലേക്ക് താവോസ് കരടികളേറെയുള്ള സ്ഥലമാണ്. ഇപ്പോള് അവിടെ ശൈത്യകാലമായതോടെ ഹിമയുറക്കത്തിനായുള്ള സ്ഥലം തേടിയുള്ള ഓട്ടത്തിലാണ് കരടികള്. ഇങ്ങനെ സുരക്ഷിതമായ താവളം തേടി ജനവാസകേന്ദ്രത്തിലെത്തിയ ഒരു കരടിയുടെ ദൃശ്യങ്ങള് ഇപ്പോള് സമൂഹമാധ്യമങ്ങളില് നിറഞ്ഞോടുകയാണ്.\nഇവിടെ ഏറെയും തടികൊണ്ടു നിര്‍മിച്ച വീടുകളാണ് ഉള്ളത്. ഈ വീടുകളുടെ അടിയിലായി കോണ്‍ക്രീറ്റ് അറകളുമുണ്ട്. ഇതിലേക്കിറങ്ങാനുള്ള ചെറിയ വാതില് അടയ്ക്കാന് വീട്ടുകാര് മറന്ന ദിവസങ്ങളിലെന്നോ ഒരു കൂറ്റന് കരടി അത് സ്വന്തം താവളമാക്കി. പതിവില്ലാതെ വീടിനടിയില് നിന്നും അസാധാരണമായ ശബ്ദങ്ങള് കേട്ടപ്പോഴാണ് വീട്ടുകാര് പരിശോധിച്ചത്. ഉള്ളില് കൂറ്റന് കരടിയാണുള്ളതെന്നറിഞ്ഞപ്പോള് വീട്ടുകാരുടെ ശ്വാസം നിലച്ചതുപോലെയായി.\nഅവര് ഉടന് തന്നെ ബെയര് ലീഗിലെ രക്ഷാപ്രവര്‍ത്തകരെ വിവരമറിയിച്ചു. ആദ്യ ദിവസം കരടിയെ ഇറക്കി വിടാനായി തട്ടിയും മുട്ടിയും വലിയ ശബ്ദമുണ്ടാക്കിയെങ്കിലും കരടി ഇറങ്ങിയില്ല. പിറ്റേദിവസം രാവിലെ കരടികിടന്ന സ്ഥലത്തു നിന്നും ശബ്ദമൊന്നും കേള്‍ക്കാതായപ്പോള് അത് പുറത്തിറങ്ങിയെന്ന ധാരണയില് വീട്ടുടമ കരടിയുള്ളിലേക്കിറങ്ങിയ ചെറിയ വിടവ് അടച്ചു.\nഎന്നാല് വീണ്ടും ഇവിടെ നിന്ന് ശബ്ദം കേട്ടുതുടങ്ങിയതോടെ കരടി പുറത്തു പോയിട്ടില്ലെന്ന് വീട്ടുകാര് മനസ്സിലാക്കി. പിറ്റേന്നു തന്നെ അടച്ചു വച്ച വിടവ് ഇവര് തുറന്നതിനു ശേഷം മാറി നിന്ന് നിരീക്ഷിച്ചു. ചെറിയ വിടവിലൂടെ ആയാസപ്പെട്ടു പുറത്തു കടന്ന കൂറ്റന് കരടി പുറത്തെത്തിയ ശേഷം റോഡിലേക്ക് ഓടിമറയുകയും ചെയ്തു.\nപതിവായി ഈ പ്രദേശത്ത് കരടികളിറങ്ങാറുണ്ട്. ഹോട്ടലുകളുടെയും മറ്റും സമീപത്ത് മാലിന്യം നിക്ഷേപിക്കുന്ന പാത്രങ്ങളില് നിന്നും ആഹാരം തേടിയാണ് ഈ കരടികളെത്തുന്നത്. പതിവായി കാണാറുള്ള കരടിയാണിതെന്ന് വീട്ടുടമയും വ്യക്തമാക്കി.\nകേസ് വിവരം ചോദിച്ച അഭിഭാഷകനോട് ഡയറിയിൽ നോക്കാൻ പറഞ്ഞ് ക്ലർക്ക് ! പിന്നാലെ അടിയോടടി; അഭിഭാഷകർക്കെതിരെ എടുത്ത കേസിൽ എഫ് ഐ ആർ കോടതിയിൽ (2 minutes ago)\nഭർത്താവ് കേവലം ഒരു പങ്കാളി മാത്രമാണ് എന്നു വെച്ചാൽ ഒരു കൂട്ടുകച്ചവടത്തിൽ2പേർ ഒത്തുചേരുന്നത് പോലെ.; ആക്ടിവിസ്റ്റുകളോട് പറയാനുള്ളത്..... (20 minutes ago)\nമൂവായിരം രൂപ കൈക്കൂലി വാങ്ങിയ കെ എസ് ഇ ബി അക്കൗണ്ടൻ്റിന് മൂന്നു വർഷം കഠിന തടവും പിഴയും (34 minutes ago)\nമൂവായിരം രൂപ കൈക്കൂലി വാങ്ങിയ കെ എസ് ഇ ബി അക്കൗണ്ടൻ്റിന് മൂന്നു വർഷം കഠിന തടവും ലക്ഷം രൂപ പിഴയും (41 minutes ago)\nസ്വന്തം മകളെ മൂവായിരം രൂപയ്ക്ക് ഇരുപത്തിയൊന്നുകാരന് വിറ്റ് പിതാവ് (48 minutes ago)\nശിവശങ്കറിന് മുന്‍കാലപ്രാബല്യത്തോടെ ഒരു വര്‍ഷത്തെ അവധി നല്‍കി സര്‍ക്കാര് (51 minutes ago)\nമുഖ്യമന്ത്രിയുടെ മുന് പ്രിന്‍സിപ്പല് സെക്രട്ടറി എം.ശിവശങ്കറിന് മുന്‍കാലപ്രാബല്യത്തോടെ ഒരു വര്‍ഷത്തെ അവധി നല്‍കി സര്‍ക്കാര് (53 minutes ago)\nകോടതി വിധി ബി.ജെ.പി ആഘോഷമാക്കുന്നു; എങ്ങനെ പ്രതികരിക്കുമെന്നു പോലും അറിയാതെ കോണ്‍ഗ്രസ്; ദേശീയ രാഷ്ട്രീയത്തില് ബാബറി മസ്ജിദ് വരുത്തിയ മാറ്റങ്ങള്; ബാബറി മസ്ജിദ് കേസിലെ നാള്‍ഴികളിലൂടെ (1 hour ago)\nസംസ്ഥാനത്ത് 8830 പേര്‍ക്ക് കോവിഡ്-19 ; 3536 പേര് രോഗമുക്തി നേടി (ഏറ്റവും ഉയര്‍ന്ന രോഗമുക്തി); കഴിഞ്ഞ 24 മണിക്കൂറിനിടെ 63,682 സാമ്പിളുകള് പരിശോധിച്ചു (ഏറ്റവും ഉയര്‍ന്ന പരിശോധന); 15 പുതിയ ഹോട്ട് സ്‌പോ (2 hours ago)\nഉണങ്ങാത്ത വിഭജനവും മുറിവും! സംഘപരിവാറിന് ഇത് രാഷ്ട്രീയ വിജയം ! (2 hours ago)\nവാക്‌സിന് ചെലവ് 80,000 കോടി രൂപ; തുക കേട്ടു ഞെട്ടി കേന്ദ്ര സര്‍ക്കാര്; അത്രയൊന്നും വരില്ലെന്ന് കേന്ദ്രസര്‍ക്കാര്; സിറം ഇന്‍സ്റ്റിറ്റിയൂട്ട് ഓഫ് ഇന്ത്യ സിഇഓ അദാര് പൂനാവാലാ ചുമ്മാ പറഞ്ഞതാണോ? സാമ്പത്ത (3 hours ago)\nലോകം മുഴുവന് തത്സമയം കണ്ട സംഭവത്തില് തെളിവില്ലെന്നത് അന്ധത! രാജ്യം കാവിവത്കരിക്കപ്പെട്ടപ്പോള് സംഭവിച്ച ദുരന്തമാണ് ഈ വിധിയെന്ന് ഉമ്മൻചാണ്ടി (3 hours ago)\nഎന്നാലും ഇന്ത്യക്കുറിച്ച് ട്രംപ് ഇങ്ങനെ പറയാമോ? ഇന്ത്യയുടെ കോവിഡ് കണക്കുകള് ശരിയല്ലെന്ന് ട്രംപ്; ട്രംപ് നുണയനെന്ന് ബൈഡന്; ആദ്യ സംവാദം പരസ്പരം കൊമ്പുകോര്‍ത്ത് ട്രംപും ബൈഡനും; ട്രംപിന് തലവേദനയായി കോവി (3 hours ago)\nഒരു ദിവസം ബാബറി മസ്ജിദ് ആത്മഹത്യ ചെയ്തു.... ഗാന്ധിജി ചെയ്ത പോലെ! (3 hours ago)\nസ്വര്‍ണക്കടത്ത് കേസ് വഴിത്തിരിവിലേക്ക്; കുറ്റസമ്മതം നടത്താന് സന്ദീപ് നായര് ഒരുക്കം; പക്ഷേ മാപ്പുസാക്ഷി ആയാലും ശിക്ഷ ഒഴിവാക്കാനാകില്ല; സ്വപ്‌നയെ തള്ളിപറയാന് കാരണം ഇതാണ്; ലൈഫ് മിഷനില് സി.ബി.ഐ ഒഴുവാക (4 hours ago)\nയുദ്ധങ്ങള് സൂക്ഷിച്ചുമാത്രം തിരഞ്ഞെടുക്കുക, ചിലപ്പോഴൊക്കെ ശരി ചെയ്യുന്നതിനേക്കാള് മികച്ചത് സമാധാനമാണ്... നടിയെ ആക്രമിച്ച കേസിൽ കൂറുമാറിയതിന് പിന്നാലെ തുറന്നടിച്ച് ഭാമ


ആരോഗ്യമേഖലയിൽ സൃഷ്‌ടിച്ചത് 14000 തസ്‌തിക: കെ കെ ശൈലജ | Kerala | Deshabhimani | Monday Feb 22, 2021\nകൊച്ചി > ആരോഗ്യമേഖലയിൽ സംസ്ഥാന സർക്കാർ സൃഷ്‌ടിച്ചത് 14,000 തസ്‌തികകളാണെന്ന് മന്ത്രി കെ കെ ശൈലജ. തൃപ്പൂണിത്തുറ ആയുർവേദ ഗവേഷണ കേന്ദ്രത്തിന്റെയും എറണാകുളം ജനറൽ ആശുപത്രിയിലെ വിവിധ പദ്ധതികളുടെയും ഉദ്‌ഘാടന ചടങ്ങിൽ സംസാരിക്കുകയായിരുന്നു മന്ത്രി. ഇത് സർവകാല റെക്കോഡാണ്. ഏതു സർക്കാരിനും ഞെരുക്കം അനുഭവപ്പെടുന്നത് തസ്‌തികകൾ സൃഷ്‌ടിക്കുമ്പോഴാണ്. എന്നാൽ, സാധ്യമായതിന്റെ പരമാവധി തസ്‌തികകളാണ് എൽഡിഎഫ് സർക്കാർ സൃഷ്‌ടിച്ചതെന്നും മന്ത്രി പറഞ്ഞു.\nപഴഞ്ചൻ ചികിത്സാ സംവിധാനങ്ങൾകൊണ്ട് നമുക്ക് മുന്നോട്ടുപോകാനാകില്ല. ആധുനിക ചികിത്സാ സംവിധാനങ്ങൾ ഒരുക്കി മെഡിക്കൽ കോളേജുകളെ മികവിന്റെ കേന്ദ്രങ്ങളാക്കാനാണ് സർക്കാർ ശ്രമിക്കുന്നത്. ആശുപത്രികളിലേക്ക് കടന്നുചെല്ലുമ്പോൾ രോഗികളുടെ മനസ്സിൽ സംതൃപ്‌തി ഉണ്ടാകണം. ഇതിനായി പിഎച്ച്‌സികളിൽ ഉൾപ്പെടെ അടിസ്ഥാനസൗകര്യങ്ങൾ മെച്ചപ്പെടുത്തി. രോഗികൾക്ക് ആധുനിക ചികിത്സ നൽകുക, പാവപ്പെട്ടവർക്ക് ചികിത്സ ഉറപ്പാക്കുക, രോഗപ്രതിരോധ സംവിധാനം ശക്തമാക്കുക എന്നിവയാണ് സർക്കാർ ലക്ഷ്യമിടുന്നതെന്നും മന്ത്രി പറഞ്ഞു.\nകൊച്ചി ക്യാൻസർ റിസർച്ച് സെന്ററിന്റെ പണികൾ ഒരുവർഷത്തിനകം പൂർത്തിയാകുമെന്ന് മന്ത്രി പറഞ്ഞു. 385 കോടി രൂപയാണ് സെന്ററിനായി കിഫ്‌ബിയിൽനിന്ന് അനുവദിച്ചത്. ആരോഗ്യമേഖലയിൽ കിഫ്‌ബി അനുവദിച്ച പദ്ധതികളിൽ ഏറ്റവും കൂടുതൽ പണം ചെലവഴിക്കുന്നത് എറണാകുളം ജില്ലയിലാണ്. മെഡിക്കൽ കോളേജിന് സമാനമായ മാറ്റങ്ങളാണ് എറണാകുളം ജനറൽ ആശുപത്രിയിൽ വരുത്തിയിരിക്കുന്നത്. 285 കോടി രൂപയാണ് എറണാകുളം ഗവ. മെഡിക്കൽ കോളേജിനായി കിഫ്‌ബിയിൽനിന്ന് അനുവദിച്ചത്. സമീപ ജില്ലയിലെ സാധാരണക്കാർക്കും ഇതിന്റെ ഗുണഭോക്‌താക്കളാകാൻ കഴിയും. ആർദ്രം മിഷന്റെ ഭാഗമായി പ്രൈമറിതലത്തിലെ ചിട്ടയായ പ്രവർത്തനങ്ങളും ജനങ്ങളുടെ സഹകരണവുമാണ് കേരളത്തിന്റെ ആരോഗ്യമേഖലയെ മികച്ചതാക്കിയതെന്നും മന്ത്രി പറഞ്ഞു.


ചെന്നൈയില് പൗരത്വ പ്രതിഷേധക്കാര്‍ക്ക് നേരെ പോലീസ് അതിക്രമം; നിരവധി പേര്‍ക്ക് പരിക്ക് | Malayalam News\nചെന്നൈയില് പൗരത്വ പ്രതിഷേധക്കാര്‍ക്ക് നേരെ പോലീസ് അതിക്രമം; നിരവധി പേര്‍ക്ക് പരിക്ക്\nചെന്നൈ- തമിഴ്‌നാട് തലസ്ഥാനമായ ചെന്നൈയില് പൗരത്വ ഭേദഗതി നിയമത്തിനെതിരെ പ്രതിഷേധിച്ചവരും പോലീസും തമ്മില് ഏറ്റുമുട്ടി.\nഇസ്ലാമിക സംഘടനകള് ആഹ്വാനം ചെയ്ത പ്രകടനത്തിനുനേരെ ബലം പ്രയോഗിച്ച പോലീസ് നിരവധി പേരെ അറസ്റ്റ് ചെയ്തു. വൈകിട്ട് അഞ്ചര വരെ പ്രതിഷേധം സമാധാനപരമായിരുന്നു. തുടര്‍ന്ന് നൂറു കണക്കിനാളുകള് ഷാഹീന് ബാഗ് മാതൃകയില് തമ്പടിച്ച ഓള്‍ഡ് വണ്ണാര്‍പേട്ടില് പേട്ട് പോലീസ് ലാത്തിച്ചാര്‍ജ് നടത്തുകയായിരുന്നു. ലാത്തിച്ചാര്‍ജ് നടത്തിയിട്ടും പിന്‍വാങ്ങാത്തവരെ പോലീസ് ബലം പ്രയോഗിച്ച് അറസ്റ്റ് ചെയ്യുകയായിരുന്നു. ലാത്തിച്ചാര്‍ജിലും പോലീസ് അതിക്രമത്തിലും നിരവധി പേര്‍ക്ക് പരിക്കേറ്റു.\nജുമുഅ പ്രാര്‍ഥനക്കുശേഷം നടന്ന പ്രകടനത്തില് ആയിരത്തിലേറെ സ്ത്രീകള് പങ്കെടുത്തിരുന്നു. തങ്ങള് മെയിന് റോഡിലേക്ക് കടന്നിട്ടില്ലെന്നും തെരുവുകളിലും വീടുകള്‍ക്കുമുന്നിലുമാണ് പ്രതിഷേധിച്ചതെന്നും പ്രക്ഷോഭകര് പറയുന്നു.\nസമരം അവസാനിപ്പിക്കാന് പോലീസ് ആവശ്യപ്പെട്ടെങ്കിലും സമരക്കാര് ഇതിന് തയാറാകാത്തതിനെ തുടര്‍ന്ന് പോലീസ് ലാത്തി ചാര്‍ജ്ജ് നടത്തുകയായിരുന്നു. സ്ത്രീകളും കുട്ടികളും ഉള്‍പ്പെടെയുള്ളവര്‍ക്ക് പരിക്കേറ്റിട്ടുണ്ട്. നൂറോളം പേരെ പോലിസ് അറസ്റ്റ് ചെയ്തതിനെ തുടര്‍ന്ന് അവരുടെ മോചനം ആവശ്യപ്പെട്ട് സ്ത്രീകളുടെ നേതൃത്വത്തില് സമരക്കാര് സംഭവസ്ഥലത്ത് കുത്തിയിരുന്നു പ്രതിഷേധിക്കുകയാണ്.\nസംസ്ഥാന ബജറ്റ് പ്രഖ്യാപിക്കുന്ന വെള്ളിയാഴ്ച തമിഴ്‌നാട്ടിലെവിടെയും പ്രതിഷേധങ്ങള് പാടില്ലെന്ന് സര്‍ക്കാര് അറിയിച്ചിരുന്നു. എന്നാല് ഇത് വകവയ്ക്കാതെ ആയിരക്കണക്കിനാളുകളാണ് പ്രതിഷേധത്തില് പങ്കെടുക്കാനെത്തിയത്.\nIndia Anti CAA Protest Chennai


കുവൈത്തില് അനധികൃത പണപ്പിരിവിനെതിരെ കര്‍ശന നടപടി വരുന്നു | kuwait\nകുവൈത്തില് അനധികൃത പണപ്പിരിവിനെതിരെ കര്‍ശന നടപടി വരുന്നു\nJul 17, 2019, 10:09 PM IST\nകുവൈത്ത് സിറ്റി: കുവൈത്തില് നിന്നും സംശയകരമായ സംഘടനകള്‍ക്കും സ്ഥാപനങ്ങള്‍ക്കും പണമയക്കുന്നത് നിയന്ത്രിക്കാന് കര്‍ശന നടപടി വരുന്നു. കുവൈത്ത് തൊഴില് മന്ത്രാലയവുമായി സഹകരിച്ച് ആഭ്യന്തരമന്ത്രാലയമാണ് നടപടി ശക്തമാക്കുന്നത്.\nരാജ്യത്ത് വിദേശികള് നടത്തുന്ന പണപ്പിരിവ് സൂക്ഷ്മ പരിശോധനയ്ക്ക് വിധേയമാക്കാനും നീക്കമുണ്ട്. വിദേശികള് ജീവകാരുണ്യ പ്രവര്‍ത്തനങ്ങള്‍ക്കായി പിരിച്ചെടുക്കുന്ന പണം സംബന്ധിച്ചു വിശദമായ അന്വേഷണത്തിനാണ് നീക്കം. കൂടാതെ അവരുടെ താമസരേഖയും സൂക്ഷ്മപരിശോധനക്കു വിധേയമാക്കും. ക്രമക്കേട് കണ്ടെത്തിയാല് ഉടനടി കര്‍ശനമായ നടപടി ഉണ്ടാകും.\nകഴിഞ്ഞ ദിവസം കുവൈത്തില് തീവ്രവാദ ബന്ധമുള്ള എട്ട് ഈജിപ്ത് സ്വദേശികളെ അറസ്റ്റ് ചെയ്തിരുന്നു. ഈജിപ്ത് ഇന്റര്‍പോള് നല്‍കിയ വിവരം അനുസരിച്ച് കുവൈത്ത് പൊലീസ് അവരെ അറസ്റ്റ് ചെയ്യുകയായിരുന്നു. ഇവരുടെ അറസ്റ്റിനെ തുടര്‍ന്നാണ് അനധികൃത പണപ്പിരിവിനെതിരെ നടപടി ശക്തമാക്കാന് കുവൈത്ത് ഒരുങ്ങുന്നത്. അനധികൃത പ്രവര്‍ത്തനങ്ങള്‍ക്ക് കുവൈത്ത് കേന്ദ്രമാക്കിയുള്ള പണപ്പിരിവ് തടയുകയാണ് ലക്ഷ്യമെന്ന് അധികൃതര് വ്യക്തമാക്കുന്നു.


കച്ചവട കപ്പല് വ്യവസായം മൂലമുള്ള മലിനീകരണം – നേരിടം\nകച്ചവട കപ്പല് വ്യവസായം മൂലമുള്ള മലിനീകരണം\nPosted on സെപ്റ്റംബര് 10, 2008 by admin\nലോകത്തിലേ കച്ചവട കപ്പലുകള് പുറത്തുവിടുന്ന CO₂ 112 കോടി ടണ് ആണ്. രഹസ്യമാക്കി വെച്ചിരുന്ന ഒരു UN പഠനം പുറത്തായപ്പോള് കിട്ടിയ വിവരമാണിത്. ആഗോള തലത്തില് ഹരിത ഗൃഹ വാതങ്ങളുടെ ഉദ്വമനത്തിന്റെ 4.5% ഈ കപ്പലുകള് പുറത്തുവിടുന്ന CO₂ ല് നിന്നാണ്. കപ്പല് വ്യവസായത്തെ ആഗോള താപനം കുറക്കുന്നതിന് ഏര്‍പ്പെടുത്തിയിട്ടിട്ടുള്ള ഉദ്വമന നിയന്ത്രണത്തെ ഊല്‍പ്പെടുത്തിയിട്ടിരുന്നില്ല. പുതിയ കണക്കനുസരിച്ച് കാര്, പാര്‍പ്പിട നിര്‍മ്മാണം, കൃഷി, വ്യവസായം ഇവ കഴിഞ്ഞ് ഏറ്റവും കൂടുതല് മലിനീകരണമുണ്ടാക്കുന്നത് കപ്പല് വ്യവസായം ആണ്. വ്യോമയാന വ്യവസായം ഏകദേശം 65 കോടി ടണ് CO₂ ആണ് പുറത്തുവിടുന്നത്. കപ്പലുകളേക്കാള് പകുതി കുറവ്. എന്നിരുന്നാലും വ്യോമയന വ്യവസായം ശക്തമായ ഉദ്വമന നിയന്ത്രണം നടത്തണമെന്ന് എല്ലാ രാജ്യങ്ങളും ആവശ്യപ്പെടുന്നുണ്ട്.\nIPCC യുടെ രാജേന്ദ്ര പച്ചൂരി പറയുന്നു “ഇത് ഒരു പരാജയമാണ്. കപ്പല് വ്യവസായം ഇതു വരെ രക്ഷപെട്ടിരിക്കുകയായിരുന്നു. അവരെ കാലാവസ്ഥാ മാറ്റത്തിന്റെ ചര്‍ച്ചകളില് നിന്ന് ഒഴുവാക്കപ്പെട്ടിരുന്നു. അടുത്ത UN agreement ല് കപ്പല് വ്യവസായത്തേയും ഉദ്വമന നിയന്ത്രണത്തില് ഉള്‍പ്പെടുത്തുമെന്ന് ഞാന് കരുതുന്നു. കാലാവസ്ഥാമാറ്റം ഇല്ലാതാക്കുന്ന പ്രവര്‍ത്തനം ഇതുവരെ പരാജമായിരുന്നു എന്നതിന്റെ തെളിവാണിത്”\nമറ്റ് മലിനീകരണവും കപ്പല് വ്യവസായത്തില് നിന്ന് കൂടുന്നതായും UN റിപ്പോര്‍ട്ട് പറയുന്നു. സള്‍ഫര്, കരി തുടങ്ങിയവ മൂലമുണ്ടാകുന്ന ശ്വാസകോശ ക്യാന്‍സര്, അമ്ല മഴ ശ്വാസകോശ സംബന്ധമായ രോഗങ്ങള് തുടങ്ങിയവ കഴിഞ്ഞ 12 വര്‍ഷങ്ങള്‍ക്കുള്ളില് 30% ആണ് വര്‍ദ്ധിച്ചത്. ആഗോള കപ്പല് വ്യവസായത്തില് നിന്നുള്ള നേരിട്ടുള്ള മരണം പ്രതി വര്‍ഷം 60,000 ത്തോളം ആണെന്ന് കപ്പലില് നിന്നുള്ള ഉദ്വമനത്തേക്കുറിച്ചുള്ള ഒരു പുതിയ peer-reviewed പഠനം പറയുന്നത്. അതിന് ഒരു കാരണം ഗുണനിലവാരമില്ലാത്ത ഇന്ധനം ഉപയോഗിക്കുന്നതാണ്.\nവലിയ Transportation ആവശ്യമില്ലാത്ത നാടന് ഉത്പന്നങ്ങള് വാങ്ങുതിന് പ്രാധാന്യം നല്‍കുക.\nമുമ്പത്തെ ലേഖനം ആരാണ് ദൈവം?\nഅടുത്ത ലേഖനം സ്പെയിനിലെ സര്‍ക്കാര് ആള് കുരങ്ങന്‍മാര്‍ക്ക് മനുഷ്യാവകാശ പരിരക്ഷ നല്‍കുന്നു\n2 thoughts on “കച്ചവട കപ്പല് വ്യവസായം മൂലമുള്ള മലിനീകരണം”\nസെപ്റ്റംബര് 10, 2008 -ല് 12:33 pm\nഅധിക്യതര് വേണ്ട നടപടി എടുക്കും എന്നു പ്രത്യാശിക്കാം …അത്രയല്ലെ നമ്മുക്ക് പറ്റൂ\nതാങ്കളുടെ ബ്ലോഗുകള്‍പുതിയ ബ്ലോഗ് അഗ്രിഗേറ്റര് കാണിക്കുന്നുണ്ട്\nസെപ്റ്റംബര് 10, 2008 -ല് 12:55 pm\nനടപടികള് നമ്മള് തന്നെ എടുക്കണം. കാരണം ഗവണ്‍മന്റുകള് എല്ലാം കോര്‍പ്പറേറ്റ് കളുടെ കൈവശമാണ്. ആണവ കരാറുമായി സംബന്ധിച്ച് നടന്ന കാര്യങ്ങളെല്ലാം നമ്മള് കണ്ടതല്ലേ. നടപടി ഒന്നുമാത്രം കോര്‍പ്പറേറ്റ് പരസ്യങ്ങളാവരുത് നമ്മേ നയിക്കുന്നത്. പകരം യുക്തിയോടെ ബോധപൂര്‍വ്വമെടുത്ത നമ്മുടെ തീരുമാനങ്ങളാവണം.


ടിപിഎമ്മിലെ മനസ്സ് നിയന്ത്രണം (Mind Control) മനസ്സിലാക്കുക – ഭാഗം2– Removing the Mask\nടിപിഎമ്മിലെ മനസ്സ് നിയന്ത്രണം (Mind Control) മനസ്സിലാക്കുക – ഭാഗം 2\nOn October 8, 2017 April 8, 2018 By admin\nനമ്മൾ നേരിടുന്ന മറ്റു മനസ്സ് നിയന്ത്രണ പോരാട്ടങ്ങൾ പോലെ തന്നെയാണ് ടിപിഎമ്മും. യഹോവ സാക്ഷികൾ, മോർമോൺ, ഇസ്ലാം ഇങ്ങനെയുള്ള പലതിൻ്റെയും ഉടവിടമായ സാത്താൻ തന്നെയാണ് ടിപിഎമ്മിൻ്റെയും ഉറവിടം. നിങ്ങളെ നിയന്ത്രിക്കുന്നത് എളുപ്പമാക്കാൻ വേണ്ടി നിയന്ത്രിക്കുന്ന ഗ്രൂപ്പുകൾ നിങ്ങളുടെ വ്യക്തിത്വം ഇടിച്ചുതാഴ്ത്തുന്നു. അങ്ങനെ നിങ്ങളുടെ തിരിച്ചറിയൽ നശിപ്പിച്ച് അവരുടെ കർശനമായ മാർഗ്ഗനിർദ്ദേശങ്ങൾ നിങ്ങളെ ഒരു ഫാക്ടറി ഉൽപ്പന്നം പോലെ അനുരൂപമാക്കിത്തീർക്കുന്നു.\nയേശു ആരെയും ഒരു ബാഹ്യ വ്യവസ്ഥക്ക് അനുരൂപമാക്കുന്നവനല്ലെന്ന് പ്രത്യേകം ഓർക്കുക. അദ്ദേഹം നിങ്ങളുടെ ഹൃദയങ്ങളിൽ പരിവർത്തനം ആഗ്രഹിക്കുന്നു.\nറോമർ 12:2, “ഈ ലോകത്തിന്നു അനുരൂപമാകാതെ നന്മയും പ്രസാദവും പൂർണ്ണതയുമുള്ള ദൈവഹിതം ഇന്നതെന്നു തിരിച്ചറിയേണ്ടതിന്നു മനസ്സു പുതുക്കി രൂപാന്തരപ്പെടുവിൻ“.\nഒരു ടിപിഎം യുവാവൊ യുവതിയൊ കണ്ണാടിയിൽ നോക്കുമ്പോൾ അവരുടെ പ്രതിബിംബം കാണുകയില്ല. അവർ കുടുംബവും സമൂഹവും കാണുന്നു. ബാക്കി സമൂഹവുമായി അനുരൂപമാകുന്ന ഒരു തരി പോലെ അവർ അവരെ കാണുന്നു. ടിപിഎം അനുസരിച്ച്, നിങ്ങൾ സ്വയമായി എന്താണ് ശരി എന്താണ് തെറ്റ് എന്ന തീരുമാനം എടുക്കാൻ പ്രാപ്യരല്ല. അവരുടെ ശരിയും തെറ്റും നിങ്ങൾ പിന്തുടരണം. നിങ്ങൾക്ക് നിങ്ങളെ അറിയാവുന്നതിലും കൂടുതൽ നിങ്ങളുടെ നന്മയെ പറ്റി അവർക്കറിയാം. ഇത് നിങ്ങളുടെ ജീവിതത്തിൽ സംഭവിക്കുന്നുണ്ടെങ്കിൽ നിങ്ങൾ മനസ്സ് നിയന്ത്രണത്തിൻ്റെ അധീനതയിൽ ആയിരിക്കുന്നു. നിങ്ങൾ മനസ്സ് നിയന്ത്രണത്തിൽ ആയെങ്കിൽ, ദുര്‍വ്വിനിയോഗത്തിന് തയ്യാറായിരിക്കുന്നു.\nനിങ്ങളുടെ വ്യക്തി സ്വാതന്ത്ര്യം നശിപ്പിച്ചിരിക്കുന്നു. ടിപിഎം വൈദീകഗണം അവരുടെ ദുരുപദേശങ്ങളും വേദ വിരുദ്ധ പഠിപ്പിക്കലും നിങ്ങളെ നിയന്ത്രിക്കാനായി ഉപയോഗിക്കുന്നു. ഇത് അത്രമാത്രം സൂക്ഷ്മം ആയിരിക്കയാൽ ഇത് ഞങ്ങളുടെ നന്മക്കാണെന്ന് ചിന്തിക്കാൻ തുടങ്ങും. തൽഫലമായി നിങ്ങൾക്ക് നിങ്ങളുടെ വ്യക്തിത്വം നഷ്ടപ്പെട്ട് ഒരു നിയന്ത്രിക്കപ്പെടുന്ന കൂട്ടത്തിൻ്റെ മേൽവിലാസത്തിൽ അറിയപ്പെടും.\nനിങ്ങളെ “ഒരു വിശ്വാസി” എന്ന് തരംതാഴ്തി വിളിക്കുന്നു. അതേസമയം അവർ അവരെ തന്നെത്താൻ “ദൈവ വേലക്കാർ/വിശുദ്ധർ/അപ്പോസ്തോലർ” എന്നൊക്കെ വിളിക്കുന്നു. ടിപിഎമ്മിലെ തുടർച്ചയായ ഈ പദങ്ങളുടെ ഉപയോഗം മൂലം നിങ്ങൾ ദൈവ സന്നിധിയിൽ താണ നിലവാരത്തിലുള്ളവരാണെന്ന് സ്വയമായി ചിന്തിക്കാൻ തുടങ്ങും. അതുകൊണ്ട് “വിശ്വാസികൾ” “വിശുദ്ധന്മാരുടെ” അടുക്കൽ ചെന്ന് അവരുടെ ആവശ്യങ്ങൾക്കായി ദൈവത്തോട് പ്രാർത്ഥിക്കണമെന്ന് അപേക്ഷിക്കും. അവരുടെ പ്രാർത്ഥനകൾ ദൈവം കേൾക്കുമെന്ന് അവർക്ക് യാതൊരു ആത്മവിശ്വാസവുമില്ല. അവരുടെ പ്രാർത്ഥനകൾക്ക് പ്രയോജനം ലഭിക്കത്തില്ലെന്ന് അവർക്ക് തോന്നുന്നു. അതുകൊണ്ട് വിശുദ്ധന്മാരുടെ പ്രാർത്ഥന മൂലം അവരുടെ ആവശ്യങ്ങൾ കിട്ടിയെന്ന് വിശ്വാസികൾ സാക്ഷിക്കുന്നു. ഇത് ടിപിഎമ്മിലെ ഒരു വലിയ വഞ്ചനയാകുന്നു. ഒരു ടിപിഎം വിശ്വാസി, ക്രിസ്തുവിനെ മധ്യസ്ഥ സ്ഥാനത്തു നിന്ന് മാറ്റിയിട്ട് വൈദീകഗണത്തിന് ആ സ്ഥാനം കൊടുക്കുന്നു.\n1 തീമോ 2:5, “ദൈവം ഒരുവനല്ലോ; ദൈവത്തിന്നും മനുഷ്യർക്കും മദ്ധ്യസ്ഥനും ഒരുവൻ:” ഈ തിരുവചനം ടി പി എമ്മിൻ്റെ വക്രമായ ഉപദേശത്താൽ ശൂന്യമായിത്തീർന്നു.\nടിപിഎം വിശ്വാസികളുടെ അവസ്ഥ ആ ആനയുടെ അവസ്ഥയിൽ നിന്നും ഒട്ടും വ്യത്യസ്തമല്ല. ആനയെ സ്വാർത്ഥ താല്പര്യങ്ങൾക്കായി ഉപയോഗിക്കുന്ന ദുഷ്ട പാപ്പാന്മാരാൽ ടിപിഎം വിശ്വാസികൾ നിയന്ത്രിക്കപ്പെടുന്നു. സത്യത്തിൽ അവർക്ക് നിങ്ങളുടെ മേൽ യാതൊരു അധികാരവും ഇല്ല. ആന തുമ്പിക്കൈ ചുരുട്ടി പാപ്പാനെ വളരെ ദൂരത്തേക്ക് വലിച്ചെറിയേണ്ട സമയം അതിക്രമിച്ചിരിക്കുന്നു.\nനിങ്ങൾ ഇനിമേൽ ഒരു വിശ്വാസിയല്ല. നിങ്ങൾ ക്രിസ്തുവിൻ്റെ ഒരു ശിഷ്യനാണ്. നിങ്ങൾ തന്നെത്താൻ ഉന്നതരെന്ന് ചിന്തിക്കുന്നവരുടെ കീഴിൽ അല്ല. സാത്താനും ഒരു വിശ്വാസിയാണെന്ന് നിങ്ങൾക്കറിയാമോ? സാത്താൻ്റെയോ പിശാചിൻ്റെയോ ഗണത്തിൽ ഉൾപ്പെടാൻ നിങ്ങൾ ആഗ്രഹിക്കുന്നോ?\nയാക്കോബ് 2:19 “ദൈവം ഏകൻ എന്നു നീ വിശ്വസിക്കുന്നുവോ; കൊള്ളാം; പിശാചുകളും അങ്ങനെ വിശ്വസിക്കയും വിറെക്കയും ചെയ്യുന്നു“.\nമത്തായി 28:19-20, “ആകയാൽ നിങ്ങൾ പുറപ്പെട്ടു, പിതാവിൻ്റെയും പുത്രൻ്റെയും പരിശുദ്ധാത്മാവിൻ്റെയും നാമത്തിൽ സ്നാനം കഴിപ്പിച്ചും ഞാൻ നിങ്ങളോടു കല്പിച്ചതു ഒക്കെയും പ്രമാണിപ്പാൻ തക്കവണ്ണം ഉപദേശിച്ചുംകൊണ്ടു സകലജാതികളെയും ശിഷ്യരാക്കിക്കൊൾവിൻ“.\nഎഫെസ്യർ 1:1 “ദൈവേഷ്ടത്താൽ ക്രിസ്തുയേശുവിൻ്റെ അപ്പൊസ്തലനായ പൗലൊസ് (എഫെസൊസിൽ ഉള്ള) വിശുദ്ധന്മാരും ക്രിസ്തുയേശുവിൽ വിശ്വാസികളുമായവർക്കു എഴുതുന്നതു“\nകൊലോസ്യർ 1:1-2, “ദൈവേഷ്ടത്താൽ ക്രിസ്തുയേശുവിൻ്റെ അപ്പൊസ്തലനായ പൗലോസും സഹോദരനായ തിമൊഥെയോസും കൊലൊസ്സ്യയിലുള്ള വിശുദ്ധന്മാരും ക്രിസ്തുവിൽ വിശ്വസ്ത സഹോദരന്മാരുമായവർക്കു എഴുതുന്നതു: നമ്മുടെ പിതാവായ ദൈവത്തിങ്കൽനിന്നു നിങ്ങൾക്കു കൃപയും സമാധാനവും ഉണ്ടാകട്ടെ“.\n1 പത്രോസ് 5:3, “ഉന്മേഷത്തോടെയും ഇടവകകളുടെമേൽ കർത്തൃത്വം നടത്തുന്നവരായിട്ടല്ല. ആട്ടിൻകൂട്ടത്തിന്നു മാതൃകകളായിത്തീർന്നുകൊണ്ടും അദ്ധ്യക്ഷത ചെയ്‍വിൻ“.\nമത്തായി 20:25-27, “യേശുവോ അവരെ അടുക്കെ വിളിച്ചു: “ജാതികളുടെ അധിപന്മാർ അവരിൽ കർത്തൃത്വം ചെയ്യുന്നു എന്നും മഹത്തുക്കൾ അവരുടെമേൽ അധികാരം നടത്തുന്നു എന്നും നിങ്ങൾ അറിയുന്നു. നിങ്ങളിൽ അങ്ങനെ അരുതു: നിങ്ങളിൽ മഹാൻ ആകുവാൻ ഇച്ഛിക്കുന്നവനെല്ലാം നിങ്ങളുടെ ശുശ്രൂഷക്കാരൻ ആകേണം. നിങ്ങളിൽ ഒന്നാമൻ ആകുവാൻ ഇചഛിക്കുന്നവനെല്ലാം നിങ്ങളുടെ ദാസൻ ആകേണം“.\nമത്തായി 23:8, “നിങ്ങളോ റബ്ബീ എന്നു പേർ എടുക്കരുതു. ഒരുത്തൻ അത്രേ നിങ്ങളുടെ ഗുരു; നിങ്ങളോ എല്ലാവരും സഹോദരന്മാർ“.\nനിങ്ങളുടെ മേൽ അഴിച്ചുവിട്ടിരിക്കുന്ന ഈ മനസ്സ് നിയന്ത്രണ മന്ത്രവാദത്തിൽ നിന്നും പുറത്തുവരുവാൻ ആഗ്രഹിക്കുന്നുവെങ്കിൽ, ചില നടപടികൾ എടുത്തേ മതിയാവു. നിങ്ങൾക്ക് ഈ നിഷ്ക്രിയമായ സമർപ്പണത്തിലൂടെ വിടുതൽ ലഭിക്കത്തില്ല. അനുസരണത്തോടെ നമ്മൾക്ക് തുടങ്ങാം.\nകൊലോസ്യർ 2:20-23, “നിങ്ങൾ ക്രിസ്തുവിനോടുകൂടെ ലോകത്തിൻ്റെ ആദ്യപാഠങ്ങൾ സംബന്ധിച്ചു മരിച്ചു എങ്കിൽ ലോകത്തിൽ ജീവിക്കുന്നവരെപ്പോലെ മാനുഷകല്പനകൾക്കും ഉപദേശങ്ങൾക്കും അനുസരണമായി: പിടിക്കരുതു, രുചിക്കരുതു, തൊടരുതു എന്നുള്ള ചട്ടങ്ങൾക്കു കീഴ്പെടുന്നതു എന്തു? ഇതെല്ലാം ഉപയോഗത്താൽ നശിച്ചു പോകുന്നതത്രേ. അതു ഒക്കെയും സ്വേച്ഛാരാധനയിലും താഴ്മയിലും ശരീരത്തിൻ്റെ ഉപേക്ഷയിലും രസിക്കുന്നവർക്കു ജ്ഞാനത്തിൻ്റെ പേരു മാത്രമുള്ളതു; ജഡാഭിലാഷം അടക്കുവാനോ പ്രയോജനമുള്ളതല്ല.”\nവളരെകാലമായി നിങ്ങളെ പിടിച്ചു വെച്ചിരിക്കുന്ന ടിപിഎം ഉപദേശങ്ങളെ നിരാകരിക്കുന്നതും ദൈവ വചനം അനുസരിക്കുന്നതാകുന്നു. നിങ്ങളുടെ മനസ്സ് നിയന്ത്രണം ഈ ചെറിയ ഘട്ടങ്ങളായി തകർക്കാൻ തുടങ്ങാം.\nവിശ്വാസ ഭവനത്തിലെ നിങ്ങളുടെ ഇരിപ്പിടം കുറച്ചു പുറകിലോട്ടു മാറ്റാൻ ശ്രമിക്കുക.\nനിങ്ങളുടെ ആവശ്യങ്ങൾക്കായി പ്രാർത്ഥിക്കുവാൻ വൈദീകന്മാരെ ആശ്രയിക്കാതെ നിങ്ങൾ തന്നെ ദൈവത്തോട് പ്രാർത്ഥിക്കുക. ദൈവം സ്വർഗ്ഗത്തിലുള്ള നിങ്ങളുടെ പിതാവാകുന്നു. ടിപിഎം വൈദീകരുടെ സ്വാതീനത്തിൽ ഇരിക്കാൻ ദൈവം നിങ്ങളുടെ രണ്ടാനച്ഛനൊ അകന്ന ഒരു ബന്ധുവോ അല്ല. നിങ്ങളുടെ പിതാവ് നിങ്ങൾ പറയുന്നത് കേൾക്കും. നിങ്ങൾ അവൻ്റെ ആടുകൾ ആണെങ്കിൽ, അവൻ്റെ ശബ്ദം കേൾക്കും. നിങ്ങൾക്ക് വേറൊരു മധ്യസ്ഥൻ്റെ ആവശ്യം ഇല്ല.\nനിങ്ങൾ ഈ പ്രവൃത്തികൾ ചെയ്യാൻ തുടങ്ങുമ്പോൾ അവർ നിങ്ങൾ വീണുപോയവൻ, പിന്മാറ്റക്കാരൻ എന്നൊക്കെ വിളിക്കാൻ തുടങ്ങും. എന്നാൽ നിങ്ങൾ ദൈവത്തെ പിന്തുടരുന്നുവെന്ന് നിങ്ങൾക്ക് നിങ്ങളുടെ ഹൃദയത്തിൽ അറിയാം. നിങ്ങളുടെ പൂര്‍വ്വസ്ഥിതി മാറുമ്പോൾ, നിങ്ങൾക്ക് അസ്വസ്ഥ ഉണ്ടാകാം. അതിൻ്റെ അർഥം നിങ്ങളുടെ മുരടിച്ച അവസ്ഥക്ക് മാറ്റം വന്നുകൊണ്ടിരിക്കുന്നു. അവരുടെ കല്പനകളെ എന്തുകൊണ്ട് പിന്തുടരുന്നില്ലെന്നു ആരെങ്കിലും ചോദിച്ചാൽ, ഞങ്ങൾ മനസ്സ് നിയന്ത്രണത്തിൽ നിന്നും വെളിയിൽ വന്നിരിക്കുന്നുവെന്നും എന്തെങ്കിലും ചെയ്യണമെങ്കിൽ വളരെ വ്യക്തമായ വചന അടിസ്ഥാനം വേണമെന്നും പറയുക.\nPREVIOUS POST Previous post: ടിപിഎമ്മിലെ മനസ്സ് നിയന്ത്രണം (Mind Control) മനസ്സിലാക്കുക – ഭാഗം 1\nNEXT POST Next post: ടിപിഎമ്മിലെ മനസ്സ് നിയന്ത്രണം (Mind Control) മനസ്സിലാക്കുക – ഭാഗം 3\n4 Replies to “ടിപിഎമ്മിലെ മനസ്സ് നിയന്ത്രണം (Mind Control) മനസ്സിലാക്കുക – ഭാഗം 2”


വീട്ടുകാരെ വേണ്ടന്ന് വെച്ച് മതമാറ്റവും വിവാഹവും; എന്നാൽ ദാമ്പത്യ ജീവിതത്തിൽ സംഭവിച്ചത്; ഐശ്വര്യ ഭാസ്കറിന്റെ ജീവിതം ഇങ്ങനെ..!! – Malayali Live\nമലയാളം തെലുങ്ക് തമിഴ് ഭാഷകളിൽ ഇന്നും തിളങ്ങി നിൽക്കുന്ന താരം ആണ് ഐശ്വര്യ ഭാസ്കർ. കഴിഞ്ഞ 30 വർഷമായി അഭിനയ ലോകത്തിൽ ഉള്ള ഐശ്വര്യ ഒളിയമ്പുകൾ എന്ന മമ്മൂട്ടി ചിത്രത്തിൽ കൂടി ആണ് അഭിനയ ലോകത്തിലേക്ക് എത്തുന്നത്. തുടർന്ന് തമിഴിലും തെലുങ്കിലും അഭിനയിച്ച താരം വീണ്ടും മോഹൻലാലിൻറെ നായികയായി മലയാളത്തിൽ ബട്ടർ ഫ്ലയിസ് എന്ന ചിത്രത്തിൽ കൂടി ഗംഭീര തിരിച്ചു വരവ് നടത്തി.\nഎന്നാൽ അഭിനയ ജീവിതത്തിൽ വമ്പൻ വിജയങ്ങൾ നേടി എങ്കിൽ കൂടിയും വിവാഹ ജീവിതം അങ്ങനെ ആയിരുന്നില്ല. ഏറെനാളത്തെ പ്രണയത്തിന് ശേഷം ആയിരുന്നു തൻവീറിനെ ഐശ്വര്യ വിവാഹം കഴിക്കുന്നത്. വീട്ടുകാർക്ക് സമ്മതം അല്ലാതെ ഇരുന്നിട്ട് കൂടി മതം മാറി തൻവീറിന്റെ ഇഷ്ടത്തിനായി ഐശ്വര്യ ജീവിതം തുടങ്ങുകയായിരുന്നു. എന്നാൽ ആ ജീവിതം വെറും2വർഷം മാത്രം ആയിരുന്നു.\n1994 ൽ തുടങ്ങിയ ദാമ്പത്യ ജീവിതം 1996 ൽ അവസാനിച്ചു. 1995 ൽ ആണ് ഇരുവർക്കും മകൾ പിറന്നു. തൻവീറുമായി ഉള്ള പ്രണയം അത്രക്ക് ഗംഭീരം ആയിരുന്നത് കൊണ്ട് തന്നെ വേർപിരിഞ്ഞപ്പോൾ സഹിക്കാൻ കഴിഞ്ഞിരുന്നില്ല ഐശ്വര്യക്ക്. താരം തന്റെ സമാധാനം കണ്ടെത്തിയത് മയ ക്ക് മരു ന്നിനും മറ്റും ആയിരുന്നു. പിന്നീട് ജീവിതം വേണം എന്ന് കരുതിയപ്പോൾ പുനരധിവാസ കേന്ദ്രത്തിൽ അഭയം തേടി ഐശ്വര്യ. തുടർന്ന് മകൾക്കു വേണ്ടി ആയിരുന്നു ഐശ്വര്യയുടെ ജീവിതം.\nഅതിനായി ഒരിക്കൽ വേണ്ട എന്ന് വെച്ച കുടുംബ വീട്ടിലേക്ക് അമ്മയുടെ അടുത്തേക്ക് തിരിച്ചു വരുക ആയിരുന്നു ഐശ്വര്യ. എന്നാൽ ജീവിതം തുടങ്ങിയപ്പോൾ ഉപേക്ഷിച്ച അഭിനയ ലോകം അതോടൊപ്പം വിവാഹം തകർന്നപ്പോൾ ഉണ്ടായ തെറ്റായ വഴികൾ ഒരു തിരിച്ചു വരവ് പ്രയാസമായി മാറി ഐശ്വര്യക്ക്. എന്നാൽ നടിയും സുഹൃത്തുമായ രേവതിയുടെ സഹായത്തോടെ താരം ടെലിവിഷനിൽ കൂടി തിരിച്ചെത്തി.\nഎന്നാൽ തമിഴ് സിനിമ ലോകം തഴഞ്ഞപ്പോൾ മലയാളികൾ ഒരു കയ്യും നീട്ടി സ്വീകരിച്ചു. സ്വയവരം , സത്യമേവ ജയതേ , തുടങ്ങി മോഹൻലാലിന്റെ നായിക ആയി നരസിംഹം തുടങ്ങിയ ചിത്രങ്ങൾ രണ്ടാം വരവിൽ ഗംഭീരമാക്കി. ആദ്യ കാലങ്ങളിൽ നായിക ആയിരുന്നു. എങ്കിൽ കാലം മാറുന്നതിന് അനുസരിച്ചു സഹ നടിയായും അമ്മ വേഷത്തിലും താരം മാറി. എല്ലാം മകൾക്കു വേണ്ടി.\nസിനിമ ഇഷ്ടമായില്ല എന്ന് കട്ട ആരാധിക; സുരേഷ് ഗോപി നൽകിയ…


പ്രളയത്തിൽ കേരളത്തിന് ലഭിക്കേണ്ട സഹായം പ്രധാനമന്ത്രി തടഞ്ഞു; ജനങ്ങളെ ഭിന്നിപ്പിക്കുന്ന ഒരു വിഭാഗം കേരളത്തിലുണ്ട്: മുഖ്യമന്ത്രി |\nപ്രധാനമന്ത്രി നരേന്ദ്രമോദിക്കെതിരെ രൂക്ഷ വിമർശനവുമായി മുഖ്യമന്ത്രി പിണറായി വിജയൻ. യുഎഇ ഭരണാധികാരി പ്രധാനമന്ത്രിയെ വിളിച്ച് സഹായം വാഗ്ദാനം ചെയ്തിട്ടും ഇത് നിരസിച്ചു. ആയിരക്കണക്കിന് കോടി രൂപയുടെ സഹായമാണ് ഇതുവഴി കേരളത്തിന് നഷ്ടപ്പെട്ടത്. കൊല്ലത്ത് സംസാരിക്കുകയായിരുന്നു മുഖ്യമന്ത്രി\nദുരിതാശ്വാസ നിധിയിലേക്ക് പണം നൽകരുതെന്ന് പ്രചാരമം നടത്തി. ജനങ്ങളെ ഭിന്നിപ്പിച്ച് നിർത്തുന്ന ഒരു വിഭാഗം കേരളത്തിലുണ്ട്. സർക്കാർ ജീവനക്കാർ പണം നൽകുന്നതിനെ കോൺഗ്രസ് എതിർത്തു. പ്രളയത്തിൽ കാണിച്ച കേരളത്തിന്റെ ഒരുമ ലോകശ്രദ്ധയാകർഷിച്ചു, ജാതിമതലിംഗ വ്യത്യാസമില്ലാതെ എല്ലാവരും ഒറ്റക്കെട്ടായി അണിനിരന്നു. നമ്മുടെ നാടിന്റെ മതനിരപേക്ഷതയാണ് ഇതിന് കാരണം.\nഅർഹമായ വിദേശസഹായമാണ് കേന്ദ്രം തടഞ്ഞത്. നവോത്ഥാന പാരമ്പര്യം മുറുകെ പിടിച്ച് കേരളം മുന്നോട്ടുപോകും. ഇനിയൊരു ദുരന്തത്തിനും തകർക്കാനാകാത്ത കേരളം സൃഷ്ടിക്കുമെന്നും മുഖ്യമന്ത്രി പറഞ്ഞു.\n← രാഹുൽ പ്രധാനമന്ത്രിയാകണമെന്ന് ആവർത്തിച്ച് എംകെ സ്റ്റാലിൻ; തമിഴ് മക്കൾ ഇതാഗ്രഹിക്കുന്നു\nകോഹ്ലിയുടെ റെക്കോർഡ് മറികടന്ന് ഹാഷിം ആംല; വ്യത്യാസം വെറും രണ്ട് മത്സരങ്ങൾ മാത്രം →


ഈശ്വരാ ഇതുവരെ അറിഞ്ഞില്ലല്ലോ ഇതെല്ലാം 😲😲 റേഷൻ അരി സേവനാഴിയിൽ ഇട്ടിട്ട് ഒന്ന് കുത്തിനോക്കു അപ്പോൾ കാണാല്ലോ സൂത്രം 😱👌\n“ഈശ്വരാ ഇതുവരെ അറിഞ്ഞില്ലല്ലോ ഇതെല്ലാം 😲😲 റേഷൻ അരി സേവനാഴിയിൽ ഇട്ടിട്ട് ഒന്ന് കുത്തിനോക്കു അപ്പോൾ കാണാല്ലോ സൂത്രം 😱👌” വ്യത്യസ്തങ്ങളായ വിഭവങ്ങൾ കഴിക്കുവാൻ ഏറെ താല്പര്യപ്പെടുന്നവരാണ് നമ്മളോരോരുത്തരും. എന്നിരുന്നാലും നമ്മുടെ നാടൻ ഭക്ഷണങ്ങളോടുള്ള താല്പര്യം ഒട്ടും തന്നെ കുറഞ്ഞിട്ടും ഇല്ലതാനും. എല്ലാവര്ക്കും ഏറെ ഇഷ്ടപെടുന്ന കുട്ടികൾക്കും മുതിർന്നവർക്കും എല്ലാം ഒരുപാട് ഇഷ്ടപ്പെടുന്ന ഒരു വിഭവം പരിചയപ്പെടാം.\nഈ ഒരു വിഭവത്തെ തയ്യാറാക്കുവാൻ ഒരു ഗ്ലാസ് റേഷനരി നല്ലതുപോലെ കഴുകി വെള്ളത്തിലിട്ടു കുതിർത്തെടുക്കുക. ഒരു മണിക്കൂർ വെച്ച് കുതിർത്തെടുക്കണം. ഒപ്പം തന്നെ വറ്റൽമുളകും വെള്ളത്തിലിട്ടു കുതിർത്തെടുക്കണം. കുതിർത്ത അരി വറ്റൽമുളക്, അഞ്ചു അല്ലി വെളുത്തുള്ളി കൂടി ചേർത്ത് കുറച്ചു വെള്ളം ഒഴിച്ച് അരച്ചെടുക്കുക. മുളക് കുതിർത്ത വെള്ളം അരക്കുവാൻ ഉപയോഗിക്കാവുന്നതാണ്. നല്ല പേസ്റ്റ് പോലെ അരച്ചെടുക്കുക.\nഇതിലേക്ക് കറുത്ത എള്ള്, ചെറിയ ജീരകം ആവശ്യത്തിന് ഉപ്പ് ചേർത്ത് മിക്സ് ചെയ്യുക. ഒരു വലിയ കപ്പ് കടലമാവ് കൂടി ചേർത്തു നല്ലതുപോലെ മിക്സ് ചെയ്യുക. മാവ് ലൂസാവുകയാണെങ്കിൽ ഇടിയപ്പത്തിന്റെ പൊടി ചേർക്കാവുന്നതാണ്. പുട്ടുപൊടി ചേർക്കരുത്. ഒട്ടും തന്നെ തരിയില്ലാത്ത പൊടി വേണം ചേർക്കണം. ഇതിലേക്ക് ഒരു സ്പൂൺ വെളിച്ചെണ്ണ ചൂടാക്കിയത് ചേർത്ത് മിക്സ് ചെയ്തശേഷം സേവനാഴിയിൽ ഇട്ടു നുറുക്ക് തയ്യാറാക്കാം.\nഎത്ര കിലോ ഉള്ളി, വെളുത്തുള്ളി, ഇഞ്ചി ക്ലീൻ ചെയ്യാനും മാസങ്ങളോളം സൂക്ഷിക്കാനുമുള്ള ടിപ്സ്.!!


കൊല്ലം: കൊല്ലം തട്ടാമലയില് യുവാവിന് നേരെ സദാചാര ആക്രമണം. പെണ്‍കുട്ടിയെ കാണാനെത്തിയെന്നാരോപിച്ചായിരുന്നു യുവാവിനെ സംഘം ക്രൂര മര്‍ദ്ദനത്തിനിരയാക്കിയത്. അക്രമത്തില് പരുക്കേറ്റ പേരയം പനയവിള വീട്ടില് ഷഹിനെ കൊല്ലം ജില്ലാ ആശുപത്രിയില് പ്രവേശിപ്പിച്ചു.\nAlso read അറസ്റ്റ് ചെയ്യാനെത്തിയ പാക് നാവികരുടെ ബോട്ട് തകര്‍ന്നു; രക്ഷകരായി ഇന്ത്യന് മത്സ്യത്തൊഴിലാളികള്\nസുഹൃത്തിനൊപ്പം കാറില് സഞ്ചരിക്കുന്നതിനിടെയായിരുന്നു ബൈക്കിലെത്തിയ സംഘം ഷഹിനെ മര്‍ദ്ദിക്കുന്നത്. ഇന്നലെ രാത്രിയിലാണ് തട്ടാമല സ്‌കൂളിന് സമീപത്ത് നിന്ന് അക്രമണം ഉണ്ടായത്. ബൈക്കിലെത്തിയ രണ്ട് പേര് ഷഹിനെ കാറില് നിന്നും പുറത്തിറക്കി അസഭ്യം പറയുകയും മര്‍ദ്ദിക്കുകയുമായിരുന്നു.\nപിന്നീട് സംഘം ഫേണ് ചെയ്തതിനനുസരിച്ച് സ്ഥലത്തെത്തിയ മറ്റുള്ളവര് കമ്പിവടികളുമായ് യുവാവിനെ മര്‍ദ്ദിക്കുകയും ചെയ്തു. പ്രദേശത്തെ ഒരു പെണ്‍കുട്ടിയുമായ് പ്രേമത്തിലാണെന്നും കുട്ടിയെ കാണാനെത്തിയെന്നാരോപിച്ചായിരുന്നു മര്‍ദ്ദനമെന്നുമാണ് പൊലീസ് പറയുന്നത്. എന്നാല് കൂട്ടുകാരനൊത്ത് കല്യാണ ആവശ്യത്തിനായ് കേറ്ററിങ് ബുക്ക് ചെയ്യാനാണ് തങ്ങള് ഇതു വഴി പോയതെന്നാണ് ഷഹിന് പറയുന്നത്.\nമര്‍ദ്ദനത്തെത്തുടര്‍ന്ന് ഇരവിപുരം പൊലീസില് ഷഹിന് നല്‍കിയ പരാതിയുടെ അടിസ്ഥാനത്തില് പൊലീസ് അന്വേഷണം ആരംഭിച്ചു. പ്രദേശത്തെ പെണ്‍കുട്ടിയുമായ് പ്രണയത്തിലാണെന്നും ഇതിന്റെ പേരിലാണോ മര്‍ദ്ദനമെന്ന് അറിയില്ലെന്നും യുവാവ് പറഞ്ഞു.


കാഞ്ഞങ്ങാട്ടേക്ക് വന്നതല്ലേ. . . ഇതെല്ലാം ഒന്ന് കണ്ട് പോയ്ക്കോപ്പാ - Janayugom Online\nHome / School Kalolsavam 2019-2020 / കാഞ്ഞങ്ങാട്ടേക്ക് വന്നതല്ലേ… ഇതെല്ലാം ഒന്ന് കണ്ട് പോയ്ക്കോപ്പാ\nSchool Kalolsavam 2019-2020 Kerala Latest News News\nPosted on November 28, 2019, 9:15 am\nകാഞ്ഞങ്ങാട്: ” കാഞ്ഞങ്ങാട്ടേക്ക് വന്നതല്ലേ… ഇതെല്ലാം ഒന്ന് കണ്ട് പോയ്ക്കോപ്പാ’… സ്കൂൾ കലോത്സവത്തിനായി കാഞ്ഞെങ്ങാട്ടെത്തിയവരോട് നാട്ടുകാർ പറയുന്നത് ബേക്കൽ കോട്ട കാണാൻ പോകാനാണ്. കാഞ്ഞങ്ങാടിന്റെ പ്രധാന ആകർഷണമാണ് ബേക്കൽ കോട്ട.\nകാഞ്ഞങ്ങാട് നഗരത്തിൽ നിന്നും പതിനൊന്ന് കിലോമീറ്റർ അപ്പുറത്ത് അറബി കടലിനരികിലാണ് ചരിത്രപ്രസിദ്ധമായ ബേക്കൽ കോട്ട സ്ഥിതി ചെയ്യുന്നത്. മുപ്പത്തിയഞ്ച് ഏക്കർ സ്ഥലത്തായി കോട്ട പരന്ന് കിടക്കുന്നു. സമുദ്ര നിരപ്പിൽ നിന്നും 130 അടിയോളം ഉയർന്നാണ് ബേക്കൽ കോട്ടയുളളത്. ചെങ്കല്ലുകൊണ്ട് നിർമ്മിച്ചിരിക്കുന്ന കോട്ട ഭൂരിഭാഗവും സമുദ്രത്താൽ ചുറ്റപ്പെട്ട് കിടക്കുന്നു. സമുദ്രതീരത്ത് വൻ കോട്ടമതിലുണ്ട്, ഇതിൽ ഇടക്കിടെ കൊത്തളങ്ങൾ തീർത്ത് ശക്തിപ്പെടുത്തിയിരിക്കുന്നു. ഇവയ്ക്കു പുറമേ നിരീക്ഷണഗോപുരങ്ങൾ, ഭൂമിക്കടിയിലെ തുരങ്കങ്ങൾ എന്നിവയും കോട്ടയുടെ പ്രത്യേകതയാണ്. കോട്ടയുടെ മദ്ധ്യത്തിലുള്ള ചെരിഞ്ഞ പ്രവേശനമാർഗ്ഗമുള്ള നിരീക്ഷണഗോപുരവും കോട്ടയുടെ മദ്ധ്യഭാഗത്തുള്ള നിരീക്ഷണഗോപുരവും പ്രത്യേകം പരാമർശയോഗ്യമാണ്. 24 മീറ്റർ ചുറ്റളവും9മീറ്ററിലധികം ഉയരവുമുള്ള ഇതിലേക്കുള്ള പ്രവേശനമാർഗ്ഗം, യുദ്ധോപകരണങ്ങൾ മുകളിലേക്കെത്തിക്കുന്നതിനായി ചെരിവുതലമായി രൂപപ്പെടുത്തിയിരിക്കുന്നു.\nബേക്കലിൽ ഇപ്പോൾ സ്ഥിതി ചെയ്യുന്ന കോട്ട ഇക്കേരി നായ്ക്കന്മാരുടെ ആധിപത്യത്തിൽ 1657‑ൽ പണികഴിപ്പിച്ചതും പിന്നീട് മൈസൂർ രാജാക്കന്മാരുടെ കാലത്ത് പുതുക്കി പണിതതുമാണ്. നായ്ക്കന്മാരിൽ നിന്ന് 1763‑ലാണ് ഹൈദരലി ബേക്കൽ കോട്ട പിടിച്ചടക്കുന്നത്. 1792‑ൽ ശ്രീരംഗപട്ടണം ഉടമ്പടി പ്രകാരം മേഖലയിലെ വസ്തുവകകളെല്ലാം ഈസ്റ്റിന്ത്യ കമ്പനിയുടെ അധീനതയിലായെങ്കിലും ബേക്കൽ കോട്ട മാത്രം ഹൈദരലിയുടെ മകൻ ടിപ്പു സുൽത്താന്റെ കൈകളിലായിരുന്നു. എന്നാൽ 1799ൽ ടിപ്പു മരിച്ചപ്പോൾ ബേക്കൽ കോട്ട ഈസ്റ്റിന്ത്യ കമ്പനിയുടെ കൈകളിലായി.\nബേക്കൽ കോട്ട നിലവിൽ ലോക പ്രശസ്തമായ ടൂറിസം കേന്ദ്രമാണ്. ടൂറിസം വികസനവുമായി ബന്ധപ്പെട്ട് ബേക്കൽ ടൂറിസം ഡവലപ്മെന്റ് പ്രോജക്ട് 1996 ഏപ്രിലിൽ ആരംഭിച്ചതോടെ മേഖല ടൂറിസം രംഗത്ത് കുതിച്ചു ചാട്ടമാണ് നടത്തിയിരിക്കുന്നത്. 210 ഏക്കറിൽ 1500 കോടി രൂപയോളം വരുന്ന ടൂറിസം വികസനം ഈ മേഖലയിൽ ബിആർഡിസിയുടെ കീഴിൽ നടക്കുന്നു. നിലവിൽ താജ് ഗ്രൂപ്പിന്റെതടക്കമുള്ള ഹോട്ടൽ ശൃംഖല ഇവിടെ പ്രവർത്തിച്ച് വരുന്നു. ബേക്കലിൽ കോട്ടയ്ക്കടുത്ത് ഇരുപത്തിയഞ്ച് ഏക്കർ സ്ഥലത്ത് മനോഹരമായ ബീച്ചും സഞ്ചാരികളെ ആകർഷിച്ചുവരുന്നു. മനോഹരമായ പൂന്തോട്ടവും കുതിരവണ്ടി സവാരിക്കുള്ള സൗകര്യവുമൊക്കെ ബീച്ചിനെ ശ്രദ്ധേയമാക്കുന്നു.\nKasargod Tourist centre school kalolsavam 2019\nകൊല്ലത്ത് വസ്ത്രവ്യാപാരശാലയിൽ തീപിടുത്തം\nഫ്രീക്കന്റെ പേര്… പൊള്ളുന്ന ചോദ്യങ്ങളുയർത്തി ഹൈസ്കൂൾ നാടക മത്സരം


ഇന്ന് 506 പേർക്ക് കൊവിഡ്, 375 പേർക്ക് സമ്പർക്കത്തിലൂടെ; 794 പേർക്ക് രോഗമുക്തി | Metro Journal Online\nസംസ്ഥാനത്ത് ഇന്ന് 506 പേർക്ക് കൊവിഡ് സ്ഥിരീകരിച്ചു. ഇതിൽ 375 പേർക്ക് സമ്പർക്കത്തിലൂടെയാണ് രോഗബാധ. ഇന്നത്തെ കണക്ക് പക്ഷേ അപൂർണമാണ്. ഐസിഎംആർ വെബ് പോർട്ടലുമായി ബന്ധപ്പെട്ട് സാങ്കേതിക ജോലികൾ നടക്കുന്നതിനാൽ ഉച്ച വരെയുള്ള ഫലമാണ് ഉൾപ്പെടുത്തിയിരിക്കുന്നത്.\n794 പേർക്കാണ് ഇന്ന് രോഗമുക്തിയുണ്ടായത്. ഇവരുടെ ജില്ല തിരിച്ചുള്ള കണക്ക്. തിരുവനന്തുപരം 220, കൊല്ലം 83, പത്തനംതിട്ട 81, ആലപ്പുഴ 20, കോട്ടയം 49, ഇടുക്കി 31, എറണാകുളം 69, തൃശ്ശൂർ 68, പാലക്കാട് 36, മലപ്പുറം 12, കോഴിക്കോട് 57, വയനാട് 17, കണ്ണൂർ 47, കാസർകോട് 4. കഴിഞ്ഞ 24 മണിക്കൂറിനിടെ 21,533 സാമ്പിളുകൾ പരിശോധിച്ചത്.\n← സ്വർണക്കടത്ത് കേസ്: ബിജെപിക്ക് താത്പര്യമുള്ള ജ്വല്ലറി ഗ്രൂപ്പിന് വേണ്ടി അന്വേഷണം അട്ടിമറിക്കുന്നുവോയെന്ന് ഹരീഷ് വാസുദേവൻ\nആഘോഷത്തിനുള്ള സാഹചര്യമില്ല; ബലി പെരുന്നാളിന്റെ സന്ദേശം ജീവിതത്തിൽ പുതുക്കുന്നതിന് അവസരമാകട്ടെയെന്ന് മുഖ്യമന്ത്രി →


കന്യാസ്ത്രീയുടെ മൊഴിയിലെ വൈരുധ്യം, ഇരയുടെ ഫോണ് ഹാജരാക്കിയില്ല, ലാപ്‌ടോപ് പരിശോധിച്ചില്ല; പ്രോസിക്യൂഷന് വീഴ്ചകള് ചൂണ്ടിക്കാട്ടി വിധിന്യായം\nWed Jan 19 2022 23:13:45 GMT+0530 (India Standard Time)\nശാസ്ത്രീയ തെളിവുകള് കണ്ടെത്താനും സ്ഥാപിക്കാനും കഴിഞ്ഞില്ലെന്ന് മാത്രമല്ല, പല പ്രധാന വിവരങ്ങളും കോടതിക്ക് മുമ്പാകെ എത്താതെ പോയിട്ടുണ്ടാകുമെന്നും കോടതി നിരീക്ഷിച്ചു.\nBY SRF15 Jan 2022 4:08 AM GMT\nSRF15 Jan 2022 4:08 AM GMT\nകോട്ടയം: ബിഷപ്പ് ഫ്രാങ്കോയെ വെറുതേവിട്ടുകൊണ്ടുള്ള കോടതി ഉത്തരവില് ചൂണ്ടിക്കാട്ടിയത് പ്രോസിക്യൂഷന് വീഴ്ചകള്.ശാസ്ത്രീയ തെളിവുകള് കണ്ടെത്താനും സ്ഥാപിക്കാനും കഴിഞ്ഞില്ലെന്ന് മാത്രമല്ല, പല പ്രധാന വിവരങ്ങളും കോടതിക്ക് മുമ്പാകെ എത്താതെ പോയിട്ടുണ്ടാകുമെന്നും കോടതി നിരീക്ഷിച്ചു.\nകന്യാസ്ത്രീയുടെ മൊഴിയിലെ പൊരുത്തക്കേടുകള് സംബന്ധിച്ചാണ് ഉത്തരവില് പ്രധാനമായും ചൂണ്ടിക്കാട്ടിയത്.13 തവണയും പീഡനം നടന്നത് കോണ്‍വെന്റിംന് ഇരുപതാം നമ്പര് മുറിയിലാണ് എന്നാണ് ആരോപണം. ബിഷപ്പമായി മല്‍പ്പിടുത്തമുണ്ടായിട്ട് ആരും കേട്ടില്ലെന്നത് വിശ്വാസയോഗ്യമല്ലെന്ന് കോടതി നിരീക്ഷിച്ചു. മുറിയ്ക്ക് വെന്റിലേഷന് ഉണ്ട്, തൊട്ടടുത്ത മുറികളില് ആളില്ലായിരുന്നുവെന്ന് പ്രോസിക്യൂഷന് സ്ഥാപിക്കാനായില്ല. ഇക്കാര്യത്തില് പൊലീസ് അന്വേഷണത്തില് പാളിച്ചയുണ്ടായി എന്നും കോടതി വിമര്‍ശിച്ചു.\nപരാതി നല്‍കിയ കന്യാസ്ത്രീ താമസിച്ചിരുന്ന മുറി സംബന്ധിച്ചും പ്രോസിക്യൂഷന് മൊഴികള് പരസ്പര വിരുദ്ധമാണ്. പരാതിക്കാരിയായ കന്യാസ്ത്രിയുടെ അടക്കം മൊബൈല് ഫോണും ലാപ് ടോപും പോലിസ് പിടിച്ചെടുത്ത് പരിശോധിച്ചിട്ടില്ല. ഇക്കാര്യത്തില് പോലിസിന് വലിയ വീഴ്ച പറ്റിയെന്ന് കോടതി നിരീക്ഷിച്ചു. ബിഷപ്പ് ബലം പ്രയോഗിച്ച് ലൈംഗിക ബന്ധത്തിന് പ്രേരിപ്പിച്ചെന്ന് കന്യാസ്ത്രീയുടെ ആദ്യ മൊഴികളില് എങ്ങും കാണാനില്ല, ഇക്കാര്യം ഡോക്ടറോടും പറഞ്ഞിട്ടില്ല. മൊഴിയെടുത്ത പോലിസുദ്യോഗസ്ഥരെ വിശ്വസമില്ലത്തതുകൊണ്ടാണ് പറയാതിരുന്നതെന്ന് കന്യാസ്ത്രീയുടെ മൊഴി മുഖവിലയ്ക്ക് എടുക്കാനാകില്ല. ഇക്കാര്യം എന്തുകൊണ്ട് പരിശോധിച്ച ഡോക്ടറോട് പറഞ്ഞില്ലെന്നും കോടതി ചോദിച്ചു. കന്യാസ്ത്രീ ചില കാര്യങ്ങള് മനപൂ!ര്‍വം മറച്ചുവെച്ചു എന്ന് ഇതില് നിന്ന് വ്യക്തമെന്നും ഉത്തരവില് പറയുന്നു.\nഇരയുടെ മൊബൈല് ഫോണ് ഹാജരാക്കിയില്ലന്നത് പ്രധാനമാണ്. അത് കിട്ടാത്തതിന് പറയുന്ന ന്യായം വിശ്വസനീയമല്ല. അതുണ്ടായിരുന്നുവെങ്കില് പ്രതി അയച്ച മോശം സന്ദേശങ്ങള് ഉണ്ടെന്ന് സ്ഥാപിക്കാമായിരുന്നു. ഇരയുടെ ലാപ്‌ടോപ്പും ശാസ്ത്രീയ പരിശോധനക്ക് വിധേയമാക്കിയില്ല. അതിന്റെ ഹാര്‍ഡ് ഡിസ്‌ക് തകരാറില് ആണെന്ന് പറയുന്നു. കേസുമായി ബന്ധപ്പെട്ട പരാതികളില് നിക്ഷിപ്ത താല്‍പര്യക്കാരുടെ ഇടപെടല് ഉണ്ടായെന്ന് സംശയിക്കണം. കതിരും പതിരും വേര്‍തിരിച്ചെടുക്കാന് പ്രയാസമാണ്-കോടതി വിധി ന്യായത്തില് പറഞ്ഞു.\nഇരയുടെ ബന്ധു ഇരയ്ക്ക് എതിരേ ബിഷപ്പിന് പരാതി കൊടുത്തതുമായി ബന്ധപ്പെട്ട് പ്രാസിക്യൂഷന് ഉന്നയിച്ച ആക്ഷേപങ്ങള് വിശ്വസിക്കാന് കഴിയില്ല. അവരുടെ ഭര്‍ത്താവുകൂടി ഉള്‍പ്പെടുന്ന സംഭവമാണ് ബന്ധു പരാതിയില് പറയുന്നത്. ഭര്‍ത്താവ് അഭിഭാഷകനാണ്. കുടുംബത്ത് പ്രശ്‌നം ഉണ്ടാകുംവിധം ആ സ്ത്രീ പരാതിയുമായി മുന്നോട്ട് പോയത് കോടതി പരിഗണിച്ചു. ഈ പരാതിയില് ഇരയായ കന്യാസ്ത്രീക്ക് എതിരെ ബിഷപ്പ് നടപടി എടുക്കാന് തുടങ്ങിയപ്പോഴാണ് ഇര ബിഷപ്പിന് എതിരെ പീഡനപരാതി ഉന്നയിച്ചതെന്ന് പ്രതിഭാഗം പറഞ്ഞിരുന്നു. ഇതിനെ പ്രതിരോധിക്കാന് പ്രോസിക്യൂഷന് കഴിഞ്ഞില്ല.\nകന്യാസ്ത്രീകളുടെ പ്രക്ഷോഭം അടക്കം വിധിന്യായത്തില് വിശദമായി പറയുന്നുണ്ട്. ബിഷപ്പിന്റെ അറസ്‌റ്റോടെ സമരം തീര്‍ന്നതും അതില് പറയുന്നു. നീതി ഉറപ്പിക്കാനുള്ള സമരം ഒരാളുടെ അറസ്റ്റ് ലക്ഷ്യമിട്ടായിരുന്നു എന്നതും പരാമര്‍ശിക്കുന്നുണ്ട്.\nഅതേസമയം, വിധി പകര്‍പ്പിന്റെ പൂര്‍ണ രൂപം പുറത്തുവന്ന സാഹചര്യത്തില് കുറവിലങ്ങാട് മഠത്തിലെ കന്യാസ്ത്രീകള് ഇന്ന് പ്രതികരിച്ചേയ്ക്കും. അതിജീവിതയുടെ ആരോപണങ്ങളെ നിലനില്‍ക്കില്ലെന്ന് പറഞ്ഞ കോടതി കന്യാസ്ത്രീകളെ വിമര്‍ശിച്ചിരുന്നു. അതിജീവിതയുടെ ആരോപണം അതിഭാവുകത്വം ഉള്ളതെന്നും കോടതി വിമര്‍ശിച്ചിരുന്നു. അതിജീവിത സ്വാര്‍ത്ഥ താല്പര്യക്കാരന് സ്വാധീനിക്കപ്പെട്ടെന്നും കോടതി പരാമര്‍ശിച്ചിരുന്നു. ഈ സാഹചര്യത്തിലാണ് കന്യാസ്ത്രീകളുടെ പ്രതികരണം പ്രതീക്ഷിക്കുന്നത്. രാത്രി വൈകി കോട്ടയത്തെ ധ്യാനകേന്ദ്രത്തില് തിരിച്ചെത്തിയ ബിഷപ്പ് ഫ്രാങ്കോ ഇന്ന് പി സി ജോര്‍ജുമായി കൂടിക്കാഴ്ച നടത്തും.ഷപ്പ് കുറ്റം ചെയ്‌തെന്ന് തെളിയിക്കുന്നതില് പ്രോസിക്യൂഷന് പരാജയപ്പെട്ടെന്ന് നിരീക്ഷിച്ചാണ് കന്യാസ്ത്രീയെ ബലാത്സംഗം ചെയ്‌തെന്ന കേസില് ബിഷപ്പ് ഫ്രാങ്കോ മുളയ്ക്കലിനെ കോടതി വെറുതെ വിട്ടത്. കോട്ടയം അഡീഷണല് സെഷന്‍സ് കോടതി ജഡ്ജി ജി ഗോപകുമാറാണ് വിധി പുറപ്പെടുവിച്ചത്.\nkerala nun rape case bishop franco mulakkal judgment


ഐഫോൺ 7ന്റെ വില കുത്തനെ കുറച്ചു, വൻ ഓഫറുമായി ഫ്ലിപ്കാർട്ട് | iPhone7Smartphone\nഐഫോൺ 7ന്റെ വില കുത്തനെ കുറച്ചു, വൻ ഓഫറുമായി ഫ്ലിപ്കാർട്ട്\nമനോരമ ലേഖകൻ December 24, 2019 10:12 AM IST\nആപ്പിളിന്റെ ഏറ്റവും മികച്ച ഹാൻഡ്സെറ്റുകളിലൊന്നായ ഐഫോൺ 7ന്റെ വില കുത്തനെ കുറച്ചു. ഫ്ലിപ്കാർട്ടിൽ വൻ ഓഫറിനാണ് ഐഫോൺ7വിൽക്കുന്നത്. ഐഫോൺ 7ന്റെ 32 ജിബി സ്റ്റോറേജുള്ള എൻട്രി ലെവൽ വേരിയന്റ് ഇപ്പോൾ ഫ്ലിപ്കാർട്ട് വഴി 23,499 രൂപയ്ക്ക് വരെ വാങ്ങാം.\nനിലവിൽ 24,999 രൂപയ്ക്കാണ് ഐഫോൺ7 ഇ-കൊമേഴ്‌സ് പോർട്ടലിൽ ലിസ്റ്റുചെയ്തിരിക്കുന്നത്. എന്നാൽ, ഐസിഐസിഐ ബാങ്ക് ക്രെഡിറ്റ് കാർഡ് ഉപയോക്താക്കൾക്ക് ഫോൺ വാങ്ങുമ്പോൾ 1,500 രൂപ കിഴിവ് ലഭിക്കും. ഇതോടെ ഐഫോൺ 7ന്റെ വില 23,499 രൂപയാകും.\nഐസിഐസിഐ ബാങ്ക് ക്രെഡിറ്റ് കാർഡ് ഇല്ലെങ്കിൽ വിഷമിക്കേണ്ട. ഫ്ലിപ്കാർട്ട് ആക്സിസ് ബാങ്ക് ക്രെഡിറ്റ് കാർഡിൽ അഞ്ച് ശതമാനം ക്യാഷ്ബാക്ക് ഓഫർ ചെയ്യുന്നുണ്ട്. ബാങ്ക് ഡിസ്കൗണ്ടിന് പുറമെ എക്സ്ചേഞ്ച് ഓഫറും ലഭിക്കുന്നതോടെ 11,850 രൂപയ്ക്ക് വരെ ഐഫോണ്7ലഭിക്കും.\n23,499 രൂപയ്ക്കുള്ള ഐഫോൺ7ന്റെ ഓഫർ ഏറ്റവും മികച്ചതാണെന്നാണ് വിദഗ്ധർ സൂചിപ്പിക്കുന്നത്. ഐഒഎസ് ഇക്കോസിസ്റ്റത്തിലേക്ക് പ്രവേശിക്കാൻ ആഗ്രഹിക്കുന്നുവെങ്കിൽ 2016 മുതൽ ആപ്പിളിന്റെ മുൻനിര ഐഫോൺ ഒരു മികച്ച ഓപ്ഷനായി തന്നെ തിരഞ്ഞെടുക്കാം. ഐഫോൺ7നെ താരതമ്യേന താങ്ങാനാവുന്ന എൻട്രി ലെവൽ ഐഫോണാക്കി മാറ്റുക മാത്രമല്ല മികച്ച ഫീച്ചറുകളും ലഭ്യമാണ്.